തമ്മിലടിച്ചു കായികഭരണം; ‘ഗോള്‍ഡ് ‘ വിവാദം കത്തുന്നു • Suprabhaatham\nതമ്മിലടിച്ചു കായികഭരണം; ‘ഗോള്‍ഡ് ‘ വിവാദം കത്തുന്നു\nNovember 2, 2020 | 7:43 am IST\nകോട്ടയം: തമ്മിലടിയില് നിശ്ചലമായ സംസ്ഥാന സ്‌പോര്‍ട്‌സ് കൗണ്‍സിലില് ‘ഗോള്‍ഡ്’ വിവാദം കത്തുന്നു. കായിക പദ്ധതികളെല്ലാം നിശ്ചലാവസ്ഥയില് നില്‍ക്കുമ്പോഴാണ് അധികാരം ഉറപ്പിക്കാന് സ്‌പോര്‍ട്‌സ് കൗണ്‍സില് ഭരിക്കുന്നവരും ജീവനക്കാരുടെ സംഘടനകളും തമ്മിലടിക്കുന്നത്. ടി.പി ദാസന്റെ കാലത്ത് ഭരണം നിയന്ത്രിച്ചവര്‍ക്ക് റോളില്ലാതെ വന്നതോടെയാണ് ജീവനക്കാരെ രണ്ടുതട്ടിലാക്കി തമ്മിലടി രൂക്ഷമായത്.\nസ്‌പോര്‍ട്‌സ് കൗണ്‍സില് പ്രസിഡന്റും വൈസ് പ്രസിഡന്റും ഒരു ഭാഗത്തും സി.പി.എം നോമിനികളായി ഭരണസിമിതിയില് എത്തിയ സ്റ്റാന്റിങ് കമ്മിറ്റി അംഗങ്ങള് മറുചേരിയിലും നിന്നാണ് പോരാട്ടം.\nജീവനക്കാരിലെ ഒരു വിഭാഗത്തെ ഉപയോഗിച്ചു ഫലുകള് കൊണ്ടു കളിച്ചാണ് സ്‌പോര്‍ട്‌സ് കൗണ്‍സില് പ്രവര്‍ത്തനത്തെ നിശ്ചലമാക്കിയത്. ഇതോടെ കൊട്ടിഘോഷിച്ചു നടപ്പാക്കിയ ഓപ്പറേഷന് ഒളിംപ്യയും എലൈറ്റ് പദ്ധതിയും ഹോസ്റ്റലുകളിലെ താരങ്ങളുടെ ഭക്ഷണത്തിനുള്ള ഫണ്ടും സ്‌പോര്‍ട്‌സ് കിറ്റുകളുടെ വിതരണവുമെല്ലാം അവതാളത്തിലായി.\nഭരണസമിതിയിലെ തമ്മിലടി സി.പി.എം അനുകൂല ജീവനക്കാരുടെ സംഘടനകളിലേക്കും നീണ്ടു. ഇതോടെയാണ് വിവാദം സ്വര്‍ണക്കള്ളക്കടത്തിന്റെ രൂപത്തിലും എത്തിയത്. കൊവിഡ് പ്രതിസന്ധിയില് കായികരംഗം നിശ്ചലമായിട്ടു എട്ടു മാസം കഴിഞ്ഞു. കായികതാരങ്ങളും അക്കാദമികളും കടുത്ത പ്രതിസന്ധിയിലാണ്. ഇതിനിടെയാണ് അധികാരത്തിനായുള്ള സ്‌പോര്‍ട്‌സ് കൗണ്‍സില് ഭരണക്കാരുടെ തമ്മിലടി. കായിക പദ്ധതികളുടെ നടത്തിപ്പില് ഒരു വിഭാഗം ജീവനക്കാര് ചുവപ്പുനാട കെട്ടിയതോടെ സ്‌പോര്‍ട്‌സ് കൗണ്‍സില് പ്രസിഡന്റ് മേഴ്‌സിക്കുട്ടന് കായിക മന്ത്രിയുടെ പിന്തുണയോടെ ശുദ്ധികലശത്തിനിറങ്ങി. സി.പി.എം അനുകൂല സര്‍വീസ് സംഘടനയിലെ ഒരു വിഭാഗം ജീവനക്കാരെ കൗണ്‍സില് ആസ്ഥാനത്തും നിന്നും സ്ഥലം മാറ്റി.\nപത്തു വര്‍ഷത്തിലേറെയായി ഒരേ സീറ്റില് ഇരുന്നവര്‍ക്കാണ് കസേര പോയത്. ഇതോടെ ജീവനക്കാരുടെ സംഘടന ഇടഞ്ഞു. സി.പി.എം നിയന്ത്രണത്തിലുള്ള രണ്ടു സംഘടനകളാണ് സ്‌പോര്‍ട്‌സ് കൗണ്‍സിലില് പ്രവര്‍ത്തിക്കുന്നത്. ഒന്ന് ജീവനക്കാരുടെ സര്‍വീസ് സംഘടന. മുന് എം.എല്.എ വി. ശിവന്‍കുട്ടി പ്രസിഡന്റായി സി.ഐ.ടി.യുവില് അഫിലിയേറ്റ് ചെയ്ത പരിശീലകരും ജീവനക്കാരും ഉള്‍പ്പെട്ട യൂനിയന്. സ്‌പോര്‍ട്‌സ് കൗണ്‍സില് ഭരിക്കുന്നവരും സംഘടനകളുടെ ഇരുഭാഗത്തായി അണിനിരന്നതോടെ തമ്മിലടി രൂക്ഷമായി.\nവിവാദം കത്തിക്കയറിയതോടെ സ്‌പോര്‍ട്‌സ് കൗണ്‍സിലില് ഒന്നും നടക്കാത്ത അവസ്ഥയും. സ്ഥലം മാറ്റത്തെ തുടര്‍ന്ന് സ്‌പോര്‍ട്‌സ് കൗണ്‍സില് പ്രസിഡന്റിന് എതിരായ ചേരിക്കു പിന്തുണയുമായി ഭരണസമിതിയിലെ പാര്‍ട്ടി നോമിനികള് തന്നെ രംഗത്തിറങ്ങി. ഇതിന്റെ തുടര്‍ച്ചയാണ് സ്വര്‍ണക്കടത്ത് ആരോപണമെന്നാണ് പ്രസിഡന്റിനെ അനുകൂലിക്കുന്നവര് പറയുന്നത്. സ്വര്‍ണക്കള്ളക്കടത്ത് ആരോപണത്തിന് പിന്നില് പ്രവര്‍ത്തിച്ചവരെ കണ്ടെത്താന് അന്വേഷണം തുടങ്ങിയിട്ടുണ്ട്.\nസി.പി.എമ്മിനെ അനുകൂലിക്കുന്ന രണ്ടു സംഘടനകളെയും ഒന്നിപ്പിക്കാന് ആറ് മാസം മുന്‍പ് തന്നെ പാര്‍ട്ടി ശ്രമം തുടങ്ങിയതാണ്. സി.ഐ.ടി.യു സംസ്ഥാന ജനറല് സെക്രട്ടറി എളമരം കരീം എം.പി ഇരുവിഭാഗവുമായി ചര്‍ച്ച നടത്തുകയും ചെയ്തിരുന്നു. വി. ശിവന്‍കുട്ടിയെ പ്രസിഡന്റ് ആക്കണമെന്ന് ഒരു വിഭാഗം ആവശ്യപ്പെട്ടതോടെയാണ് ലയനം സാധ്യമാകാതെ വന്നത്. ഇതിനിടെയാണ് കൗണ്‍സില് ആസ്ഥാനത്ത് അഴിച്ചുപണിയുമായി പ്രസിഡന്റ് മേഴ്‌സിക്കുട്ടന് രംഗത്തു വന്നത്.\nസ്‌പോര്‍ട്‌സ് കൗണ്‍സില് ഓഫിസിനെ വര്‍ഷങ്ങളായി നിയന്ത്രിച്ചിരുന്നവരുടെ സ്ഥാനചലനം വിവാദങ്ങള്‍ക്ക് ആക്കംകൂട്ടി. മാസങ്ങള്‍ക്ക് മുന്‍പ് തന്നെ സ്വര്‍ണക്കള്ളക്കടത്തിനെ സ്‌പോര്‍ട്‌സ് കൗണ്‍സിലുമായി കൂട്ടിയിണക്കാനുള്ള ശ്രമം ചിലകേന്ദ്രങ്ങളില് നിന്നും ഉയര്‍ന്നിരുന്നു.\nആരോപണങ്ങള്‍ക്ക് അപ്പുറം കാര്യമായ തെളിവുകള് നല്‍കാന് വിവാദങ്ങള്‍ക്ക് ശ്രമിച്ചവര്‍ക്ക് കഴിഞ്ഞിരുന്നില്ല. കായികതാരങ്ങള് നയിക്കുന്ന പുതിയ ഭരണ സമിതി അധികാരത്തില് എത്തിയത് പ്രതീക്ഷയോടെയാണ് കായിക ലോകം കണ്ടത്.\nഎന്നാല്, കായികരംഗത്തെ ചലനാത്മകമാക്കുന്ന പദ്ധതികളൊന്നും നടപ്പാക്കാനായില്ല. ഭരണസമിതിക്കുള്ളിലെ അധികാര വടംവലിയിലും തമ്മില് തല്ലിലും കായികതാരങ്ങളുടെ ക്ഷേമപദ്ധതികള്‍ക്കാണ് തിരിച്ചടിയായത്. സ്‌പോര്‍ട്‌സ് കൗണ്‍സിലിലെ തമ്മിലടി സര്‍ക്കാരിന് നാണക്കേടാവുന്ന തരത്തിലേക്ക് നീങ്ങിയിട്ടും കായികവകുപ്പും നിശ്ബദരാണ്.


ഇടുങ്ങിയ ചിന്താഗതിക്കാര്‍ക്കാണ് ഇതൊക്കെ വിശ്വസിക്കാന് പ്രയാസം; 'മഹാഭാരത കാലത്തെ ഇന്റര്‍നെറ്റ്' ആവര് - Samakalika Malayalam\nഇടുങ്ങിയ ചിന്താഗതിക്കാര്‍ക്കാണ് ഇതൊക്കെ വിശ്വസിക്കാന് പ്രയാസം; 'മഹാഭാരത കാലത്തെ ഇന്റര്‍നെറ്റ്' ആവര്‍ത്തിച്ച് ത്രിപുര മുഖ്യമന്ത്രി\nPublished: 18th April 2018 01:14 PM |\nLast Updated: 18th April 2018 01:14 PM | A+A A- |\nഅഗര്‍ത്തല: മഹാഭാരത കാലത്ത് ഇന്റര്‍നെറ്റ് ഉണ്ടായിരുന്നുവെന്ന പ്രസ്താവനയെ ന്യായീകരിച്ച് ത്രിപുര മുഖ്യമന്ത്രി ബിപ്ലവ് ദേബ്. ഇടുങ്ങിയ ചിന്താഗതിക്കാര്‍ക്ക് അതു വിശ്വസിക്കാനാവില്ലെന്നും രാജ്യത്തെ ചെറുതാക്കി കാണിക്കാനാണ് അവര് ശ്രമിക്കുന്നതെന്നും ബിപ്ലവ് ദേബ് പറഞ്ഞു.\nഇന്ത്യ ഇന്റര്‍നെറ്റ് ഉപയോഗിക്കാന് തുടങ്ങിയിട്ട് നൂറ്റാണ്ടുകളായെന്നായിരുന്നു കഴിഞ്ഞ ദിവസം ബിപ്ലബ് ദേബ് പറഞ്ഞത്. മഹാഭാരത യുദ്ധത്തില് കണ്ണുകാണാന് കഴിയാത്ത ധൃതരാഷ്ട്രര്‍ക്ക് യുദ്ധം വിവരിച്ചുകൊടുക്കാന് സഞ്ജയന് സാധിച്ചത് ഇന്റര്‍നെറ്റ് സാങ്കേതികവിദ്യ ഉള്ളതുകൊണ്ടാണ്. ആ കാലത്ത് സാറ്റലൈറ്റും ഉണ്ടായിരുന്നുവെന്ന് ഒരു പൊതുപരിപാടിയില് ബിപ്ലവ് ദേബ് പറഞ്ഞിരുന്നു. ഇതു വ്യാപകമായി ചര്‍ച്ച ചെയ്യപ്പെട്ട പശ്ചാത്തലത്തില് പ്രതികരണം ആരാഞ്ഞ മാധ്യമ പ്രവര്‍ത്തകരോടാണ് ത്ര്ിപുര മുഖ്യമന്ത്രി ന്യായീകരണം നിരത്തിയത്.\nഇടുങ്ങിയ ചിന്താഗതിക്കാര്‍ക്കാണ് ഇതൊക്കെ വിശ്വസിക്കാന് പ്രയാസം. അവര് സ്വന്തം രാജ്യത്തെ ചെറുതാക്കി കാണുകയാണ്. മറ്റു രാഷ്ട്രങ്ങള് മഹത്തരമാണെന്നും അവര് പറയും. സത്യം വിശ്വസിക്കുക, ആശയക്കുഴപ്പത്തിലാവുകയോ മറ്റുള്ളവരെ ആശയക്കുഴപ്പത്തിലാക്കുകയോ ചെയ്യരുതെന്ന് ബിപ്ലബ് ദേബ് പറഞ്ഞു.\nമഹാഭാരത കാലത്ത് ഇന്റര്‍നെറ്റ് ബിപ്ലവ് ദേബ് ധൃതരാഷ്ട്രര്


ലോക്‌സഭാ തിരഞ്ഞെടുപ്പിലേക്കുള്ള ബിജെപി സ്ഥാനാർത്ഥികളുടെ സാധ്യതാ പട്ടിക തയ്യാറായി. 2019 ലോക്‌സഭാ തിരഞ്ഞെടുപ്പിലേക്കുള്ള സ്ഥാനാര്‍ഥിപ്പട്ടികയാണ് അധ്യക്ഷൻ പി.എസ് ശ്രീധരന്‍പിളള കേന്ദ്രനേതൃത്വത്തിന് നല്‍കിയത്. അടുത്തമാസം തുടക്കം തന്നെ സ്ഥാനാർത്ഥികളെ പ്രഖ്യാപിക്കുമെന്നും അദ്ദേഹം പറഞ്ഞു. ഒരു മണ്ഡലത്തില് മൂന്ന് ആളുകളുടെ പേരാണ് പട്ടികയിലുള്ളത്.\nതിരുവനന്തപുരത്ത് മിസോറാം ഗവര്‍ണര് കുമ്മനം രാജശേഖരന്റെയും രാജ്യസഭാ എം പി സുരേഷ് ഗോപിയുടേയും പേരുകള് ഉള്‍പ്പെടുത്തിയിട്ടുണ്ട്. ബിജെപി സംസ്ഥാന അധ്യക്ഷന് പി.എസ്.ശ്രീധരന് പിള്ള മത്സരിക്കാനുള്ള സാധ്യതയും ഉണ്ട്. സുരേഷ് ഗോപിയുടെ പേര് കൊല്ലത്തും ഉൾപെടുത്തിയിട്ടുണ്ട്.\nബിഡിജെഎസ് അടക്കമുള്ള എന്‍ഡിഎ ഘടകകക്ഷികളുമായി സീറ്റുധാരണയിലെത്തിയെന്നും അദ്ധ്യക്ഷൻ പി.എസ്.ശ്രീധരന് പിള്ള അറിയിച്ചു. തിരുവനന്തപുരത്തും തൃശൂരും കാസര്‍കോട്ടും കെ.സുരേന്ദ്രൻറെ പേര് ഉള്‍പ്പെട്ടിട്ടുണ്ട്. ആറ്റിങ്ങലില് പി.കെ.കൃഷ്ണദാസ്, ശോഭാ സുരേന്ദ്രന്. തൃശൂരില് കെ.സുരേന്ദ്രനും എ.എന്.രാധാകൃഷ്ണന്റെയും പേരും ഉൾപ്പെട്ടിട്ടുണ്ട്.\nTags : bjp candidatesKummanam RajasekharanP.K. KrishnadasP.S Sreedharan Pillaipossibility listSobha SurendranSurendranSuresh Gopi MPUnique Times Malayalam\nPrevious Postപുരസ്‌ക്കാരനിറവിൽ കേരളാപോലീസ്\nNext Postതിരഞ്ഞെടുപ്പിൽ മത്സരിക്കാനില്ലെന്ന് എഐസിസി ജനറല് സെക്രട്ടറി പ്രിയങ്കാ ഗാന്ധി


റോളക്‌സിന് വിക്രമിന്റെ സര്‍പ്രൈസ് ഗിഫ്റ്റ്; മനോഹര നിമിഷമെന്ന് സൂര്യ | Kamal Haasan giftedaRolex watch to Surya for vikram\nറോളക്‌സിന് വിക്രമിന്റെ സര്‍പ്രൈസ് ഗിഫ്റ്റ്; മനോഹര നിമിഷമെന്ന് സൂര്യ\nവിക്രമിന്റെ സംവിധായകന് ലോകേഷ് കനകരാജിന് കമല് ഹാസന് ആഡംബര കാര് സമ്മാനിച്ചിരുന്നു\n8 Jun 2022 10:29 AM GMT\n'വിക്രം' വിജയത്തിന് പിന്നാലെ സൂര്യയ്ക്ക് സമ്മാനവുമായി കമല്‍ഹാസന്. റോളെക്‌സിന്റെ വാച്ചാണ് കമല് ഹാസന് നേരിട്ടെത്തി സൂര്യയ്ക്ക് സമ്മാനിച്ചത്. കമല്‍ഹാസനൊപ്പമുള്ള ചിത്രങ്ങള് പങ്കുവച്ച് സൂര്യയാണ് ഇക്കാര്യം അറിയിച്ചത്. 'ഈ നിമിഷം ജീവിതത്തെ മനോഹരമാക്കുന്നു! നിങ്ങള്‍ക്ക് നന്ദി അണ്ണാ' എന്ന് ചിത്രങ്ങള്‍ക്കൊപ്പം സൂര്യ കുറിച്ചത്.\nവിക്രമിന്റെ സംവിധായകന് ലോകേഷ് കനകരാജിന് കമല് ഹാസന് ആഡംബര കാര് സമ്മാനിച്ചിരുന്നു. ലെക്‌സസ് കാറാണ് താരം തന്റെ ഫാന് ബോയ് കൂടിയായി സംവിധായകന് നല്‍കിയത്. ചിത്രത്തിലെ സഹസംവിധായകര്‍ക്ക് ബൈക്കും സമ്മാനിച്ചിരുന്നു. ഇതിന് പിന്നാലെയാണ് സൂര്യയ്ക്കും വാച്ചുമായി താരം എത്തിയിരിക്കുന്നത്.\nസൂര്യ തന്നോടുള്ള സ്‌നേഹം കൊണ്ട് മാത്രമാണ് വിക്രമില് എത്തിയതെന്ന് കമല് നേരത്തെ പറഞ്ഞിരുന്നു. തന്റെ അടുത്ത സിനിമയില് മുഴുനീള കഥാപാത്രമായി ഉണ്ടാകുമെന്നും അറിയിച്ചിരുന്നു. സിനിമയില് അഭിനയിക്കാന് കഴിഞ്ഞതിന് കമല് ഹാസന് നന്ദി അറിയിച്ച് സൂര്യ നേരത്തെ രംഗത്തെത്തിയിരുന്നു.സിനിമയുടെ അവസാന മൂന്ന് മിനിറ്റില് പ്രത്യക്ഷപ്പെടുന്ന റോളക്‌സ് എന്ന കഥാപാത്രത്തിന് മികച്ച സ്വീകാര്യതയാണ് ലഭിക്കുന്നത്. താരം പ്രതിഫലം വാങ്ങാതെയാണ് റോളക്‌സിനെ അവതരിപ്പിച്ചിരിക്കുന്നത്.\nജൂണ് മൂന്നിനാണ് ചിത്രം തിയേറ്ററുകളില് എത്തിയത്. മികച്ച പ്രതികരണങ്ങളോടെ ചിത്രം പ്രദര്‍ശനം തുടരുകയാണ്. 'വിക്രം' ഇതിനോടകം 200 ക്ലബ്ബില് ഇടം നേടിക്കഴിഞ്ഞു. കമല് ഹാസന്റെ ഗംഭീര പ്രകടനം എന്നാണ് പ്രേക്ഷകര് അഭിപ്രായപ്പെടുന്നത്. ഫഹദ് ഫാസില്, വിജയ് സേതുപതി എന്നിവരുടെ പ്രകടനങ്ങള്‍ക്കും മികച്ച അഭിപ്രായം നേടുന്നുണ്ട്. ലോകേഷ് കനകരാജ് എന്ന സംവിധായകന്റെ മികവിനും എല്ലാ കോണുകളില് നിന്നും മികച്ച പ്രതികരണം ലഭിക്കുന്നുണ്ട്.\nStory Highlights; Kamal Haasan giftedaRolex watch to Surya for vikram


UUKMA News മഴക്കെടുതി വിലയിരുത്താൻ കേന്ദ്ര സംഘം കേരളത്തിൽ - UUKMA News മഴക്കെടുതി വിലയിരുത്താൻ കേന്ദ്ര സംഘം കേരളത്തിൽ - UUKMA News\nകൊച്ചി: കാലവര്‍ഷക്കെടുതി വിലയിരുത്താന് ആഭ്യന്തര സഹമന്ത്രി കിരണ് റിജിജുവിന്റെ നേതൃത്വത്തിലുള്ള കേന്ദ്രസംഘം കേരളത്തിൽ എത്തി. പ്രധാനമന്ത്രിയുടെ നിർദേശപ്രകാരമാണ് കേരളത്തിലെത്തിയതെന്ന് കേന്ദ്രമന്ത്രി പറഞ്ഞു. കേന്ദ്ര മാനദണ്ഡങ്ങൾക്കനുസരിച്ചുള്ള സഹായം കേരളത്തിന് നൽകും. വെള്ളിയാഴ്ച 80 കോടി കേരളത്തിന് നൽകിയതായും കിരൺ റിജിജു പറഞ്ഞു.\nകിരണ് റിജിജുവിനൊപ്പം കേന്ദ്രസഹമന്ത്രി അല്‍ഫോണ്‍സ് കണ്ണന്താനം, ദേശീയ ദുരന്ത നിവാരണ അതോറിറ്റി അംഗം കെ.ആര് ജയിന്, ചീഫ് സെക്രട്ടറി ടോംജോസ്, ആഭ്യന്തരവകുപ്പ് ജോയിന്റ് സെക്രട്ടറി സഞ്ജീവ് കുമാര് ജിന്‍ഡാല് എന്നിവരും ഉണ്ടാവും. മന്ത്രിമാരായ ജി.സുധാകരന്, വി.എസ് സുനില്‍കുമാര് എന്നിവരും സംഘത്തെ അനുഗമിക്കും.\nകൊച്ചിയില് നിന്ന് ഹെലികോപ്റ്ററിൽ സംഘം ആലപ്പുഴയിലെത്തും. ഗസ്റ്റ്ഹൗസില് നിന്നും ആദ്യം കോമളപുരത്തെ ക്യാമ്പാണ് സംഘം സന്ദര്‍ശിക്കുന്നത്. പിന്നീട് വിവിധയിടങ്ങളിലെത്തി സ്ഥിതിഗതികള് വിലയിരുത്തും. ദിവസങ്ങളായി തുടരുന്ന മഴയില് ആലപ്പുഴ ജില്ലയിലെ കുട്ടനാട്ടാണ് ഏറെ ദുരിതം വിതച്ചിരിക്കുന്നത്. കുട്ടനാട് പൂര്‍ണമായും ഒറ്റപ്പെട്ട നിലയിലാണ്.


SOICARE 100% ശുദ്ധമായ അവശ്യ എണ്ണ ചികിത്സാപരമായ ഗ്രേഡ് Aromatherapy എണ്ണ Diffuser, ചൈന SOICARE 100% ശുദ്ധമായ അവശ്യ എണ്ണ ചികിത്സാപരമായ ഗ്രേഡ് Aromatherapy എണ്ണ Diffuser Manufacturers, Suppliers, ഫാക്ടറി - Sunpai Industries Limited\nSOICARE ഡിഫ്യൂസറിനുള്ള 100% ശുദ്ധമായ അവശ്യ എണ്ണ ചികിത്സാ ഗ്രേഡ് അരോമാതെറാപ്പി ഓയിൽ\n22 * 10 * 4.5 സെ.മീ /6കഷണങ്ങൾ\nപ്രതിമാസം ഏതാണ്ട് 300000 വസ്തുക്കൾ\n● (1) പ്രീമിയം ക്വാളിറ്റി അരോമാതെറാപ്പി അവശ്യ എണ്ണകൾ മികച്ച6സെറ്റ്; ഞങ്ങളുടെ എല്ലാ എണ്ണകളും ആധികാരികവും, സ്വാഭാവികവും, ഫിൽട്ടർ ചെയ്യാത്തതും, മലിനീകരിക്കാത്തതും, അഡിറ്റീവുകളല്ലാത്തതും, ഫില്ലറുകൾ അല്ലാത്തതുമാണ്;\n(2) ടിop അരോമാതെറാപ്പി OIls: ലാവെൻഡർ, ഓറഞ്ച്, കുരുമുളക്, നാരങ്ങ പുല്ല്, ടീ ട്രീ, യൂക്കാലിപ്റ്റസ്;\n● (3) സുരക്ഷിത മുന്നറിയിപ്പ്: ബാഹ്യ ഉപയോഗത്തിന് മാത്രം. അരോമാതെറാപ്പി കൂടാതെ, ഒരു കാരിയർ ഓയിൽ ലയിപ്പിക്കുക. വിഷയപരമായ ഉപയോഗത്തിനായി, ഉപയോഗിക്കുന്നതിന് മുമ്പ് ഏതെങ്കിലും അലർജി ഉണ്ടോയെന്ന് പരിശോധിക്കുന്നതിന് നിങ്ങളുടെ കൈമുട്ട് പ്രദേശത്ത് വളരെ ചെറിയ അളവിൽ തടവുക. അസ്വസ്ഥതയോ പ്രകോപിപ്പിക്കലോ ഉണ്ടെങ്കിൽ ഉപയോഗം നിർത്തുക. വളർത്തുമൃഗങ്ങളുടെ പരിധിക്ക് പുറത്തായിരിക്കുക; അവശ്യ എണ്ണകളുമായി പൂച്ചകൾക്ക് പ്രത്യേകിച്ചും സംവേദനക്ഷമതയുണ്ട്. കണ്ണുകളുമായുള്ള സമ്പർക്കം ഒഴിവാക്കുക, കുട്ടികൾക്ക് ലഭ്യമാകാതിരിക്കുക;\n● (4) ഞങ്ങളുടെ അവശ്യ എണ്ണകളുടെ സെറ്റിലെ എണ്ണകൾ ശ്രദ്ധാപൂർവ്വം തിരഞ്ഞെടുക്കുന്നത് അവയുടെ വ്യക്തിഗത സവിശേഷതകളും നേട്ടങ്ങളും നിങ്ങളുടെ അതുല്യമായ സുഗന്ധമുള്ള മുൻഗണനകൾക്കും ചികിത്സാ ആവശ്യങ്ങൾക്കും ഒരുമിച്ച് കൂടിച്ചേരാനുള്ള കഴിവിനെ അടിസ്ഥാനമാക്കിയുള്ളതാണ്. ശക്തമായ മിശ്രിതത്തിന്റെ സ്വന്തം പതിപ്പ് നിർമ്മിക്കാൻ നിങ്ങളെ പ്രാപ്‌തമാക്കുന്നതിനുള്ള പ്രധാന ഘടകങ്ങൾ അവശ്യ എണ്ണ സമ്മാന സെറ്റിൽ ഉൾപ്പെടുന്നു.;\n● (5) വെളിച്ചം ഫിൽട്ടർ ചെയ്യുന്നതിന് അംബർ കുപ്പികൾ;\nമധുരമുള്ള ഓറഞ്ച്, നാരങ്ങ, പൈൻ ട്രീ, ഫ്രാങ്കിൻസെൻസ്.\n100% ശുദ്ധമായ അവശ്യ എണ്ണകൾ\nകളർ ബോക്സ് വലുപ്പം\n22 * 10 * 4.5 സെ\n6 കഷണങ്ങൾ / ബോക്സ്\nNW / കാർട്ടൂൺ\nGW / കാർട്ടൂൺ


Dileep actress case: if police arrest kavya madhavan then the case is over says rahul easwar | അതിജീവിതയോട് കാവ്യക്ക് എന്തിന് ദേഷ്യം തോന്നണം; അറസ്റ്റ് ചെയ്താല് കേസ് വീഴുമെന്ന് രാഹുല് ഈശ്വര് - Malayalam Oneindia\n12 min ago കരുണാകരന്റെ പേഴ്‌സണല് സ്റ്റാഫ് അംഗം ഉള്‍പ്പടെയുള്ളവര് ബിജെപിയില്; കോണ്‍ഗ്രസില് നിന്ന് 'കൂട്ടപലായനം'\n54 min ago 'സാറിന്റേയും എന്റേയും തലയില് ഇടിത്തീ വീഴാതിരിക്കാനാണ് പോരാട്ടം,ദിലീപിനോട് മനുഷ്യത്വം കാണിക്കൂ':രാഹുല്\nUpdated: Tue, May 10, 2022, 9:44 [IST]\nകൊച്ചി: നടി ആക്രമിക്കപ്പെട്ട കേസില് കാവ്യാ മാധവനെ മോശമായി ചിത്രീകരിക്കാന് ശ്രമം നടക്കുന്നുണ്ടെന്ന് രാഹുല് ഈശ്വര്. കാവ്യയെ മോശമായി ചിത്രീകരിക്കുന്നത് എന്ത് അര്‍ത്ഥത്തിലാണെന്ന് രാഹുല് ഈശ്വര്. മഞ്ജു വാര്യരെ അവഹേളിച്ചാല് അത് പിന്തിരിപ്പനും കാവ്യയെ അവഹേളിച്ചാല് അത് പുരോഗമനപരമാവുകയും ചെയ്യുന്നത് എങ്ങനെയെന്നും രാഹുല് ചോദിച്ചു. റിപ്പോര്‍ട്ടര് ടിവിയോടായിരുന്നു രാഹുലിന്റെ പ്രതികരണം.\nഅതേസമയം ഈ കേസ് വീഴാനും സാധ്യതയുണ്ട്. കാവ്യാ മാധവനെ അന്വേഷണ സംഘം അറസ്റ്റ് ചെയ്യുന്ന ദിവസം ഈ കേസ് താഴെ വീഴുമെന്നും രാഹുല് ഈശ്വര് വ്യക്തമാക്കി. നേരത്തെ ഡബ്ബിംഗ് ആര്‍ട്ടിസ്റ്റ് ഭാഗ്യലക്ഷ്മി രൂക്ഷമായി കാവ്യാ മാധവനെ വിമര്‍ശിച്ചിരുന്നു.\nകാവ്യാ മാധവനെ ഒരുപാട് വര്‍ഷം കൊണ്ട് അറിയാവുന്ന് കൊണ്ട് പറയാം. ഈ പറയുന്നതൊന്നും കാവ്യയെ അറിയുന്നവര് വിശ്വസിക്കാന് പോകുന്നില്ല. സാധാരണക്കാരിയായ ഒരു പാവപ്പെട്ട പെണ്‍കുട്ടിയാണ് കാവ്യാ മാധവന്. കാവ്യ അറിഞ്ഞ് കൊണ്ട് അത്തരത്തില് പെരുമാറുമെന്ന് പറയുന്നത് കേള്‍ക്കുക വിഷമമുള്ള കാര്യമാണ്. കാവ്യ അറിഞ്ഞ് കൊണ്ട് അത്തരത്തില് എന്തെങ്കിലും ചെയ്യുമെന്ന് ഞാന് കരുതുന്നില്ല. എന്ത് അര്‍ത്ഥത്തിലാണ് കാവ്യയെ മോശമായി ചിത്രീകരിക്കുന്നത്. ഞാനൊരു ദിലീപ് അനുകൂലിയാണ് ഭാഗ്യലക്ഷ്മി അനുകൂലിക്കാത്തയാളുമാണ്. മഞ്ജു വാര്യറെ അവഹേളിച്ചാല് അത് പിന്തിരിപ്പനും കാവ്യയെ അവഹേളിച്ചാല് അത് പുരോഗമനപരവുമാകുമോ എന്ന് രാഹുല് ഈശ്വര് ചോദിച്ചു.\nകാവ്യയെ ഭീകരിയായി ചിത്രീകരിക്കുന്നതില് എന്ത് അര്‍ത്ഥം. കാവ്യാ മാധവനെ കേസിലേക്ക് കൊണ്ടുവരുന്നതിലൂടെ അന്വേഷണ സംഘം സ്വയം കുഴി തോണ്ടുകയാണ്. ഈ കേസെന്ന് പറഞ്ഞാല് തന്നെ ആദ്യ ഭാര്യയോടുള്ള ബന്ധം തകര്‍ത്തിന് പ്രതികാരം തീര്‍ക്കാനായി അതിജീവിതയ്ക്ക് ദിലീപ് ക്വട്ടേഷന് കൊടുത്തെന്നതാണ്. കാവ്യാ മാധവന് ഇതില് എന്താണ് റോള്. ഈ കേസ് തീര്‍ച്ചയായും ദുര്‍ബലമാകും. അന്വേഷണ സംഘം കാവ്യാ മാധവനെ അറസ്റ്റ് ചെയ്യുന്ന ദിവസം ഈ കേസ് താഴെ വീഴും. അങ്ങനെ പോലീസ് ചെയ്യണമെന്നാണ് എന്റെ ആഗ്രഹം. ദിലീപിനെ പീഡിപ്പിച്ച് വേട്ടയാടിയിട്ട് ഇപ്പോള് പറയുന്നു എല്ലാത്തിനും പിന്നില് കാവ്യയെന്ന്. 84 ദിവസം ദിലീപിനെ ജയിലില് കിടത്തിയത് എന്തിനാണ്. കാവ്യക്ക് എന്ത് കാര്യത്തിനാണ് അതിജീവിതയോട് പക തോന്നേണ്ടതെന്നും രാഹുല് ഈശ്വര് ചോദിച്ചു.\nഅതേസമയം ഭാഗ്യലക്ഷ്മി രൂക്ഷമായിട്ടാണ് കാവ്യയെ വിമര്‍ശിച്ചത്. തനിക്ക് ഒരു സമയത്ത് ഏറ്റവും ഇഷ്ടപ്പെട്ട കുട്ടിയായിരുന്നു കാവ്യ. ഒരുപാട് സ്‌നേഹത്തില് സംസാരിച്ചിട്ടുമുണ്ട്. പക്ഷേ കാവ്യ രണ്ട് സ്ത്രീകളുടെ ജീവിതത്തിലാണ് കളിച്ചത്. ഒരു സ്ത്രീയെ തെരുവിലിട്ട് അപമാനിക്കാനും, ഒരു സ്ത്രീയെ വീട്ടില് നിന്ന് ഇറക്കാനും ഇവര് കാരണമായി. അതുകൊണ്ട് ഇനി ആ പെണ്‍കുട്ടിയോട് സഹതാപം തോന്നേണ്ട കാര്യമില്ല. കാവ്യക്ക് ഈ സംഭവം അറിയാം. നേരിട്ട് പങ്കുണ്ടോയെന്ന് അറിയില്ല. ഇതൊക്കെ നടക്കുമെന്നും, ആരാണ് നടത്തുന്നതെന്നും കാവ്യക്ക് വ്യക്തമായിട്ട് അറിയാം. സിനിമാ മേഖലയിലെ തന്നെ എല്ലാവര്‍ക്കുമറിയാം. കാവ്യ അറിയാതെ ദിലീപ് ഒന്നും ചെയ്യില്ലെന്നും ഭാഗ്യലക്ഷ്മി വ്യക്തമാക്കി.\nകാവ്യാ മാധവന്റെ ചോദ്യം ചെയ്യാല് കേസില് വഴിത്തിരിവാകും. കേസില് നിന്ന് രക്ഷപ്പെടാന് അവര് ഏതറ്റം വരെയും പോകും. കേസില് കാവ്യ അറിയാതെ ഒന്നും നടക്കില്ല. എല്ലാ അടവുകളും പയറ്റി കൊണ്ടിരിക്കുന്നവരാണ് അവര്. കോടതി അവരുടെ കൈയ്യിലാണെന്ന ആത്മവിശ്വാസത്തില് ജീവിക്കുന്നവരാണ് പ്രതികളെന്നും ഭാഗ്യലക്ഷ്മി പറയുന്നു. ചോദ്യം ചെയ്യല് നീട്ടില് കൊണ്ടുപോയ കാലയളവില് കാവ്യക്ക് നല്ലൊരു ട്യൂഷന് ലഭിച്ചിട്ടുണ്ടെന്ന കാര്യത്തില് സംശയമില്ല. അഭിഭാഷകന് അവരുടെ എത്തിക്‌സ് മറന്ന് കൊണ്ടാണ് കേസ് നടത്തി കൊണ്ടിരിക്കുന്നത്. പ്രതിഭാഗത്തിന് വേണ്ടി വാദിക്കുന്ന അഭിഭാഷകര്‍ക്ക് അല്‍പ്പം മനസ്സാക്ഷിയുണ്ടാവും. എന്നാല് ഇവിടെ പ്രതികള് ചെയ്ത എല്ലാ വൃത്തികേടുകളുടെയും തെളിവുകളാണ് അഭിഭാഷകര് നശിപ്പിച്ച് കൊണ്ടിരിക്കുന്നതെന്നും ഭാഗ്യലക്ഷ്മി പറഞ്ഞു.\nകാവ്യാ മാധവന് സ്മാര്‍ട്ട് എന്നല്ല പറയേണ്ടത്. വക്രബുദ്ധിയുള്ള സ്മാര്‍ട്ടാണ്. ജീവിതത്തില് ഒരു കാര്യം ആഗ്രഹിച്ചു. അത് നേടാന് അങ്ങേയറ്റം വരെ പോയി. അതൊക്കെ ചെയ്താണ് അത് നേടി. അതാണ് കാവ്യയുടെ സ്മാര്‍ട്ട്. ഒരു പെണ്ണ് തന്നെ ഒരു പെണ്ണിനെ നടുറോഡിലിട്ട് ഇങ്ങനെയൊക്കെ ചെയ്യാന് കൂട്ടുനില്‍ക്കുമോ ഇതിനുള്ള ധൈര്യം, സ്വന്തം നേട്ടമാണ് എന്ന് പറയുമ്പോലുള്ള ധൈര്യമാണ്. എന്റെ നേട്ടത്തിന് വേണ്ടി ഏതറ്റം വരെയും പോകുമെന്ന് പറയുന്ന ഒരുപാട് പേരുണ്ട്. കാവ്യക്ക് അറിയാത്തതായി ഒന്നുമില്ല. ദിലീപ് മഞ്ജുവിനൊപ്പം ജീവിച്ചതിനേക്കാള് കൂടുതല് ജീവിച്ചത് കാവ്യക്കൊപ്പമായിരിക്കും. കാരണം അദ്ദേഹത്തെ മനസ്സിലാക്കാന് മഞ്ജുവിനോ, മഞ്ജുവിനെ മനസ്സിലാക്കാന് ഇവര്‍ക്കോ സാധിച്ചിട്ടുണ്ടാവില്ലെന്ന് ഭാഗ്യലക്ഷ്മി പറഞ്ഞു.\ndileep actress case: if police arrest kavya madhavan then the case is over says rahul easwar


Uppum Mulakum Fame Biju Sopanam reveals about why Juhi Rustagi quits the serial - Malayalam Filmibeat\n| Updated: Friday, June 26, 2020, 11:19 [IST]\nടെലിവിഷന് പ്രേക്ഷകര് വിടാതെ കാണുന്ന പരിപാടിയാണ് ഉപ്പും മുളകും. ആയിരവും പിന്നിട്ട് കുതിക്കുകയാണ് പരിപാടി ഇപ്പോള്. വേറിട്ട അഭിനയ ശൈലിയും അവതരണവുമൊക്കെയായി ഈ പരമ്പര ജനഹൃദയത്തില് സ്ഥാനം പിടിക്കുകയായിരുന്നു. ഒരു സാധാരണ കുടുംബത്തില് നടക്കുന്ന സാധാരണ സംഭവങ്ങളുമായാണ് ഉപ്പും മുളകും എത്താറുള്ളത്. അടുക്കളയില് മാത്രമല്ല ടെലിവിഷനിലെ കൂടി അവിഭാജ്യ ഘടകമായി മാറിയിരിക്കുകയാണ് ഉപ്പും മുളകും ഇപ്പോള്.\nബാലുവിനെ അവതരിപ്പിക്കുന്ന ബിജു സോപാനവും നീലുവായെത്തുന്ന നിഷ സാരംഗും സിനിമയിലും സജീവമാണ്. മുടിയനെന്ന വിഷ്ണുവായെത്തുന്നത് ഋഷിയാണ്. ബാലുവിന്റെ മൂത്ത മകളായെത്തിയത് ജൂഹി റുസ്തഗിയായിരുന്നു. ശിവാനി സക്രീനിലും ജീവിതത്തിലും ഒരേ പേരുകാരിയാണ്. കേശുവിനെ അവതരിപ്പിക്കുന്നത് അല്‍സാബിത്താണ്. കുഞ്ഞതിഥിയായ പാറുക്കുട്ടിയായെത്തുന്നത് അമേയയാണ്. മക്കളെക്കുറിച്ചും ഉപ്പും മുളകും ഷൂട്ടിംഗിലെ വിശേഷങ്ങളെക്കുറിച്ചുമൊക്കെ വാചാലനായി ബാലു എത്തിയിരുന്നു. മെട്രോമാറ്റിനിക്ക് നല്‍കിയ അഭിമുഖത്തിലായിരുന്നു ബിജു സോപാനം മനസ്സുതുറന്നത്.\nവിവിധ സ്ഥലങ്ങളില് നിന്നായാണ് മക്കളായി അഭിനയിക്കുന്നവരെയെല്ലാം കണ്ടെത്തിയത്. എല്ലാവരും നല്ല കഴിവുള്ളവരാണെന്നും ബിജു സോപാനം പറയുന്നു.5മക്കളുടെ അച്ഛനായി അഭിനയിക്കാന് കഴിയുമോയെന്ന് ചോദിച്ചപ്പോള് പിന്നെന്താ പറ്റുമല്ലോയെന്നായിരുന്നു തന്റെ മറുപടി. പുതുമയാണ് ഉപ്പും മുളകിന്റെ വിജയത്തിന് പിന്നിലെ മറ്റൊരു കാര്യം. നിരവധി അവാര്‍ഡുകളും ലഭിച്ചിരുന്നുവെന്നും അദ്ദേഹം പറയുന്നു.\nമുടി ഇല്ലാതെ മുടിയനോ?\nവിഷ്ണു ഡാന്‍സറാണ്, നന്നായിട്ട് പാടും. വെസ്റ്റേണ് മ്യൂസിക്കാണ് അവന് ഏറെയിഷ്ടം. മുടി ഇല്ലെങ്കില് തീര്‍ന്നു. ഇനി വെട്ടേണ്ടി വരും. സിനിമയിലൊക്കെ ചാന്‍സ് കിട്ടണമെങ്കില് മുടി വെട്ടേണ്ടി വരും. എല്ലാ പടത്തിലും ഒരേ മുടിയായിട്ട് കാര്യമില്ലല്ലോ, ഇത് കഴിയുമ്പോ മുടിയൊക്കെ വെട്ടി അവന് മാറുമായിരിക്കാം. ആള്‍ക്കാര്‍ക്ക് സങ്കല്‍പ്പിക്കാനാവുന്നില്ല അവന് മുടി വെട്ടുന്നത്.\nലച്ചുവിന്റെ വിവാഹം കഴിഞ്ഞതോടെയായിരുന്നു പരമ്പരയില് നിന്നും ജൂഹിയും അപ്രത്യക്ഷയായത്. തന്റെ കഥാപാത്രമായ ലച്ചുവിന്റെ വിവാഹമാണെന്നും താന് അഭിനയ മേഖലയില് തുടരുമെന്നുമായിരുന്നു ജൂഹി പറഞ്ഞത്. നായിക നായകനുള്‍പ്പടെ വിവിധ പരിപാടികളിലൂടെയായി പ്രേക്ഷകര്‍ക്ക് സുപരിചിതനായി മാറിയ ഡെയ്ന് ഡേവിഡായിരുന്നു സിദ്ധാര്‍ത്ഥ എന്ന കഥാപാത്രത്തെ അവതരിപ്പിച്ചത്. പഠിക്കാന് പോവുകയാണെന്നാണ് അവള് പറഞ്ഞത്. അച്ഛാ, എനിക്ക് പഠിക്കാന് പോണം എന്ന് പറഞ്ഞു. താന് അതേക്കുറിച്ച് കൂടുതലൊന്നും ചോദിച്ചിരുന്നില്ലെന്ന് ബിജു സോപാനം പറയുന്നു. മറ്റ് കാര്യങ്ങളെക്കുറിച്ചൊന്നുമറിയില്ല.\nകുടുംബമാണെങ്കിലും എല്ലാവരും വ്യക്തികളാണ്. ആരെങ്കിലും എവിടെയെങ്കിലും പോവുകയാണെന്ന് പറഞ്ഞാല് എന്തിനാണെന്നോ എവിടെയാണെന്നോ കൂടുതലായി ചോദിക്കാറില്ല. പറയുന്നത് കേള്‍ക്കും, അത്രമാത്രം. വീട്ടിലായിരുന്നാലും അതാണ്. അവിടംവരെ എന്ന് പറഞ്ഞാല് അത് കേള്‍ക്കും. അതേക്കുറിച്ച് ഒരുപാട് ചോദിച്ച് അറിയേണ്ട കാര്യമില്ല. എന്തായാലും നല്ലത് വരട്ടെ, കൂടെയുള്ളൊരാള് എവിടേക്ക് പോയാലും നല്ലത് വരട്ടെ എന്നാഗ്രഹിക്കുന്നയാളാണ്.\nഅഭിനയിക്കുകയല്ല എല്ലാവരും ശരിക്കും ജീവിക്കുകയാണ്. അങ്ങനെയുള്ള നിര്‍ദേശമാണ് സംവിധായകനില് നിന്നും ലഭിച്ചത്. പ്രത്യേകമായൊരു കാഴ്ചപ്പാട് നമുക്കുണ്ടായിരുന്നു. മുസ്തഫ, ശ്രീകുമാര്, കണ്ണന് ഞങ്ങള് നാല് പേരും പ്ലാന് ചെയ്തത് അങ്ങനെയായിരുന്നു. അങ്ങനെയാണ് സമാനമായ ചിന്താഗതിയുള്ള ഉണ്ണിക്കൃഷ്ണന് സാറിനെ കിട്ടിയത്. ക്യാമറ ഹൈഡ് ചെയ്ത് വെച്ചിട്ടാണോ ആര്‍ടിസ്റ്റിനെക്കൊണ്ട് അഭിനയിപ്പിക്കുന്നതെന്ന് ചോദിപ്പിക്കുന്നതിന് പിന്നില് സംവിധായകന്റെ മിടുക്കാണ്.\nUppum Mulakum Fame Biju Sopanam reveals about why Juhi Rustagi quits the serial


''എന്ത് സംഭവിച്ചാലും അയ്യപ്പനെ കണ്ടേ മടങ്ങൂ..'',40 അംഗ വനിതാ സംഘം ശബരിമലയിൽ 23ന് എത്തും - Kerala Today\n”എന്ത് സംഭവിച്ചാലും അയ്യപ്പനെ കണ്ടേ മടങ്ങൂ..”,40 അംഗ വനിതാ സംഘം ശബരിമലയിൽ 23ന് എത്തും\nDecember 20, 2018 admin Breaking News 0\nതിരുവനന്തപുരം: എന്ത് സംഭവിച്ചാലും ഞങ്ങൾ ശബരിമലയിൽ ദർശനം നടത്തുമെന്ന് തമിഴ്നാട് കേന്ദ്രീകരിച്ച് പ്രവർത്തിക്കുന്ന മനിതി എന്ന സംഘടനയുടെ നേതാവ് സെൽവി. ഞാനടക്കം 40 പേരാണ് 23ന് ശബരിമലയിൽ എത്തുന്നത്. സംഘത്തിൽ ഒരാൾ ഒഴികെ എല്ലാവരും 50 വയസിന് താഴെയുള്ളവരാണ്. ശബരിമലയിലെത്തുന്ന യുവതികളെ തടയുന്നതും തുടർന്നുണ്ടാകുന്ന പ്രശ്നങ്ങളുമൊക്കെ വാർത്തകളിലൂടെ അറിഞ്ഞിട്ടുണ്ട്. പക്ഷേ ഞങ്ങൾക്ക് ദർശനം നടത്താൻ കഴിയുമെന്ന് തന്നെയാണ് വിശ്വാസം. വനിതാ സംഘം മല ചവിട്ടാൻ ഒരുങ്ങുന്നതിനെക്കുറിച്ച് സെൽവി സംസാരിക്കുന്നു:\nമുൻപ് വന്നവരിൽ മതത്തിന്റെയും ആക്ടിവിസത്തിന്റെയുമൊക്കെ പ്രശ്നങ്ങൾ ഉണ്ടായിരുന്നു. പക്ഷേ, ഞങ്ങൾ വിശ്വാസികളാണ്. അതുതന്നെയാണ് ഞങ്ങൾക്കുള്ള ആത്മവിശ്വാസവും. 23ന് ഞങ്ങൾ പത്തനംതിട്ടയിലെത്തും.\nകേരള മുഖ്യമന്ത്രിയുടെ ഓഫീസിൽ ഞങ്ങളുടെ യാത്ര സംബന്ധിച്ച് കത്ത് അയച്ചിരുന്നു. സുരക്ഷ ഒരുക്കാൻ ആവശ്യമായ നടപടി സ്വീകരിക്കണമെന്നായിരുന്നു ആവശ്യം. കത്ത് ബന്ധപ്പെട്ട വിഭാഗത്തിന് കൈമാറിയതായി മുഖ്യമന്ത്രിയുടെ ഓഫീസിൽ നിന്ന് മറുപടി വന്നിട്ടുണ്ട്. സുപ്രീം കോടതി വിധിയെ തുടർന്ന് എത്തുന്ന ഞങ്ങൾക്ക് ആവശ്യമായ സുരക്ഷ കേരള സർക്കാർ ഒരുക്കുമെന്ന് തന്നെയാണ് വിശ്വാസം.\nവയനാട്ടിലെ ആദിവാസി വിഭാഗത്തിൽ നിന്ന് കുറച്ച് സ്ത്രീകൾ ഞങ്ങൾക്കൊപ്പം മലകയറാനുണ്ട്. തടയാൻ ആരെങ്കിലും എത്തിയാൽ അവരെ പറഞ്ഞു മനസിലാക്കാൻ അവർക്ക് കഴിയുമെന്ന് ഞങ്ങൾക്കുറപ്പുണ്ട്. തെറ്റിദ്ധാരണകൾ കൊണ്ടാണ് ഇതിനു മുൻപ് ചെറിയൊരു വിഭാഗം അവിടെ ഭക്തരെ തടയുന്നതുൾപ്പെടെയുള്ള കാര്യങ്ങൾ നടത്തിയത്. അത്തരം തെറ്റിദ്ധാരണകൾ നീക്കുകയാണ് ഞങ്ങളുടെ ലക്ഷ്യം. എന്ത് സംഭവിച്ചാലും അയ്യനെ കാണാതെ മടങ്ങില്ല.\nവരാൻ തയാറെടുക്കുന്ന എല്ലാവരും വ്രതത്തിലാണ്. ശബരിമല തീർത്ഥാടനത്തിന് പാലിക്കേണ്ട കാര്യങ്ങളെല്ലാം ഞങ്ങൾ പാലിക്കുന്നുണ്ട്. ആണുങ്ങളും പെൺകുട്ടികളും വൃദ്ധകളും മാത്രം മലകയറുകയെന്ന കാലങ്ങളായി നിലനിന്ന രീതി മാറ്റാൻ രാജ്യത്തെ പരമോന്നത നീതിപീഠം ഉത്തരവിട്ടപ്പോൾ ഒരു സ്ത്രീയെന്ന നിലയിൽ എനിക്ക് അഭിമാനം തോന്നിയിരുന്നു. അന്നുതന്നെ ഇക്കുറി ശബരിമല ദർശനം നടത്തണമെന്ന് തീരുമാനിച്ചു. ഞങ്ങളുടെ കൂട്ടായ്മയിലെ പലരും ശബരിമലയ്ക്ക് പോകാൻ കഴിയാത്ത വിഷമം പങ്കുവച്ചിട്ടുണ്ട്. അതിനുള്ള പ്രതിവിധി കൂടിയാണ് ഈ യാത്ര.\nമനിതി എന്നാൽ മനുഷ്യസ്ത്രീ\nപെരുമ്പാവൂരിൽ ജിഷ മൃഗീയമായി കൊല്ലപ്പെട്ടതോടെയാണ് നീതിക്കുവേണ്ടി പോരാടാൻ മനിതി എന്ന സംഘടനയ്ക്ക് രൂപം നൽകിയത്. ജിഷയ്ക്ക് നീതി ലഭിക്കണമെന്ന ആവശ്യവുമായി ചെന്നൈ മറീന ബീച്ചിൽ നടത്തിയ ജാഥയിലാണ് എന്തുകൊണ്ട് സ്ത്രീകളുടെ ഉന്നമനത്തിനും പുരോഗതിക്കുമായി ഒരു സംഘടന രൂപീകരിച്ചുകൂടാ എന്ന ചിന്ത ഉയർന്നത്. ആ ജാഥയിൽ പിറന്ന സംഘടന പിന്നീട് നിരവധി സ്ത്രീകളുടെ ജീവിതത്തിന് കൈത്താങ്ങായി. കേരളം പ്രളയത്തിൽ മുങ്ങിയപ്പോൾ സഹായവുമായി മനിതിയും എത്തിയിരുന്നു. മനുഷ്യസ്ത്രീ എന്നാണ് മനിതി എന്ന വാക്കിന്റെ അർത്ഥം.സേലത്ത് കൊല്ലപ്പെട്ട രാജലക്ഷ്മിയെന്ന പെൺകുട്ടിയുടെ വീട്ടുകാർക്ക് നിയമസഹായവുമായി മുന്നോട്ടു പോവുകയാണ് മനിതി.\nതമിഴ്നാട്ടിൽ നിന്ന്- 15 പേർ\nമദ്ധ്യപ്രദേശ്, ഒറീസ, കർണാടകയിൽ നിന്ന്- 5\nകേരളത്തിൽ നിന്ന്- 20\nവന്യമൃഗങ്ങള്‍ക്ക് താങ്ങായി ഇദ്ദേഹമുണ്ട്; ഇത് അവര്‍ക്കായി സമര്‍പ്പിച്ച ജീവിതം\nഈ ചേച്ചിക്ക് കൊടുക്കാം ഒരു ബിഗ് സലുട്ട്,പുരുഷ കേസരികൾ നോക്കിനിന്നു, ചോരവാർന്ന് റോഡിൽ കിടന്ന യുവാക്കളെ രക്ഷിച്ചത് ഈ പെൺപുലി


കോപ അമേരിക്കയിൽ ഗോളടിച്ച് കൂട്ടി ബ്രസീൽ ക്വാർട്ടറിൽ!! - Fanport - Sports News Malayalam\nSunday, Oct 20, 2019 11:12 AM\nHome Football Copa America കോപ അമേരിക്കയിൽ ഗോളടിച്ച് കൂട്ടി ബ്രസീൽ ക്വാർട്ടറിൽ!!\nകോപ അമേരിക്കയിൽ ഗോളടിച്ച് കൂട്ടി ബ്രസീൽ ക്വാർട്ടറിൽ!!\nJune 23, 2019 - 2:41 AM\nകഴിഞ്ഞ മത്സരത്തിൽ സമനില കാരണമുണ്ടായ നിരാശ ഗോളടിച്ച് തീർത്ത് ബ്രസീൽ. ഇന്ന് നിർണായക മത്സരത്തിൽ പെറുവിനെ നേരിട്ട ബ്രസീൽ അഞ്ചു ഗോളുകളുടെ വമ്പൻ വിജയം തന്നെയാണ് നേടിയത്. കളിയുടെ തുടക്കം മുതൽ ആക്രമണം മാത്രമായിരുന്നു ബ്രസീലിന്റെ ലക്ഷ്യം. ആദ്യ പകുതിയിൽ തന്നെ മൂന്ന് ഗോളുകളാണ് ബ്രസീൽ ഇന്ന് അടിച്ചു കയറ്റിയത്.\nആദ്യം ഒരു കോർണറിൽ നിന്ന് കസമേറോ ആയിരുന്നു ബ്രസീലിനെ മുന്നിൽ എത്തിച്ചത്. പിന്നാലെ ഒരു നോ ലുക്ക് ഗോളിലൂടെ ലിവർപൂൾ താരം ഫർമെനോയും ബ്രസീലിനായി സ്കോർ ചെയ്തു. ബ്രസീലിന്റെ മൂന്നാം ഗോൾ എവർട്ടന്റെ വകയായിരുന്നു. കളിയിലെ ഏറ്റവും മികച്ച ഗോളും ഇതായിരുന്നു.\nരണ്ടാം പകുതിയിൽ വില്യനും ക്യാപ്റ്റൻ ആൽവേസും കൂടെ ഗോൾപട്ടിക പൂർത്തിയാക്കുകയും ചെയ്തു. ഈ വിജയത്തോടെ ബ്രസീൽ ക്വാർട്ടർ ഉറപ്പിച്ചു. മൂന്ന് മത്സരങ്ങളിൽ രണ്ട് വിജയവും ഒരു സമനിലയും നേടിയ ബ്രസീൽ ഏഴു പോയന്റുമായി ഗ്രൂപ്പ് ചാമ്പ്യന്മാരായി.\nPrevious articleബ്രാത്‍വൈറ്റിന്റെ പോരാട്ടം വിഫലം,5റണ്‍സ് അകലെ കീഴടങ്ങി കരീബിയന് കരുത്ത്\nNext articleഏതാ അസിസ്റ്റ്!!! ഗംഭീര ബാക്ക് ഹീൽ പാസ് നൈജീരിയയെ ജയിപ്പിച്ചു


പ്രതിഷേധമിരമ്പി-പോലീസ് സ്റ്റേഷൻ മാർച്ചിൽ ആയിരങ്ങൾ – Chavakkad Online\nBy From the desk\t On Aug 3, 2019\nചാവക്കാട് : കോണ്‍ഗ്രസ് ബൂത്ത് പ്രസിഡന്റ് നൗഷാദിനെ വെട്ടിക്കൊലപ്പെടുത്തിയവരെ അറസ്റ്റ് ചെയ്യുക, യഥാര്‍ത്ഥ കൊലയാളികളെ പിടികൂടുക എന്നീ ആവശ്യങ്ങളുന്നയിച്ച് കോണ്‍ഗ്രസ് പ്രവര്‍ത്തകര് നടത്തിയ ചാവക്കാട് പോലീസ് സ്‌റ്റേഷന് മാര്‍ച്ചിൽ ആയിരങ്ങൾ പങ്കെടുത്തു.\nമണത്തല പള്ളി പരിസരത്തു നിന്നും ആരംഭിച്ച മാര്‍ച്ച് താലൂക്ക് ഓഫീസിനടുത്ത് ബാരിക്കേഡുകൾ നിരത്തി പോലീസ് തടഞ്ഞു. ഇതോടെ പ്രവർത്തകർ ബാരിക്കേഡുകൾ മറിച്ചിടാൻ ശ്രമിച്ചെങ്കിലും നേതാക്കൾ ഇടപെട്ട് ശാന്തരാക്കി.\nതുടർന്ന് നടന്ന പൊതുയോഗം കെ സുധാകരൻ എം പി ഉദ്ഘാടനം ചെയ്തു.\nആരാണ് കൂടുതൽ ആക്രമകാരികളെന്ന കാര്യത്തിൽ എസ്.ഡി.പി.ഐയും സി.പി.എമ്മും ആർ.എസ്.എസും മൽസരിക്കുകയാണ്. എസ്.ഡി.പി.ഐ സംസ്ഥാന നേതൃത്വം ഗൂഢാലോചന നടത്തിയാണ് കണ്ണൂരിലും ചാവക്കാട്ടും കഴിഞ്ഞ ദിവസം രണ്ടു പേരെ വെട്ടിക്കൊലപ്പെടുത്തിയത്. സംസ്ഥാനത്ത് ക്രമസമാധാനനില താറുമാറായെന്നും പാർട്ടി പ്രവർത്തകർക്ക് കോൺഗ്രസ് പാർട്ടി തന്നെ സംരക്ഷണ കവചമൊരുക്കുമെന്നും അദ്ദേഹം പറഞ്ഞു. നൗഷാദിന്റെ കുടുംബത്തെ കോൺഗ്രസ് ദത്തെടുത്തു എന്ന് അദ്ദേഹം പ്രഖ്യാപിച്ചു.\nബ്ലോക്ക് കോൺഗ്രസ് പ്രസിഡന്റ് സി.എ ഗോപപ്രതാപൻ അധ്യക്ഷത വഹിച്ചു. ഡി.സി.സി ജനറൽ സെക്രട്ടറി പി യതീന്ദ്രദാസ്, മണ്ഡലം പ്രസിഡന്റ് കെ.വി ഷാനവാസ് എന്നിവർ സംസാരിച്ചു.\n[/et_pb_text][et_pb_image admin_label=”Image” src=”https://chavakkadonline.com/wp/wp-content/uploads/2019/08/police-station-march.jpg” show_in_lightbox=”off” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][/et_pb_column][/et_pb_row][/et_pb_section]


ഓർമ്മക്കുറിപ്പ് – YERDU.COM\nതീപോലെ വിരിഞ്ഞ വസന്തം\n( ഓർമ്മക്കുറിപ്പ്) –\nഎന്റെ ജീവിതത്തിലെ ആദ്യഹീറോ അപ്പുപ്പനായിരുന്നു – അമ്മയുടെ അച്ഛൻ, സ്വാതന്ത്ര്യസമരസേനാനിയും പുന്നപ്ര-വയലാർ സമരസഖാവുമായിരുന്ന അയ്യപ്പൻഗോപാലൻ. അപ്പുപ്പനോടൊന്നിച്ചാണ് ഞാനക്കാലത്തുറങ്ങിയിരുന്നത്. പഴയകാല അനുഭവങ്ങൾ കഥകളായി പറഞ്ഞും അവസാനകാലങ്ങളിൽ ഉറക്കത്തിനിടയിലുണർന്ന് രക്തം ഛർദ്ദിച്ച് പേടിപ്പിച്ചുമാണ് തങ്ങൾ ജീവിച്ചകാലത്തിന്റെ തീഷ്ണത അദ്ദേഹം എനിക്ക് പകർന്നുതന്നത്. എന്നോടൊഴികെ ഏവരോടുമദ്ദേഹം കാർക്കശ്യത്തിന്റെ ആൾരൂപമായി തോന്നിയിട്ടുണ്ട്. അക്കാലത്തെ മനുഷ്യർ കടന്നുവന്ന ജീവിതവഴികളിലെ കല്ലും മുള്ളും പിന്നീടുവന്ന തലമുറകളുടെ സങ്കൽപ്പത്തിനുപോലും വഴങ്ങുന്നതല്ലല്ലോ; പരുക്കൻ സ്വഭാവത്തിന്റെ കാരണത്തെ ഇന്ന് ഞാൻ മനസ്സിലാക്കിയെടുക്കുന്നത് അങ്ങനെയാണ്.\nഅന്നത്തെ വൈകുന്നേരങ്ങൾക്ക് സദാനന്ദൻ ചേട്ടന്റെ ചായക്കടയിലെ നെയ്യപ്പത്തിന്റെ മണവും രുചിയുമായിരുന്നു. നെയ്യപ്പമാണെങ്കിൽ രണ്ടുണ്ട് കാര്യം – അപ്പുപ്പന് പല്ലില്ലാത്തതിനാൽ പുറമെയുള്ള മൊരിഞ്ഞഭാഗങ്ങൾ കൂടി എനിക്ക് കിട്ടും – എന്തു രുചിയായിരുന്നെന്നോ അതിന്…\nഅത്തരമൊരു സായാഹ്നത്തിൽ നടന്ന, അന്നത്ര സുഖകരമായി തോന്നാതിരുന്നൊരു സംഭവം ഇന്നേറെ മധുരിക്കുന്നതായി തോന്നുന്നു.\nഞങ്ങളുടെ അടുത്തബന്ധു കൂടിയായ ഒരു നാട്ടുകാരൻ, തീർത്തും അപരിചിതരായ രണ്ടുപേർക്കൊപ്പം വീട്ടിലേയ്ക്ക് വന്നു.\nഅമ്മാവോ… എന്ന വിളി പുറത്തുകേട്ടത് തന്നെ എനിക്കത്ര പിടിച്ചില്ല. നെയ്യപ്പം തിന്നുതുടങ്ങിയിട്ടില്ല – എന്റെ പങ്ക് കുറഞ്ഞാലോ!!\nഅതിഥികൾ മൂവരും അപ്പുപ്പന്റെ ( എന്റെയും ) മുറിയിൽ ഇരിപ്പായി. അതിഥികളെത്തിയാൽ അപ്പുപ്പന്റെ പിന്നിലായി, കട്ടിലിൽ കിടന്ന് കഥകൾ കേൾക്കുന്നതാണെന്റെ ശീലം.\n” എന്തുണ്ടമ്മായി വിശേഷം ” ഉപചാരാർത്ഥം രംഗപ്രവേശം ചെയ്ത അമ്മുമ്മയോടാണ്.\nപതിവ് ചിരി തന്നെ മറുപടി.\nപിള്ളേരൊക്കെ എന്തേ?! അടുത്ത ചോദ്യം. ആ വീട്ടിൽ ആകപ്പാടുള്ള പിള്ളേരല്ലേ ഇങ്ങേരുടെ മുന്നിൽ കിടക്കുന്നത് എന്നൊരു Angry smiely ഞാനങ്ങിട്ടു.\n” അവന്മാര് പണിക്ക് പോയി ” എന്നമ്മുമ്മ.\nഓഹോ… അമ്മാവന്മാരെക്കുറിച്ചായിരുന്നു ചോദ്യം.\nഅമ്മ ചായയുമായെത്തിയതിനാൽ വിശേഷം പറച്ചില് നിന്നു – എന്റെ നെയ്യപ്പങ്ങൾ.\nസൂത്രത്തിൽ ഞാനത് എണ്ണിനോക്കി – ആറെണ്ണമുണ്ട്. വന്നവർ മൂന്ന് തിന്നാലും മൂന്ന് ബാക്കി.\nഓരോന്ന് ഞാനും അപ്പുപ്പനുമെടുത്തിട്ട് ബാക്കി ഒരെണ്ണം അമ്മയ്ക്കും അമ്മുമ്മയ്ക്കും കൊടുക്കാം – ഞാൻ മനക്കണക്ക് കൂട്ടി. വന്നവരിലൊരാളെക്കണ്ടിട്ട് രണ്ട് നെയ്യപ്പം എടുക്കുന്ന ലക്ഷണമുണ്ട്. ഇനി എല്ലാവരും രണ്ടെണ്ണം വീതം എടുത്താലോ!!!\n” കഴിക്ക്…” അപ്പുപ്പന്റെ പ്രോത്സാഹനം.\n” യൂ റ്റൂ… ” എന്നെന്റെ മനസ്സ്.\n” എനിക്ക് വേണ്ട ചേട്ടാ, എണ്ണപ്പലഹാരം കഴിക്കാറില്ല ” എന്ന് ഒരാൾ. രണ്ടെണ്ണമെടുക്കാൻ സാധ്യത കൽപ്പിച്ച മനുഷ്യനിത്ര സാധുവായിരുന്നോ!\nമറ്റുരണ്ടുപേരും കൂടി ഒരെണ്ണം ഷെയർ ചെയ്ത് കഴിച്ച് മര്യാദക്കാരായതോടെ നെയ്യപ്പം വീണ്ടും നമ്മുടെ കോർട്ടിൽ…\nനെയ്യപ്പം വേണ്ടെന്ന് പറഞ്ഞയാൾ ഒരെണ്ണമെടുത്ത് വാത്സല്യത്തോടെ എന്റെ നേരെ നീട്ടിയതോടെ ഞാൻ ഫ്ലാറ്റ്.\n” അമ്മവാ, ഇവരെ അറിയുമോ! ” ബന്ധു സംസാരം തുടങ്ങിവെച്ചു.\n” ഇല്ല ” – മയമൊന്നുമില്ലാത്ത മറുപടി. നേരാകാം,ആദ്യം കാണുകയാകാം. എന്നാലും അല്പം മയത്തിൽ , ഓർത്തെടുക്കാൻ ശ്രമിച്ച പോലെ ഭാവിച്ച് പറയുന്നതല്ലേ അതിന്റെ ഒരിത്. നെയ്യപ്പം തന്ന ചേട്ടന്റെ മുഖം വാടിയോ!\n” ഇവർ നമ്മുടെ കുടുംബക്കാരാണ് … ”\n” അച്ഛന്റെ പേര് പറഞ്ഞാൽ അറിഞ്ഞേക്കും… ” അപരിചിതരിലൊരാൾ.\nഅറിയണമെന്ന് വലിയ താൽപ്പര്യമൊന്നും പ്രതിപക്ഷത്ത് കാണാഞ്ഞിട്ടാകണം ആ മനുഷ്യൻ അച്ഛന്റെ പേര് പറഞ്ഞില്ല.\n” എന്താ രണ്ടാളുടെയും പേര് ? ” അമ്മുമ്മ ചോദിച്ചു. രണ്ടാളും പേര് പറഞ്ഞു.\nഅത്രമേൽ പ്രധാനമല്ലാത്ത ചില കുശലങ്ങൾക്ക് ശേഷം ചായഗ്ലാസുകളുമെടുത്ത് അമ്മുമ്മ അടുക്കളയിലേയ്ക്ക് പോകാനൊരുങ്ങി.\n” അമ്മായി പോകരുത്. അമ്മായി കൂടി കേൾക്കേണ്ട കാര്യമാണ് ” ബന്ധു വിഷയത്തിലേയ്ക്ക് കടന്നു.\n” അമ്മാവാ, ഞങ്ങൾ വന്നത് നമ്മുടെ കുടുംബക്ഷേത്രത്തിന്റെ കാര്യത്തിനായിട്ടാണ് “\n” ക്ഷയിച്ച് കിടക്കുവാരുന്നല്ലോ… നമ്മളെല്ലാവരും ചേർന്ന് പുനരുദ്ധരിക്കാൻ തീരുമാനിച്ചു. ” അപരിചിതരിലൊരാൾ അവേശം കൊണ്ടു.\n” നമ്മളെന്ന് പറയുമ്പോൾ… ”\n” നമ്മള് കുടുംബക്കാര്… അല്ലാതാരാ? ” മൂന്നാമന്റെ ക്ലാരിഫിക്കേഷൻ.\n” അമ്മാവനെക്കണ്ട് കാര്യങ്ങൾ അവതരിപ്പിക്കാനാണ് ഇവർ വന്നത്. ഇതുവരെ നടന്നകാര്യങ്ങളും സാമ്പത്തികവുമൊക്കെ ഇവർ തന്നെ പറയും ” ബന്ധു ബാക്കിയുള്ളവർക്ക് മൈക്ക് കൈമാറി. അപ്പോൾ അതിയാൻ സ്വാഗതപ്രസംഗകനായിരുന്നു, കണക്കും റിപ്പോർട്ടും ദാ വരുന്നു, ഞാൻ ഉഷാറായി.\n” ഓ… അതൊന്നും പറയണമെന്നില്ല. നിങ്ങൾക്കെത്രയാ വേണ്ടത്!! വലിയ തുകയൊന്നും തരാൻ എന്റെ കയ്യിലില്ല…”\n” സാമ്പത്തികം മാത്രമല്ലല്ലോ ചേട്ടാ… ” ആഗതരിലൊരാൾ\n” അവിടെവരെ എല്ലാവരെയും കൂട്ടിവരണം . കുടുംബത്തിലെ തലമുതിർന്നയാൾക്കാര് കൂടെയുണ്ടെങ്കിൽ…”\n” എന്നൊന്നും പറഞ്ഞാൽ പറ്റില്ല. വന്നേ പറ്റൂ… ഒന്നുമില്ലേലും ദൈവകാര്യത്തിനല്ലേ!! “\nതൊലച്ചു… എന്റെ കുഞ്ഞു മനസ്സിൽപ്പോലും അപായമണി മുഴങ്ങി. തൊട്ടടുത്ത പറമ്പാണ് കല്ലുങ്കൽ ക്ഷേത്രം – അവിടെ പോകാത്ത ആളോടാണ്.\nമറുപടി വീണ്ടും മയത്തിൽത്തന്നെ – ” ദേ… അപ്പുറത്ത് അമ്പലമുണ്ട്. ഇവരൊക്കെ അവിടെയാ പോകുന്നത് “\n” അതുപോലാണോയിത്! നമ്മുടെ കുടുംബക്ഷേത്രമാണ്. നന്നായിക്കിടന്നാൽ എല്ലാവർക്കും കൊള്ളാം.” – എനിക്ക് നെയ്യപ്പം തന്ന ചേട്ടന്റെ കമന്റ്.\nഅപ്പുപ്പൻ ഒന്ന് ചിരിച്ചു. ” എടാ ഉവ്വേ… നിങ്ങൾക്ക് അറിയാൻ വഴിയില്ല. നിന്റെയൊക്കെ അച്ഛനമ്മമാർക്ക് ചിലപ്പോളറിയാൻ പറ്റിയേക്കും. ദേ, ഇവന്റെ അച്ഛനൊക്കെയറിയാം…”\nസംഭാഷണത്തിനിടയിൽ മൗനിയായിപ്പോയ അയൽവാസിയെ ഒന്ന് നോക്കിയിട്ട് അപ്പുപ്പൻ തുടരുന്നു, ഏതോ കഥയാണ്. ഞാൻ നിവർന്നിരുന്നു.\n” ലോകമെന്തെന്ന് അറിവാകുന്നതിന്\nകൊറോണ ഹോട്ട് സ്പോട്ടുകളിൽ എല്ലാവർക്കും റാപ്പിഡ് ടെസ്റ്റ്\nവിംബിൾഡൺ ഒഴിവാക്കി; രണ്ടാം ലോക മഹായുദ്ധത്തിന് ശേഷം ഇതാദ്യം\n78090 പേർ സന്ദർശിച്ചു.\n130782 തവണ ആകെ കണ്ടു.


വധഭീഷണി; ഐ.ഡി ചോദിച്ച് പൊലീസിന്റെ ക്രൂരമര്‍ദ്ദനമെന്ന് വര്‍ത്തമാനം എഡിറ്റര്\nവാരിയെല്ലില് പിടിച്ച് ശ്വാസം മുട്ടിച്ചു, വധഭീഷണി; ഐ.ഡി ചോദിച്ച് പൊലീസിന്റെ ക്രൂരമര്‍ദ്ദനമെന്ന് വര്‍ത്തമാനം എഡിറ്റര്\n12 May, 2022, 8:57 am\nതിരിച്ചറിയില് കാര്‍ഡ് കാണിച്ചില്ലെന്ന് കാട്ടി റെയില്‍വേ പൊലീസ് ക്രൂരമായി മര്‍ദ്ദിച്ചെന്ന് വര്‍ത്തമാനം ദിനപത്രം എഡിറ്റര് ആസഫലി വി.കെ. കൊല്ലം റെയില്‍വേ സ്‌റ്റേഷനിലാണ് സംഭവം. പൊലീസ് സ്റ്റേഷനിലെത്തിച്ചും എസ്.ഐയുടെ നേതൃത്വത്തില് നാലോളം പൊലീസുകാര് ക്രൂരമായ മര്‍ദ്ദനത്തിന് ഇരയാക്കിയെന്ന് ആസഫലി ദ ക്യു'വിനോട് പ്രതികരിച്ചു. മുഖ്യമന്ത്രിക്കും ഡിജിപിക്കും പൊലീസുകാര്‍ക്കെതിരെ നടപടി ആവശ്യപ്പെട്ട് ആസഫലി പരാതി നല്‍കി.\nകൊല്ലത്ത് നിന്ന് കോഴിക്കോട്ടേക്ക് പോകാന് നില്‍ക്കുന്നതിനിടെയാണ് ഐ.ഡി കാര്‍ഡ് കാണിച്ചില്ലെന്ന് പറഞ്ഞ് സിവില് പൊലീസ് ഓഫീസര് വിശാഖ് വി.ജി കൊല്ലം റെയില്‍വേ പൊലീസ് സ്റ്റേഷനിലേക്ക് പിടിച്ച് കൊണ്ടു പോകുകയും സ്റ്റേഷന് എസ്.ഐ രഞ്ജു ആര്.എസിന്റെ നേതൃത്വത്തില് ക്രൂരമായി മര്‍ദ്ദിക്കുകയും ചെയ്തതെന്ന് ആസഫലി പറഞ്ഞു. മെയ് 10നാണ് സംഭവം.\n12.15ന്റെ ട്രെയിന് കയറാന് ധൃതിയില് ലഗേജുകളുമായി നടക്കുന്ന സമയത്ത് വളരെ അപമര്യാദയില് പൊലീസുകാരന് ഐ.ഡി കാര്‍ഡ് കാണിക്കാന് ആവശ്യപ്പെടുകയായിരുന്നു. മറ്റു യാത്രക്കാരൊക്കെ രണ്ടാം പ്ലാറ്റ്ഫോമിലേക്ക് യാതൊരു ചെക്കിങ്ങുമില്ലാതെ കടന്നു പോകുമ്പോള് തന്നെ മാത്രം തടയുന്നതെന്തിനെന്ന് ചോദിച്ചപ്പോള്''എനിക്കിഷ്ടമുള്ളവരെ ചെക്ക് ചെയ്യാനാണ് യൂണിഫോമിട്ട് ഇവിടെ നില്‍ക്കുന്നതെന്ന്'' പറഞ്ഞ്\nമറ്റു യാത്രക്കാരുടെ മുന്നില് വെച്ച് അപമാനിച്ചു. അതിനു ശേഷം തന്നെ ബലമായി റയില്‍വേ പോലീസ് സ്റ്റേഷനിലേക്ക് പിടിച്ചു കൊണ്ടു പോയെന്നും ആസഫലി പരാതിപ്പെട്ടു.\nരഞ്ജു ആര്.എസ് എന്ന സബ് ഇന്‍സ്പെക്ടര് കോളറില് കയറിപ്പിടിച്ച് ഒരു കുറ്റവാളിയെ എന്നവണ്ണം സ്റ്റേഷനിലേക്ക് വലിച്ചിഴച്ച് കൊണ്ടുപോയി കഴുത്തില് ബലമായി പിടിച്ചു ചുമരിലേക്ക് തള്ളി.\nവാരിയെല്ലില് പിടിച്ചമര്‍ത്തി ശ്വാസം മുട്ടിച്ചു. ചുറ്റുമുള്ള പോലീസുകാരും സബ് ഇസ്‌പെക്റ്ററും കേട്ടാലറക്കുന്ന അസഭ്യവര്‍ഷം നടത്തിയെന്നും വധഭീഷണി മുഴക്കിയെന്നും ആസഫ് മുഖ്യമന്ത്രിക്ക് നല്‍കിയ പരാതിയില് പറയുന്നു.\nഇതെല്ലാം തനിക്ക് മറ്റേതോ രാജ്യത്ത് നടക്കുന്നത് പോലെയാണ് അനുഭവപ്പെട്ടതെന്നും എങ്ങനെയെങ്കിലും അവിടെ നിന്ന് രക്ഷപ്പെട്ടാല് മതിയെന്ന് തോന്നിയെന്നും ആസഫ്.\nആസഫ് മുഖ്യമന്ത്രിക്ക് നല്‍കിയ പരാതിയില് നിന്ന്\n''ചുറ്റുമുള്ള പോലീസുകാരും സബ് ഇസ്പെക്റ്ററും കേട്ടാലറക്കുന്ന അസഭ്യവര്‍ഷം നടത്തി. മൊബൈലില് റെക്കോര്‍ഡ് ചെയ്യാന് ശ്രമിച്ചപ്പോള് ഫോണ് പിടിച്ച് കൈ പിടിച്ച് ഞെരിച്ച് ഫോണ് നിലത്തെറിഞ്ഞു പൊട്ടിച്ചു. ഞാന് മാധ്യമ പ്രവര്‍ത്തകനാണെന്ന ഐഡി ബാഗില് നിന്ന് ലഭിച്ചപ്പോള് ഇത് നീ എവിടുന്നു സംഘടിപ്പിച്ചു എന്ന് ചോദിച്ചായി തെറിവിളീകള്. കേരളാ ഗവണ്‍മെന്റ് നല്‍കിയ ഐഡിയാണെന്നും\nഈ കാണിക്കുന്ന അട്രോസിറ്റി ഞാന് കംപ്ലയിന്റ് ചെയ്യുമെന്നും പറഞ്ഞപ്പോള് എന്നെ നാലു ഭാഗത്തും വളഞ്ഞു നിന്ന് വീണ്ടും തെറി വിളിയായി.\nപരാതി കൊടുത്താല് നിന്നെ തീര്‍ക്കാന് ഞങ്ങള്‍ക്കറിയാം എന്ന് വധഭീഷണി മുഴക്കി. എനിക്ക് ട്രെയിന് മിസ്സാവുമെന്ന് പറഞ്ഞപ്പോള് താന് ബോംബ് വെക്കാന് പോകുന്നയാളാണോ എന്നൊക്കെ പരിശോധിച്ചിട്ട് വിടാം എന്ന് പറഞ്ഞ് ബാഗൊക്കെ തുറന്നു നോക്കി.\nഎന്‍ട്രി ഇടാതെ വിടരുതെന്ന് കംപ്യുട്ടറിനു മുമ്പില് ഇരുന്ന ഉദ്യോഗസ്ഥനോട് രഞ്ജു ആര്.എസ് എന്ന സബ് ഇസ്പെക്ടര് ആക്രോശിക്കുന്നുണ്ടായിരുന്നു. കഴുത്തില് ബലമായി പിടിച്ചു വെച്ചതു കാരണം എനിക്ക് നല്ല കഴുത്തു വേദനയും ശ്വാസതടസവും അനുഭവപ്പടുന്നുണ്ട്. കൊല്ലം ജില്ലാ ആശുപത്രിയില് ചികിത്സ തേടിയിട്ടുണ്ട്. എക്സറേ എടുക്കുകയും , ഡോക്ടര് നിര്‍ദേശിച്ച മരുന്നുകള് കഴിക്കുകയും ചെയ്തു.\nജോലിയുടെ ഭാഗമായുള്ള എന്റെ യാത്ര മുടങ്ങി. നിരവധി യാത്രക്കാരുടെയും പൊതുജനങ്ങളുടെയും മുന്നില് വെച്ച് ഞാന് അപമാനിതനായി. രഞ്ജു ആര് എസ് എന്ന സബ് ഇസ്‌പെക്ടര് വിശാഖ് വി.ജി എന്ന പോലീസുകാരന് പറഞ്ഞതു പ്രകാരം സഹപ്രവര്‍ത്തകര്‍ക്കൊപ്പം നിന്ന് എന്നെ ദേഹോപദ്രവം ഏല്പിക്കുകയും അസഭ്യവര്‍ഷം നടത്തുകയും അധികാര ദുര്‍വിനിയോഗം നടത്തി എന്റെ ആത്മാഭിമാനത്തെ കളങ്കപെടുത്തുകയും എന്റെ സഞ്ചാര സ്വാതന്ത്ര്യത്തെ തടസ്സപെടുത്തുകയും ചെയ്തിരിക്കുന്നു.\nപോലീസെന്ന അധികാരം ഉപയോഗിച്ച് എന്നെ ഉപദ്രവിക്കുകയും അസഭ്യവര്‍ഷം നടത്തുകയും എന്റെ തൊഴിലിനെ നിന്ദ്യമായി പരിഹസിക്കുകയും എന്റെ സഞ്ചാര സ്വാതന്ത്ര്യം തടസ്സപെടുത്തി എന്നെ തടഞ്ഞു വെക്കുകയും ചെയ്ത സബ് ഇന്‍സ്‌പെക്ടര് രഞ്ജു , വിശാഖ് വി.ജി എന്ന പോലീസുകാര്‍ക്കും അവരോടൊപ്പം എന്നെ തെറിവിളിച്ച് തടഞ്ഞു നിര്‍ത്തിയ സ്റ്റേഷനില് യൂണിഫോമിലും അല്ലാതെയും നിന്ന പോലീസുകാര്‍ക്കും എതിരെ നടപടി എടുക്കണമെന്നും എനിക്ക് നീതി ലഭ്യമാക്കണമെന്നും വിനീതമായി അപേക്ഷിക്കുന്നു.


ഇതാണ് Cacho mlDonkey വെബ് അഡ്മിൻ എന്ന് പേരിട്ടിരിക്കുന്ന Linux ആപ്പ്, ഇതിന്റെ ഏറ്റവും പുതിയ റിലീസ് cacho_v0.1.tar.gz ആയി ഡൗൺലോഡ് ചെയ്യാം. വർക്ക് സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nCacho mlDonkey വെബ് അഡ്മിൻ എന്ന് പേരിട്ടിരിക്കുന്ന ഈ ആപ്പ് OnWorks-നൊപ്പം സൗജന്യമായി ഡൗൺലോഡ് ചെയ്ത് ഓൺലൈനിൽ പ്രവർത്തിപ്പിക്കുക.\nകാച്ചോ mlDonkey വെബ് അഡ്മിൻ\nകാച്ചോ mlDonkey വെബ് അഡ്‌മിൻ, ഷെയർ റിയാക്ടറിലെയും ജിഗിളിലെയും തിരയലുകളുടെ സ്വയമേവ നേടുന്ന ഐഡി, mldonkey യുടെ ഏറ്റവും ഉപയോഗപ്രദമായ പ്രവർത്തനങ്ങൾക്ക് പൂർണ്ണ പിന്തുണയുണ്ട്.\nവിദ്യാഭ്യാസം, സിസ്റ്റം അഡ്മിനിസ്ട്രേറ്റർമാർ, ഡെവലപ്പർമാർ, അന്തിമ ഉപയോക്താക്കൾ/ഡെസ്ക്ടോപ്പ്\nഇത് https://sourceforge.net/projects/cacho/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണ്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


A R Murugadoss to direct Mohanlal | 'തല'യെ മാറ്റി ലാലേട്ടൻ; എ ആർ മുരുഗദോസ് ചിത്രത്തിൽ 10 കോടി പ്രതിഫലം വാങ്ങി മലയാളത്തിന്റെ സൂപ്പർ താരം അഭിനയിക്കും; മൂന്നു ഭാഷകളിൽ റിലീസ് - MarunadanMalayali.com\nJune 25, 2016 | 06:09 PM IST | Permalink\nചെന്നൈ: സൂപ്പർ താരം മോഹൻലാലിനെ നായകനാക്കി തമിഴിലെ സൂപ്പർ ഹിറ്റ് സംവിധായകൻ എ ആർ മുരുഗദോസ് ചിത്രമൊരുക്കുന്നു. മൂന്ന് ഭാഷകളിൽ നിർമ്മിക്കുന്ന ചിത്രത്തിലാണു മോഹൻലാൽ നായകനാകുന്നത്.\n'തല' അജിത്തിനെ നായകനാക്കി ചെയ്യാനായി മുരുഗദോസ് തയ്യാറാക്കി വച്ച കഥയാണു മോഹൻലാലിനുവേണ്ടി ഒരുക്കുന്നതെന്നാണു പുറത്തുവരുന്ന റിപ്പോർട്ടുകൾ. ഈ സിനിമയിൽ മോഹൻലാൽ ഒരു അധോലോക നായകനായി അഭിനയിക്കുമെന്നാണു വിവരം.\nമോഹൻലാലിന്റെ പ്രതിഫലവും റെക്കോർഡാകുമെന്നാണു തമിഴ് സിനിമാമാദ്ധ്യമങ്ങൾ സൂചിപ്പിക്കുന്നത്. 10 കോടി രൂപയ്ക്ക് മേൽ മോഹൻലാലിന് പ്രതിഫലം കിട്ടുമെന്നാണ് റിപ്പോർട്ടുകൾ. മലയാളത്തിൽ ഒരു താരത്തിനും ഇത്രയും പ്രതിഫലം കിട്ടിയിട്ടില്ല. തമിഴിലും മലയാളത്തിലും തെലുങ്കിലുമായാണു ചിത്രം പുറത്തിറങ്ങുക.\nമുരുഗദോസ് തന്നെ രചന നിർവഹിക്കുന്ന സിനിമയുടെ മലയാളം ഡയലോഗുകൾ നടൻ കൂടിയായ അശ്വിൻ മാത്യു രചിക്കും. ഈ വർഷം അവസാനത്തോടെ മോഹൻലാൽ - മുരുഗദോസ് സിനിമയുടെ ഷൂട്ടിങ് ആരംഭിച്ചേക്കും. 'അകിര' എന്ന ഹിന്ദിച്ചിത്രത്തിന്റെ തിരക്കിലാണ് ഇപ്പോൾ മുരുഗദോസ്. അതിന് ശേഷം മഹേഷ് ബാബു നായകനാകുന്ന സിനിമയാണ് അദ്ദേഹം ചെയ്യുന്നത്. ആ ചിത്രം പൂർത്തിയായാലുടൻ മോഹൻലാൽ പ്രൊജക്ട് തുടങ്ങുമെന്നാണു സൂചന.\nഅതിനിടെ, എ ആർ മുരുഗദോസ് കഴിഞ്ഞ ദിവസം അതീവ രഹസ്യമായി കൊച്ചിയിലെത്തി മോഹൻലാലിനെ കണ്ടെന്ന വാർത്തകളും പുറത്തുവന്നു. കഥയും മറ്റ് കാര്യങ്ങളും ഈ കൂടിക്കാഴ്ചയിൽ തീരുമാനിച്ചതായാണു വിവരം.


ഉല്‍ക്കമഴ: റഷ്യക്കാര്‍ക്കിടയില് വിചിത്ര ചിന്തകള് :: Janmabhumi Daily\nഉല്‍ക്കമഴ: റഷ്യക്കാര്‍ക്കിടയില് വിചിത്ര ചിന്തകള്\nSaturday 23 February 2013 10:43 pm IST\nവാഷിങ്ങ്ടണ്: റഷ്യയില് ഭീതിവിതച്ച ഉല്‍ക്കാ വര്‍ഷത്തെക്കുറിച്ച് അവിടത്തെ പ്രമുഖ പത്രങ്ങളിലൊന്ന് നടത്തിയ സര്‍വേയില് ഉരുത്തിരിഞ്ഞത് വ്യത്യസ്തവും രസകരവുമായ അഭിപ്രായങ്ങള്. മോസ്കോയില് നിന്നു പ്രസിദ്ധീകരിക്കുന്ന നൊവിയെ ഇസ്‌വെസ്റ്റിയ നടത്തിയ സര്‍വയില് പങ്കെടുത്ത ചിലര്‍ക്കത് ദൈവ സന്ദേശം. മറ്റു ചിലര്‍ക്ക് ആകാശ സഞ്ചാരിയായ അദൃശ്യ വസ്തുവിന്റെ ലീലാവിലാസം. മറ്റു ചിലര്‍ക്കോ റഷ്യയെ ഉന്നമിട്ടുള്ള അമേരിക്കന് ആയുധ പരീക്ഷണം.\nതങ്ങളുടെ വായനക്കാരെ കേന്ദ്രീകരിച്ചായിരുന്നു നൊവിയെ ഇസ്‌വെസ്റ്റിയയുടെ അഭിപ്രായ സര്‍വെ. അതില് പങ്കെടുത്തവരില് 50 ശതമാനംപേരും ഉല്‍ക്കാവര്‍ഷംതന്നെയാണ് ഉണ്ടായതെന്നു തറപ്പിച്ചു പറഞ്ഞു. എന്നാല് മറുപാതി അതു വിശ്വസിക്കുന്നില്ല. ആ പൊട്ടിത്തെറി റഷ്യയ്ക്കുമേല് അമേരിക്ക നടത്തിയ രഹസ്യായുധ പരീക്ഷണമായിരിക്കാമെന്നാണു നല്ലൊരു ശതമാനം പേരുടെയും നിഗമനം. കൃത്രിമ ഉപഗ്രഹം തകര്‍ന്നു വിഴുന്നതാണെന്നു കരുതുന്നവര്‍വേറെ. ശൂന്യാകാശത്തെ വൈറസുകളുമായി ഭൂമിയെ നശിപ്പിക്കാനെത്തിയ അന്യഗ്രഹ ട്രോജന് കുതിരയാവും സംഭവത്തിനു പിന്നിലെന്നു പറയുന്നവരുമുണ്ട്.\nറഷ്യയുടെ മിസെയില് പരീക്ഷണം പരാജയപ്പെട്ടതോ ഉപഗ്രഹം തകര്‍ന്നു വീണതോ ആകാം പ്രശ്നം സൃഷ്ടിച്ചെതെന്നു പത്രത്തിന്റെ വായനക്കാരില് ഒരു വിഭാഗം കണക്കുകൂട്ടുന്നു. പ്രമുഖ പുരോഹിതനാണ് ദൈവ സന്ദേശ വാദത്തിനു പിന്നിലുള്ളത്.\nദുരന്തങ്ങള്‍ക്കു പിന്നിലെ കാരണം മറച്ചുവയ്ക്കുമ്പോള് റഷ്യന് ജനത സോവിയറ്റ് കാലത്തെ ഓര്‍ക്കുന്നു, മോസ്കോയിലെ സ്വതന്ത്ര അഭിപ്രായ സര്‍വെ ഏജന്‍സിയായ ലെവേഡ സെന്ററിന്റെ ഡെപ്യൂട്ടി ഡയറക്റ്റര് അലക്സി ഗ്രെഷ് ഡാന്‍കിന് പറയുന്നു. ഉല്‍ക്കാപതനത്തെക്കുറിച്ച് ശാസ്ത്രീയ സര്‍വെ നടത്തിയിട്ടില്ല. എന്നാല് 25 ശതമാനം റഷ്യക്കാരും അദൃശ്യ ശക്തികളില് വിശ്വസിക്കുന്നുവെന്നു മുന്‍കാല അഭിപ്രായ സര്‍വേകള് തെളിയിക്കുന്നുവെന്നും അദ്ദേഹം വെളിപ്പെടുത്തി. ഒരാഴ്ച്ചയ്ക്കു മുന്‍പാണ് റഷ്യയിലെ ചെല്യാബിന്‍സ്കിലെ ഉറാല് നഗരത്തിലും സമീപ പ്രദേശങ്ങളിലും ഉല്‍ക്കാ വര്‍ഷമുണ്ടായത്. സംഭവത്തില് ആയിരത്തിലധികം പേര്‍ക്കു പരിക്കേല്‍ക്കുകയും നിരവധി വീടുകള്‍ക്കു കേടുപാടുകളുണ്ടാവുകയും ചെയ്തിരുന്നു.


Sreesanth News in Malayalam Latest Sreesanth news, photos, videos | Zee News Malayalam\nLive• AUS IND 217/3 (74)\nSreesanth Dec 15, 2020, 02:09 PM IST\nഎല്ലാം തിരിച്ച് പിടിക്കാൻ ശ്രീ വരുന്നു, ഏഴ് വർഷത്തിന് ശേഷം Sreesanth കേരള ടീമിൽ\nമുഷ്താഖ് അലി ടി20 കേരള ടീമിൽ ഇടം നേടി ശ്രീശാന്ത്. സഞ്ജു സാംസൺ, എസ് ശ്രീശാന്ത്, റോബിൻ ഉത്തപ്പ തുടങ്ങിയ വൻ താര നിര അടങ്ങിയ ടീം\nSreesanth Nov 26, 2020, 02:36 PM IST\nമലയാളി ക്രിക്ക‌റ്റ് താരം എസ്. ശ്രീശാന്ത് വീണ്ടും ക്രിക്കറ്റ് മൈതാനത്തേയ്ക്ക്...7വര്‍ഷത്തെ ഇടവേളയ്ക്കുശേഷം കെസിഎയുടെ ട്വന്‍റി 20യിലൂടെയാണ് മടങ്ങിവരവ്...\nslapgate controversy Jun 26, 2020, 09:25 PM IST\n'താനും ഹർഭജനും തമ്മിലുള്ള പ്രശ്നം അവസാനിച്ചതിന് നന്ദി പറയേണ്ടത് സച്ചിൻ പാജിയോടാണ്', വെളിപ്പെടുത്തി ശ്രീശാന്ത്\nതാനും ഹർഭജന് സിംഗും തമ്മിലുണ്ടായ പ്രശ്നത്തിന്‍റെ യഥാര്‍ത്ഥ കാരണം വെളിപ്പെടുത്തി ശ്രീശാന്ത്...\nBigg Boss Mar 2, 2020, 05:09 PM IST\nശ്രീശാന്തിന്‍റെ ജിം ബഡ്ഡിയായി അസിം!\nബിഗ് ബോസ് എന്ന ലോക പ്രശസ്ത റിയാലിറ്റി ഷോയ്ക്ക് ആരാധകര് ഏറെയാണ്. ഓരോ സീസണിലും പ്രത്യക്ഷപ്പെടുന്ന താരങ്ങള്‍ക്ക് വന് സ്വീകാര്യതയാണ് ലഭിക്കുന്നത്.\nSreesanth Sep 29, 2019, 02:10 PM IST\nശശി തരൂരിന് പുതിയ എതിരാളി?\nഅതേ, ശ്രീശാന്ത് അത് തീരുമാനിച്ചു കഴിഞ്ഞു... തിരുവനന്തപുരത്ത് മത്സരിക്കണം.. ശശി തരൂരിനെ തോല്‍പ്പിക്കണം..!!\nSreesanth Aug 20, 2019, 04:33 PM IST\nഇതുസംബന്ധിച്ച് ബിസിസിഐ ഓംബുഡ്‌സ്മാന് ഡികെ ജെയ്നാണ് ഉത്തരവിറക്കിയത്.\nSreesanth Mar 15, 2019, 12:06 PM IST\nക്രിക്കറ്റിലേയ്ക്ക് തിരിച്ചുവരും: ശ്രീശാന്ത്\nവീണ്ടും കളിക്കളത്തിലെയ്ക്കെന്ന് ശ്രീശാന്ത്....\nSreesanth Mar 15, 2019, 11:16 AM IST\nവാതുവയ്പ്പ് കേസില് മലയാളി താരം ശ്രീശാന്തിന് ബിസിസിഐ ഏര്‍പ്പെടുത്തിയ ആജീവനാന്ത വിലക്ക് സുപ്രിംകോടതി റദ്ദാക്കി. കൂടാതെ, ശിക്ഷാ കാലാവധി പുനഃപരിശോധിക്കാന് സുപ്രിംകോടതി ബിസിസിഐയോട് നിര്‍ദേശിച്ചു.\nSreesanth Nov 26, 2018, 01:12 PM IST\nബിഗ് ബോസ് ഹൗസില് നിര്‍ണ്ണായക വെളിപ്പെടുത്തല്; പൊട്ടിക്കരഞ്ഞ് ശ്രീശാന്ത്!!\nപ്രമുഖ ഹിന്ദി വിനോദ ചാനലായ കളേഴ്സ് സംപ്രേഷണം ചെയ്യുന്ന ബിഗ് ബോസ് എന്ന പരിപാടിക്ക് ലോകമെമ്പാടും വളരെയധികം പ്രേക്ഷകര് ഉണ്ട്. വിനോദ പരിപാടികളില് മുന്‍പന്തിയില് നില്‍ക്കുന്ന പ്രോഗ്രാമാണ് ബിഗ് ബോസ്.\nSreesanth Oct 17, 2017, 06:38 PM IST\nപ്രതീക്ഷ അസ്തമിച്ചു; ശ്രീശാന്തിന് വീണ്ടും ആജീവനാന്ത വിലക്ക്\nമുന് ഇന്ത്യൻ ക്രിക്കറ്റ് താരം എസ്.ശ്രീശാന്തിന് വീണ്ടും ആജീവനാനന്തം വിലക്ക്. നേരത്തേ വിലക്ക് നീക്കിയ സിംഗ്ൾ ബെഞ്ചിന്‍റെ വിധിക്കെതിരെ ബി.സി.സി.ഐ സമർപിച്ച അപ്പീലില് ഡിവിഷൻ ബെഞ്ചിന്റേതാണ് തീരുമാനം.\nഹൈക്കോടതി വിധി Sep 18, 2017, 07:30 PM IST\nശ്രീശാന്തിന്‍റെ വിലക്ക് റദ്ദാക്കിയ ഹൈക്കോടതി വിധിക്കെതിരെ ബിസിസിഐ സുപ്രീംകോടതിയില്\nഒത്തുകളിയാരോപണവുമായി ബന്ധപ്പെട്ട് ക്രിക്കറ്റ് താരം ശ്രീശാന്തിന് ബിസിസിഐ ഏര്‍പ്പെടുത്തിയ ആജീവനാന്ത വിലക്ക് റദ്ദാക്കിയ ഹൈക്കോടതി വിധിക്കെതിരേ ബിസിസിഐ സുപ്രീം കോടതിയില് അപ്പീല് സമര്‍പ്പിച്ചു. ഹൈക്കോടതി വിധി ചട്ടങ്ങള്‍ക്കു വിരുദ്ധമാണെന്നു ചൂണ്ടിക്കാട്ടിയാണു ബിസിസിഐ സുപ്രീം കോടതിയെ സമീപിച്ചിരിക്കുന്നത്.\nSreesanth Aug 7, 2017, 03:53 PM IST\nടീമിലേക്കുള്ള മടക്കം ഉടന്‍തന്നെയെന്ന് കെ.സി.എ : ദൈവത്തിന് നന്ദി പറഞ്ഞ് ശ്രീശാന്ത്\nബിസിസിഐ ഏർപ്പെടുത്തിയ വിലക്ക് പിൻവലിക്കുന്നതോടെ മൽസര ക്രിക്കറ്റിലേക്ക് മടങ്ങിയെത്തുമെന്ന വ്യക്തമായ സൂചന നൽകി കേരള ക്രിക്കറ്റ് അസോസിയേഷനും രംഗത്തെത്തി.\nKerala high Court Aug 7, 2017, 02:22 PM IST\nശ്രീശാന്തിന് അനുകൂലമായി ഹൈക്കോടതി വിധി; ബി.സി.സി.ഐക്ക് തിരിച്ചടി\nക്രിക്കറ്റ് താരം എസ്. ശ്രീശാന്തിന് ബി.സി.സി.ഐ ഏർപ്പെടുത്തിയ ആജീവനാന്ത വിലക്ക് കേരള ഹൈക്കോടതി നീക്കി. ബി.സി.സി.ഐയുടെ വിലക്ക് നിലനിൽക്കുന്നതുകൊണ്ട് ആഭ്യന്തര ക്രിക്കറ്റിൽ പോലും കളിക്കാൻ ആകുന്നില്ലെന്ന് ചൂണ്ടികാട്ടി ശ്രീശാന്ത് ഹൈക്കോടതിയിൽ ഹർജി നൽകിയിരുന്നു.\nSreesanth Apr 18, 2017, 04:14 PM IST\nശ്രീശാന്തിന് ഏര്‍പ്പെടുത്തിയ ആജീവനാന്ത വിലക്ക് നീക്കാനാവില്ലെന്ന് ബിസിസിഐ ഹൈക്കോടതിയെ അറിയിച്ചു\nമുൻ ഇന്ത്യൻ ക്രിക്കറ്റ് താരം എസ്. ശ്രീശാന്തിനെതിരായ ഏര്‍പ്പെടുത്തിയ ആജീവനാന്ത വിലക്ക് നീക്കാനാവില്ലെന്ന് ബിസിസിഐ ഹൈക്കോടതിയെ അറിയിച്ചു. സ്കോട്ട്ലൻ‍ഡ് പ്രീമിയർ ലീഗിൽ ഗ്രെൻറോത്ത് ക്ലബ്ബിനു വേണ്ടി കളിക്കാൻ ബിസിസിഐ അനുമതി നൽകണമെന്ന് ആവശ്യപ്പെട്ടായിരുന്നു ഹർജി.\nMatch Fixing Jul 7, 2016, 06:41 PM IST\nവാതുവെപ്പുമായി ബന്ധപ്പെട്ട് ശ്രീശാന്തിന് ഏര്‍പ്പെടുത്തിയ വിലക്ക് നീക്കിയേക്കില്ലെന്ന് സൂചന\nവാതുവെപ്പുമായി ബന്ധപ്പെട്ട് മലയാളി ക്രിക്കറ്റ് താരം ശ്രീശാന്തിന് ഏര്‍പ്പെടുത്തിയ വിലക്ക് നീക്കിയേക്കില്ലെന്ന് സൂചന. ശ്രീശാന്തിന്റെ വിലക്ക് നീക്കുന്നതിന് ബിസിസിഐക്ക് താല്‍പര്യമില്ലെന്നാണ് അറിയാന് കഴിഞ്ഞതെന്ന് കേരള ക്രിക്കറ്റ് അസോസിയേഷന് അറിയിച്ചു. ശരത് പവാര് മാത്രമാണ് യോഗത്തില് അല്‍പമെങ്കിലും ശ്രീശാന്തിനെ അനുകൂലമായി സംസാരിച്ചതെന്നും അസോസിയേഷന് വ്യക്തമാക്കി.\nSreesanth May 20, 2016, 07:48 PM IST\nരാഷ്രിയത്തില് നിന്നും ക്രിക്കറ്റ് ലോകത്തേക്ക് ശ്രീ വീണ്ടും വരുമോ?\nഇന്ത്യയുടെ മികച്ച ഫാസ്റ്റ് ബോളര്‍മാരില് ഒരാളായിരുന്ന ശ്രീശാന്ത് കോഴ വിവാദത്തില് പെട്ട് ക്രിക്കറ്റ് കളത്തില് നിന്ന് തന്‍റെ കരിയറിന് അപ്രതീക്ഷിത തിരിച്ചടി നേരിടേണ്ടി വന്നെങ്കിലും , താല്‍കാലിക ആശ്വാസമായി കോടതി വിധി. ശ്രീ ആഗ്രഹിക്കുന്നത് പോലെ 2019ല് ഇന്ത്യയ്ക്കുവേണ്ടി വിക്കറ്റ് എടുക്കുന്ന ശ്രീശാന്തിനെ നമ്മുക്ക് കാണുവാന് സാധിക്കുമോ?\nKerala Constituent election2016 May 19, 2016, 04:54 PM IST\nആദ്യമായി കേരള തിരഞ്ഞെടുപ്പില് മത്സരിച്ച് തോറ്റ ശ്രീശാന്തിന്‍റെ പ്രകടനത്തെ എങ്ങനെ വിലയിരുത്തുന്നു?\nക്രിക്കറ്റ് കളത്തില് നിന്ന് രാഷ്ട്രിയത്തിലേക്ക് ആദ്യ ചുവട് വെച്ച ശ്രീശാന്തിന് പക്ഷെ കാലിടറി. 34,764 വോട്ട് ലഭിച്ച താരം പക്ഷെ 600 വോട്ടിന് മൂന്നാം സ്ഥാനത്തേക്ക് പിന്തള്ളപ്പെട്ടു. അതേസമയം യു.ഡി.എഫ് സ്ഥാനാര്‍ഥി വി.എസ. ശിവകുമാറാണ് അവിടെ ജയിച്ചത്. എല്.ഡി.എഫ് സ്ഥാനാര്‍ഥി ആന്റണി രാജു 1095 വോട്ടിനാണ് വി.എസ്. ശിവകുമാറിനോട് അടിയറവ് പറഞ്ഞത്.\nSuresh gopi May 16, 2016, 12:20 PM IST\nനിയമസഭാ തെരഞ്ഞെടുപ്പില് രാഷ്ട്രീയ, പൊതുരംഗങ്ങളിലെ പ്രമുഖര് വോട്ട് രേഖപ്പെടുത്തി\nനിയമസഭാ തെരഞ്ഞെടുപ്പില് രാഷ്ട്രീയ, പൊതുരംഗങ്ങളിലെ പ്രമുഖര് രാവിലെതന്നെ വോട്ട് രേഖപ്പെടുത്തി . ഗവര്‍ണര് പി. സദാശിവം ഭാര്യ സരസ്വതിയോടൊപ്പം ജവഹര്‍നഗര് എല്.പി സ്കൂളില് രാവിലെ 8.25ന് സമ്മതിദാനാവകാശം രേഖപ്പെടുത്തി .


വിദ്യാര്‍ഥിയുടെ മരണം; സര്‍വകലാശാലയിലെ അധ്യാപകര് പ്രതിഷേധത്തില്; ഭരണപരമായ പദവികള് വഹിക്കുന്ന 10 പ്രൊഫസര്‍മാര് രാജിവെച്ചു • ഇ വാർത്ത | evartha\nവിദ്യാര്‍ഥിയുടെ മരണം; സര്‍വകലാശാലയിലെ അധ്യാപകര് പ്രതിഷേധത്തില്; ഭരണപരമായ പദവികള് വഹിക്കുന്ന 10 പ്രൊഫസര്‍മാര് രാജിവെച്ചു\nweb editor 21 January 2016\nഹൈദരാബാദ്: ദളിത് വിദ്യാര്‍ഥിയുടെ മരണത്തെത്തുടര്‍ന്ന് സര്‍വകലാശാലയിലെ എസ്.സി,എസ്.ടി അധ്യാപകര് പ്രതിഷേധത്തില്. ഭരണപരമായ പദവികള് വഹിക്കുന്ന 10 പ്രൊഫസര്‍മാര് പദവികളില് നിന്ന് രാജിവെച്ചു. അതേസമയം സര്‍വകലാശാലയില് വിദ്യാര്‍ഥികളുടെ നിരാഹാര സമരം തുടരുകയാണ്. കേന്ദ്രമന്ത്രി ബണ്ടാരു ദത്താത്രേയയെ പുറത്താക്കുക, സര്‍വകലാശാല വൈസ് ചാന്‍സലര് അപ്പ റാവുവിനെ സസ്‌പെന്‍ഡ് ചെയ്യുക, ഇരുവരെയും അറസ്റ്റ് ചെയ്യുക എന്നീ ആവശ്യങ്ങളുന്നയിച്ചാണ് നിരാഹാരം.\nക്യാമ്പസില് നിരോധനാജ്ഞ തുടരുകയാണ്. സംയുക്ത സമരസമിതിയാണ് പ്രക്ഷോഭത്തിന് നേതൃത്വം നല്‍കുന്നത്. സി.പി.എം. തെലങ്കാന സംസ്ഥാന സെക്രട്ടറി തമ്മിനേനി വീരഭദ്രവും വിദ്യാര്‍ഥികള്‍ക്കൊപ്പം നിരാഹാരമിരിക്കുന്നുണ്ട്.\nരോഹിതിന്റെ മരണം സ്വതന്ത്ര ഏജന്‍സിയെക്കൊണ്ട് അന്വേഷിപ്പിക്കണമെന്ന് സി.പി.എം. ജനറല് സെക്രട്ടറി സീതാറാം യെച്ചൂരി ആവശ്യപ്പെട്ടു. ഹൈദരാബാദ് സര്‍വകലാശാല വി.സി. നിയമനത്തിലും ദുരൂഹതയുണ്ടെന്ന് അദ്ദേഹം ആരോപിച്ചു. റിപ്പബ്ലിക്കന് പാര്‍ട്ടി നേതാവ് രാംദാസ് അതാവ്‌ലേ വിദ്യാര്‍ഥികളോട് സംസാരിക്കാതെ തിരിച്ചുപോകാന് ശ്രമിച്ചത് സംഘര്‍ഷത്തിന് കാരണമായി.\nവിദ്യാര്‍ഥികള് അദ്ദേഹത്തെ തടഞ്ഞു. എന്.ഡി.എ സര്‍ക്കാറിനുള്ള പിന്തുണ പിന്‍വലിക്കണമെന്ന് മഹാരാഷ്ട്രയില് നിന്നുള്ള വിദ്യാര്‍ഥികള് അദ്ദേഹത്തോട് ആവശ്യപ്പെട്ടു. സ്മൃതി ഇറാനിയെയും ബണ്ടാരു ദത്താത്രേയയെയും പുറത്താക്കണമെന്ന് കെ.സി. വേണുഗോപാല് എം.പി. ആവശ്യപ്പെട്ടു.


വിദേശികളെ വര്‍ക്ക് പെര്‍മിറ്റില് പറഞ്ഞതല്ലാത്ത ജോലിക്ക് നിര്‍ത്തിയാല് 10000 സൗദി റിയാല് പിഴ | sr10000 fine for violating employees leave rule - Malayalam Oneindia\n» വിദേശികളെ വര്‍ക്ക് പെര്‍മിറ്റില് പറഞ്ഞതല്ലാത്ത ജോലിക്ക് നിര്‍ത്തിയാല് 10000 സൗദി റിയാല് പിഴ\nവിദേശികളെ വര്‍ക്ക് പെര്‍മിറ്റില് പറഞ്ഞതല്ലാത്ത ജോലിക്ക് നിര്‍ത്തിയാല് 10000 സൗദി റിയാല് പിഴ\nറിയാദ്: തൊഴിലാളികളുടെ അവകാശങ്ങള് സംരക്ഷിക്കുന്നതിനുള്ള കൂടുതല് നിയമങ്ങള്‍ക്ക് സൗദി തൊഴില് മന്ത്രാലയം രൂപം നല്‍കി. തൊഴിലാളികള്‍ക്ക് അര്‍ഹമായ അവധി അനുവദിക്കാതിരിക്കുന്നത് ഗുരുതരമായ തെറ്റായാണ് നിയമം കാണുന്നത്. അവധി ആനുകൂല്യം നിഷേധിക്കുന്ന തൊഴിലുടമയില് നിന്ന് 10,000 റിയാല് പിഴ ഈടാക്കുമെന്ന് നിയമം അനുശാസിക്കുന്നു. തൊഴില് കമ്പോളത്തിലെ മാറ്റങ്ങള്‍ക്കനുസരിച്ച് നിലവിലെ തൊഴില് നിയമത്തില് വരുത്തിയ ചെറിയ ഭേദഗതികള്‍ക്ക് തൊഴില്-സാമൂഹിക വികസന വകുപ്പ് മന്ത്രി അലി അല് ഗഫീസ് അംഗീകാരം നല്‍കിയതായി സൗദി പ്രസ് ഏജന്‍സി വ്യക്തമാക്കി.\nവിദേശികളുടെ വര്‍ക്ക് പെര്‍മിറ്റില് രേഖപ്പെടുത്തിയതല്ലാത്ത മറ്റു ജോലികളില് അവരെ നിയോഗിച്ചാല് മുതലാളിയില് നിന്ന് 10,000 റിയാല് പിഴയീടാക്കണമെന്നും നിയമം അനുശാസിക്കുന്നു. തൊഴില് നിയമത്തിലെ ഭേദഗതി ചെയ്ത 38ാം ഖണ്ഡികയില് ഇക്കാര്യം വ്യക്തമാക്കുന്നുണ്ട്. ഒരു സ്ഥാപനം ലേബര് ഓഫീസില് ആവശ്യമായ ഫയല് തുറന്നില്ലെങ്കിലും ഓഫീസിലെ വിവരങ്ങള് അപ്‌ഡേറ്റ് ചെയ്തില്ലെങ്കിലും 10,000 റിയാല് തന്നെ നല്‍കേണ്ടിവരും. തൊഴിലാളിയുടെ അനുവാദമില്ലാതെ അവരുടെ പാസ്‌പോര്‍ട്ട്, ഇഖാമ (റെസിഡന്‍സി പെര്‍മിറ്റ്), ഇന്‍ഷൂറന്‍സ് കാര്‍ഡ് തുടങ്ങിയവ തടഞ്ഞുവച്ചാല് 2000 റിയാല് ഫൈന് ഈടാക്കാനാണ് ഉത്തരവ്.\nഇതിനു പുറമെ, കരാറില് പറഞ്ഞതു പ്രകാരമുള്ള ശമ്പളം തൊഴിലാളികള്‍ക്ക് നല്‍കണം. ഇതുമായി ബന്ധപ്പെട്ട രജിസ്റ്റര് ഓരോ മാസവും ലേബര് ഓഫീസില് സമര്‍പ്പിക്കുകയും വേണം. രജിസ്റ്റര് എത്തിക്കുന്നതില് വീഴ്ച വരുത്തുന്നവര് 10,000 റിയാല് പിഴ ഒടുക്കേണ്ടിവരും. ഓരോ സ്ഥാപനത്തിലെയും തൊഴിലാളികള്‍ക്ക് ഉണ്ടായിരിക്കേണ്ട ആരോഗ്യ-സുരക്ഷാ മാനദണ്ഡങ്ങള് പാലിച്ചില്ലെങ്കിലുമുണ്ട് പിഴ. ഹോട്ടലുകള്, കഫ്റ്റീരിയകള്, സലൂണുകള്, ബ്യൂട്ടി പാര്‍ലറുകള് തുടങ്ങിയ സംഥലങ്ങളില് ജോലിചെയ്യുന്നതവരുടെ കാര്യത്തില് പ്രത്യേകിച്ചു. ഇതില് വീഴ്ച വരുത്തുന്നതവര്‍ക്ക് 15,000 റിയാലാണ് പിഴ. പിഴ അടക്കാന് കാരണമായ വീഴ്ചകള് ആവര്‍ത്തിക്കുന്നവര് രണ്ടാം തവണ അതിന്റെ ഇരട്ടി തുക അടക്കേണ്ടി വരുമെന്നും പുതിയ ഭേദഗതി അനുശാലിക്കുന്നുണ്ട്.\npassport പിഴ സൗദി അറേബ്യ തൊഴില് നിയമം\nsr10000 fine for violating employees leave rule


കേരളത്തില് 90 ശതമാനം സാക്ഷരത; ഇവിടെയുള്ളവര് ചിന്തിക്കും; ബിജെപി വളരാത്തതിന്‍റെ കാരണം വ്യക്തമാക്കി ഒ രാജഗോപാല് - ഇ വാർത്ത | evartha\nകേരളത്തില് 90 ശതമാനം സാക്ഷരത; ഇവിടെയുള്ളവര് ചിന്തിക്കും; ബിജെപി വളരാത്തതിന്‍റെ കാരണം വ്യക്തമാക്കി ഒ രാജഗോപാല്\nരാജ്യത്തെ മറ്റു സംസ്ഥാനങ്ങളായ ത്രിപുര, ബംഗാള്, ഹരിയാന എന്നീ സംസ്ഥാനങ്ങളിലെ പോലെ ബിജെപിക്ക് എന്തുകൊണ്ട് കേരളത്തില് പ്രധാന ശക്തിയാകാന് സാധിക്കുന്നില്ലെന്ന ചോദ്യത്തിന് ഒ.രാജഗോപാല് നല്‍കിയ മറുപടി ” കേരളത്തിലെ സ്ഥിതി വ്യത്യസ്ഥമാണ്. രണ്ടോ മൂന്നോ ഘടകങ്ങള് ഉണ്ട്. ഇവിടെ 90 ശതമാനം സാക്ഷരതയുണ്ട്. ഇവിടെയുള്ളവര് ചിന്തിക്കും, സംവദിക്കും, ഇത് വിദ്യാസമ്പന്നരായ സമൂഹത്തിന്റെ ശീലങ്ങളാണ്. അതൊരു പ്രശ്‌നമാണ്”. എന്നായിരുന്നു\nഅടുത്തതായി സംസ്ഥാനത്ത് 55 ശതമാനം ഹിന്ദുക്കളും, 45 ശതമാനം ന്യൂനപക്ഷങ്ങളുമാണ്. എല്ലാ കണക്കുകൂട്ടലിലും ഈ വസ്തുത കടന്ന് വരും. അതിനാല് കേരളത്തെ മറ്റൊരു സംസ്ഥാനവുമായി താരതമ്യം ചെയ്യാനാകില്ല. ഇവിടെ കൃത്യമായ വളര്‍ച്ച ബിജെപിക്കുണ്ട്. പതുക്കെയാണ്, സ്ഥിരതയോടെയുമാണ്.\nകേരളത്തിൽ ഇടത് മുന്നണിക്കാണ് തെരഞ്ഞെടുപ്പില് മുന്‍തൂക്കമെന്നും നേമത്തെ ബിജെപി എം.എല്.എ കൂടിയായ ഒ. രാജഗോപാല്. ദേശീയ തലത്തിലും, സംസ്ഥാന തലത്തിലും ദുര്‍ബലരായ കോണ്‍ഗ്രസുമായി സഹകരിക്കാന് ജനങ്ങള് താല്‍പ്പര്യം കാണിക്കില്ലെന്നാണ് രാജഗോപാല് അഭിപ്രായപ്പെടുന്നത്.\nTopics: bjp rajagopal


നാളെ മുതല് കെഎസ്ആര്‍ടിസിയില് ശമ്പള വിതരണം തുടങ്ങുമെന്ന് സിഎംഡി - Mangalam News Online\nനാളെ മുതല് കെഎസ്ആര്‍ടിസിയില് ശമ്പള വിതരണം തുടങ്ങുമെന്ന് സിഎംഡി\nതിരുവനന്തപുരം>>നാളെ മുതല് കെഎസ്ആര്‍ടിസിയില് ശമ്പള വിതരണം തുടങ്ങുമെന്ന് സിഎംഡി . വെള്ളിയാഴ്ച മുതല് മൂന്ന് ദിവസങ്ങളിലായി ജീവനക്കാരുടെ ബഹിഷ്‌കരണം കാരണം പ്രതിദിന വരുമാനത്തില് ഏകദേശം മൂന്നരക്കോടി രൂപയുടെ നഷ്ടമാണ് ഉണ്ടായിട്ടുള്ളത്. കൊവിഡിന് ശേഷമുള്ള റിക്കാര്‍ഡ് വരുമാനമായിരുന്നു കഴിഞ്ഞ തിങ്കളാഴ്ച കെഎസ്ആര്‍ടിസിക്ക് ലഭിച്ചത്. 5.79 കോടി രൂപ. വെള്ളിയാഴ്ചയും അത് പോലെ വരുമാനം ലഭിക്കേണ്ടതായിരുന്നു. എന്നാല് അത് 4.83 കോടിയായി കുറഞ്ഞിരുന്നു. ഈ സാഹചര്യത്തില് തിങ്കളാഴ്ച ഡ്യൂട്ടി ബഹിഷ്‌കരണം നടത്തിക്കഴിഞ്ഞാല് ഇപ്പോഴത്തെ സാമ്പത്തിക പ്രതിസന്ധി കൂടുതല് രൂക്ഷമാക്കുകയേ ഉള്ളൂ.\nക്രിസ്മസ് അവധി ഉള്‍പ്പെടെയുള്ളവ പരി?ഗണിച്ച് തിങ്കളാഴ്ച വളരെയധികം യാത്രക്കാര് കെഎസ്ആര്‍ടിസിയെ ആശ്രയിക്കുന്നതിനാല് ജീവനക്കാര് ജോലി ബഹിഷ്‌കരിച്ച് സര്‍വ്വീസ് മുടക്കരുതെന്നും സിഎംഡി അഭ്യര്‍ത്ഥിച്ചു. ഇങ്ങനെയുള്ള ബഹിഷ്‌കരണം കാരണം സര്‍വ്വീസ് മുടങ്ങുന്നത് കൊണ്ട് കെഎസ്ആര്‍ടിസിയെ ജനങ്ങളില് നിന്നും അകറ്റാനേ ഉപകരിക്കൂ. അത് കൊണ്ട് തിങ്കളാഴ്ച ശമ്പളം വിതരണം ചെയ്യുമെന്നുള്ള ഉറപ്പില് മേല് നിലവില് ഡ്യൂട്ടി ബഹിഷ്‌കരിക്കുന്ന സംഘടനകള് അതില് നിന്നും പിന്‍മാറി സര്‍വ്വീസ് നടത്തണമെന്നും സിഎംഡി പറഞ്ഞു.\nPrevious Article ഓണക്കൂര് കരയോഗപ്പടിക്ക് സമീപം വാഹന അപകടം ;ആളപായമില്ല\nNext Article കുറുക്കന്‍മൂലയിലെ കടുവ അവശനിലയില്; ദൗത്യം അന്തിമഘട്ടത്തിലെത്തി


fan Archives - BIGNEWSLIVE | Latest Malayalam News\nപ്രിയ നടന് പിറന്നാള് ആശംസകള്; മമ്മൂട്ടിയുടെ പ്രതിമ കളിമണ്ണില് തീര്‍ത്ത് ആരാധകന്\nകഴിഞ്ഞ ദിവസമായിരുന്നു മലയാളത്തിന്റെ മഹാനടന് മമ്മൂട്ടിയുടെ ജന്മദിനം. സോഷ്യല്‍മീഡിയയിലൂടെയും മറ്റും നിരവധി ആരാധകരാണ് താരത്തിന് ആശംസകള് നേര്‍ന്നത്. പിറന്നാള് ദിനത്തില് മമ്മൂട്ടിയുടെ പ്രതിമ കളിമണ്ണില് നിര്‍മിച്ച് ആരാധകരെ ...\nഞങ്ങളുടെ ഹൃദയത്തില് മരണമില്ല, സുശാന്ത് സിങ് രജ്പുതിന്റെ ത്രീ ഡി രംഗോലി വരച്ച് ആരാധിക, ഏറ്റെടുത്ത് ആരാധകര്\nയുവ ബോളിവുഡ് നടന് സുശാന്ത് സിങ് രജ്പുതിന്റെ വിയോഗം ഇനിയും സിനിമാ ലോകത്തിനും ആരാധകര്‍ക്കും ഉറ്റവര്‍ക്കും ഉള്‍ക്കൊള്ളാന് കഴിഞ്ഞിട്ടില്ല. സുശാന്ത് ഇനിയില്ലെന്ന് വിശ്വസിക്കാന് സാധിക്കുന്നില്ലെന്നാണ് പലരും സോഷ്യല്‍മീഡിയയില് ...\nമുംബൈ : ബോളിവുഡ് താരം വരുണ് ധവാന്റെ കാമുകിയെ കൊല്ലുമെന്ന് ആരാധികയുടെ ഭീഷണി. താരത്തെ കാണാന് വീടിന് മുന്നില് മണിക്കൂറുകളോളം ആരാധിക കാത്തിരുന്നു. എന്നാല് ഷൂട്ടിംഗ് തിരക്കുകള് ...\nപ്രായത്തോട് പോയി പണി നോക്കാന് പറയണം…. ഇഷ്ടതാരത്തിന്റെ പരിശീലനം നേരില് കാണണം, ധോണിയെത്തേടി 87കാരി; ചേര്‍ത്ത് പിടിച്ച് മുന് ക്യാപ്റ്റന്, വൈറലായി ചിത്രം\nലോകത്തിന്റെ നാനാഭാഗങ്ങളില് ആരാധകരുള്ള താരമാണ് മുന് ഇന്ത്യന് ക്യാപ്റ്റന് മഹേന്ദ്രസിങ് ധോണി. ഒരു ആരാധികയ്‌ക്കൊപ്പം ധോണി നില്‍ക്കുന്ന ചിത്രമാണ് സമൂഹമാധ്യമങ്ങളില് വൈറലായിരിക്കുന്നത്. ഈ ആരാധികയ്ക്ക് വയസ് 87 ...


'കുറുപ്പിന്റെ രൂപസാദൃശ്യമുള്ള ആളെ ചോദ്യം ചെയ്തു'; സുകുമാരക്കുറുപ്പിനായുള്ള അന്വേഷണം അവസാനിപ്പിക്കാതെ പൊലീസ് | DoolNews\n'കുറുപ്പിന്റെ രൂപസാദൃശ്യമുള്ള ആളെ ചോദ്യം ചെയ്തു'; സുകുമാരക്കുറുപ്പിനായുള്ള അന്വേഷണം അവസാനിപ്പിക്കാതെ പൊലീസ്\nFriday, 12th November 2021, 10:44 pm\nകോട്ടയം: കുപ്രസിദ്ധ കുറ്റവാളി സുകുമാരക്കുറുപ്പിനായുള്ള അന്വേഷണം അവസാനിപ്പിക്കാതെ പൊലീസ്. രണ്ട് ദിവസം മുന്‍പ് കുറുപ്പിന്റെ രൂപസാദൃശ്യമുള്ള ആളെ കോട്ടയത്തെത്തി പോലീസ് ചോദ്യം ചെയ്തു.\nകോട്ടയം ആര്‍പ്പൂക്കരയിലെ നവജീവന് ആസ്ഥാനത്താണ് ആലപ്പുഴ ക്രൈബ്രാഞ്ച് എസ്.പിയുടെ നേതൃത്വത്തിലുള്ള സംഘം പരിശോധനക്കെത്തിയത്.\nഓണ്‍ലൈന് മാധ്യമങ്ങളില് വന്ന വാര്‍ത്തയെ തുടര്‍ന്നായിരുന്നു ആലപ്പുഴ ക്രൈംബ്രാഞ്ചിന്റെ പരിശോധന. എന്നാല്, സുകുമാരക്കുറുപ്പുമായി ചില രൂപസാദൃശ്യം മാത്രമേ സംശയിച്ച വ്യക്തിക്ക് ഉണ്ടായിരുന്നുള്ളൂയെന്ന് അന്വേഷണത്തില് കണ്ടെത്തി.\nഅടൂര് പന്നിവിഴ സ്വദേശിയെന്ന് പറയപ്പെടുന്ന ജോബ് എന്നയാളെക്കുറിച്ച് അന്വേഷിക്കാനാണ് ക്രൈംബ്രാഞ്ച് എത്തിയത്. പൊലീസിന് പ്രഥമദൃഷ്ടിയില് തന്നെ ജോബ് ‘സുകുമാരക്കുറുപ്പ്’ അല്ലെന്ന് കണ്ടെത്താനായി. സുകുമാരക്കുറുപ്പിന് 172 സെ.മീ ഉയരമായിരുന്നെന്നും ജോബിന് 162 സെ.മീറ്റര് മാത്രമാണെന്നും പൊലീസ് മനസിലാക്കി.\nനാല് വര്‍ഷം മുമ്പ് ഉത്തര്‍പ്രദേശിലെ ലഖ്‌നൗ കിംഗ് ജോര്‍ജ് മെഡിക്കല് യൂണിവേഴ്‌സിറ്റിയില് അപകടത്തില് പരിക്കേറ്റ് എത്തിയതാണ് ജോബ്.\nആശുപത്രിയിലെ മലയാളി മെയ്ല് നഴ്‌സായ കോട്ടയം പുതുപ്പള്ളി സ്വദേശി അജേഷ് കെ. മാണിയാണ് അന്ന് ജോബിനെ ശുശ്രൂഷിച്ചത്.\nചാവേറാക്രമണത്തിന് പദ്ധതിയിട്ടിരുന്ന3ഹിസ്ബുള് ഭീകരരെ വധിച്ച് സൈന്യം; കൊല്ലപ്പെട്ടവരില് മോസ്റ്റ് വാണ്ടഡ് ലിസ്റ്റില് ഉള്‍പ്പെട്ട ഭീകരനും\nതീയേറ്ററില് റിലീസ് ചെയ്ത ദുല്‍ഖര് സല്‍മാന് ചത്രം ‘കുറുപ്പ്’ സുകുമാരക്കുറുപ്പിനെക്കുറിച്ച് കൂടുതല് ചര്‍ച്ചകള് നടക്കുന്ന സമയത്താണ് പുതിയ വാര്‍ത്ത പുറത്തുവരുന്നത്.\n‘എനിക്ക് ബോളിംഗില് മാത്രമല്ലെടാ ബാറ്റിംഗിലും ഉണ്ടെടാ പിടി’; വീഡിയോ പങ്കുവെച്ച് ജയ്‌ദേവ് ഉനദ്കട്\nമലയാളം, തമിഴ്, തെലുങ്ക്, ഹിന്ദി, കന്നഡ എന്നീ അഞ്ച് ഭാഷകളില് പാന് ഇന്ത്യന് റിലീസായാണ് ചിത്രം പുറത്തിറങ്ങിയത്. ദുല്‍ഖറിന്റെ കരിയറിലെ തന്നെ ഏറ്റവും വലിയ ബഡ്ജറ്റില് ഒരുങ്ങുന്ന ചിത്രമാണ് കുറുപ്പ്. 35 കോടിയാണ് ചിത്രത്തിന്റെ മുടക്കുമുതല്. ദുല്‍ഖര് സല്‍മാന്റെ ആദ്യചിത്രമായ സെക്കന്‍ഡ് ഷോ ഒരുക്കിയ ശ്രീനാഥ് രാജേന്ദ്രനാണ് കുറുപ്പ് സംവിധാനം ചെയ്തത്.\nCONTENT HIGHLIGHTS: Police do not end probe into notorious criminal Sukumara Kurup


മോദിയെ വിമർശിച്ച് ടൈം മാഗസിനിൽ ലേഖനമെഴുതിയ ആതിഷ് തസീറിന്റെ ഇന്ത്യൻ പൗരത്വ പദവി റദ്ദാക്കി\nമോദിയെ വിമർശിച്ച് ടൈം...\n8 Nov 2019 3:16 AM GMT\nപ്രധാനമന്ത്രി നരേന്ദ്ര മോദിയെ വിമര്‍ശിച്ച് ടൈം മാഗസിനില് 'ഡിവൈഡര് ഇന് ചീഫ്' എന്ന തലക്കെട്ടില് ലേഖനമെഴുതിയ എഴുത്തുകാരന് ആതിഷ് തസീറിന്റെ പൗരത്വം ഇന്ത്യ റദ്ദാക്കി. ഓവര്‍സീസ് സിറ്റിസണ്‍ഷിപ്പ് ആണ് റദ്ദാക്കിയത്. അടിസ്ഥാന വിവരങ്ങള് നല്‍കാത്തതിനാലാണ് പൗരത്വം റദ്ദാക്കിയത് എന്നും ടൈം മാഗസിന് ലേഖനവുമായി നടപടിക്ക് ബന്ധമില്ലെന്നും ആഭ്യന്തര മന്ത്രാലയം പ്രതികരിച്ചു. പിഐഒ (പേഴ്‌സണ്‍സ് ഓഫ് ഇന്ത്യന് ഒറിജിന്) അപേക്ഷ നല്‍കുമ്പളോള് പിതാവ് പാകിസ്താന്‍കാരനാണ് എന്ന വിവരം നല്‍കിയില്ല എന്നതാണ് ആഭ്യന്തര മന്ത്രാലയം പ്രധാനമായും പറയുന്നത്. ടൈം മാഗസിന്റെ മേയ് ലക്കത്തിലാണ് Divider in Chief എന്ന പേരില് തസീര് ലേഖനമെഴുതിയത്.\nഅതേസമയം ചോദിച്ച കാര്യങ്ങള്‍ക്ക് മറുപടി നല്‍കാന് ഇന്ത്യ ഗവണ്‍മെന്റ് സമയം തന്നില്ല എന്ന് ആതിഷ് തസീര് പ്രതികരിച്ചു. തന്റെ ഒസിഐ (ഓവര്‍സീസ് സിറ്റിസണ്‍ഷിപ്പ് ഓഫ് ഇന്ത്യ) റദ്ദാക്കിയതിനെതിരെ നിയമനടപടി സ്വീകരിക്കുമെന്ന് ആതിഷ് തസീര് അറിയിച്ചു. പിഐഒ അപേക്ഷ നല്‍കുമ്പോള് പിതാവ് പാകിസ്താന് വംശജനാണ് എന്ന കാര്യം ആതിഷ് തസീര് മറച്ചുവച്ചു - ആഭ്യന്തര മന്ത്രാലയ വക്താവ് വസുധ ഗുപ്ത പറഞ്ഞു. തസീറിന് ആവശ്യമായ സമയം നല്‍കിയിരുന്നതായും വക്താവ് പറഞ്ഞു. അതേസമയം സര്‍ക്കാരിന്റെ വാദം വസ്തുതാവിരുദ്ധമാണ് എന്ന് ആതിഷ് തസീര് പ്രതികരിച്ചു.\nലണ്ടന് കേന്ദ്രീകരിച്ച് പ്രവര്‍ത്തിക്കുന്ന എഴുത്തുകാരനും മാധ്യമപ്രവര്‍ത്തകനുമായ ആതിഷ് തസീറിന്റെ അമ്മ ഇന്ത്യക്കാരിയും അച്ഛന് പാകിസ്താന്‍കാരനുമാണ്. ഇന്ത്യക്കാരിയായ മാധ്യമപ്രവര്‍ത്തക തവ്‌ലീന് സിംഗിന്റേയും പാകിസ്താനി ബിസിനസുകാരനും രാഷ്ട്രീയക്കാരനുമായ സര്‍മാന് തസീറിന്റേയും മകന്.\nവിദേശ പൗരത്വമുള്ള ഇന്ത്യന് വംശജര്‍ക്ക് നല്‍കുന്നതാണ് ഓവര്‍സീസ് സിറ്റിസണ്‍ഷിപ്പ് ഓഫ് ഇന്ത്യ. ഒസിഐ ഉള്ളവര്‍ക്ക് വിസയില്ലാതെ ഇന്ത്യയിലെത്താം. ഇന്ത്യയില് താമസിക്കുകയും ജോലി ചെയ്യുകയും ആവാം. യുകെ പൗരനായ ആതിഷ് തസീറിന് 2015 വരെ ഇന്ത്യന് ഒറിജിന് കാര്‍ഡ് ഉണ്ടായിരുന്നു. ഇത് ഒസിഐ കാര്‍ഡുമായി സര്‍ക്കാര് ബന്ധിപ്പിച്ചിരുന്നു.\nഇന്ത്യയ്ക്ക് അഞ്ച് വര്‍ഷം കൂടി മോദി ഭരണം സഹിക്കാനാവുമോ എന്ന് ആതിഷ് തസീര് ടൈം മാഗസിന് കവര് സ്‌റ്റോറി ആക്കിയ ലേഖനത്തില് ചോദിച്ചിരുന്നു. ലോക്‌സഭ തിരഞ്ഞെടുപ്പുമായി ബന്ധപ്പെട്ടായിരുന്നു ലേഖനം. ലോകത്തെ ഏറ്റവും വലിയ ജനാധിപത്യ രാജ്യം മുമ്പെന്നത്തേക്കാളുമേറെ വിഭജിക്കപ്പെട്ടിരിക്കുന്നു. ആള്‍ക്കൂട്ട കൊലകള്, മാലേഗാവ് സ്‌ഫോടന കേസ് പ്രതി പ്രഗ്യ സിംഗ് ഠാക്കൂറിനെ സ്ഥാനാര്‍ത്ഥിയാക്കിയത്, യോഗി ആദിത്യനാഥിനെ യുപി മുഖ്യമന്ത്രിയാക്കിയത് - ഇതെല്ലാം ആതിഷ് തസീര് പരാമര്‍ശിച്ചിരുന്നു. പാകിസ്താനി കുടുംബത്തില് നിന്നുള്ള ആതിഷിന് വിശ്വാസ്യത ഇല്ല എന്നായിരുന്നു മോദിയുടെ പ്രതികരണം.


അമിത് ഷായെ കടന്നാക്രമിച്ച് മുഖ്യമന്ത്രി പിണറായി വിജയൻ. | Malayali Manasu\nHome Kerala അമിത് ഷായെ കടന്നാക്രമിച്ച് മുഖ്യമന്ത്രി പിണറായി വിജയൻ.\nഅമിത് ഷായെ കടന്നാക്രമിച്ച് മുഖ്യമന്ത്രി പിണറായി വിജയൻ.\nകേന്ദ്ര ആഭ്യന്തരമന്ത്രി അമിത് ഷായെ കടന്നാക്രമിച്ച് മുഖ്യമന്ത്രി പിണറായി വിജയൻ.\nവർഗീയതുടെ ആൾ രൂപമാണ് അമിത് ഷാ എന്ന് മുഖ്യമന്ത്രി പറഞ്ഞു. വർഗീയതയെ എങ്ങനെ വളർത്തിയെടുക്കാമെന്ന് നോക്കുന്ന വ്യക്തിയാണ് അമിത് ഷാ. നാടിനെ അപമാനിക്കുന്ന പ്രചാരണമാണ് അമിത് ഷാ കേരളത്തിൽവന്നു നടത്തിയതെന്നും മുഖ്യമന്ത്രി വിമർശിച്ചു.\nവർഗീയതയുടെ പ്രത്യേകത മതപരമായി വിഭജിക്കുകയാണ്. മനുഷ്യനെ മതപരമായി വിഭജിച്ച് ഉൻമൂലനം ചെയ്യുകയാണ് ഷായുടെ ലക്ഷ്യം. ഷാ ചില ചോദ്യങ്ങൾ തന്നോട് ചോദിച്ചു. അദ്ദേഹത്തിനോട് പറയാനുള്ളത് എതെങ്കിലും തട്ടിക്കൊണ്ടു പോകലിന്‍റെ ഭാഗമായി തനിക്ക് ജയിലിൽ കിടക്കേണ്ടിവന്നിട്ടില്ല. കൊലപാതകം, അപഹരണം തുടങ്ങിയ കേസുകൾ നേരിടേണ്ടിവന്നത് ആരാണെന്ന് ഷാ ഓർക്കണമെന്നും മുഖ്യമന്ത്രി കണ്ണൂരിൽ പറഞ്ഞു.\nPrevious articleവോട്ടര് പട്ടികയില് ബുധനാഴ്ച്ച വരെ പേരു ചേര്‍ക്കാം\nNext articleതീയറ്ററുകളിൽ സെക്കൻഡ് ഷോ നടത്താൻ സർക്കാർ അനുമതി നൽകി.


ബിഎസ്-VI കരുത്തിൽ സിഎഫ് മോട്ടോ 300NK വിപണിയിലെത്തി; വില 2.29 ലക്ഷം രൂപ - Malayalam DriveSpark\n300NK മോഡലിന്റെ പുതിയ ബിഎസ്-VI പതിപ്പ് ഇന്ത്യൻ വിപണിയിൽ പുറത്തിറക്കി ചൈനീസ് മോട്ടോര്‍സൈക്കിള് നിര്‍മാതാക്കളായ സിഎഫ് മോട്ടോ. 2.29 ലക്ഷം രൂപയുടെ എക്സ്ഷോറൂം വിലയ്ക്കാണ് നേക്കഡ് സ്പോർട്‌സ് ബൈക്കിനെ കമ്പനി അവതരിപ്പിച്ചിരിക്കുന്നത്.\nസിഎഫ് മോട്ടോയുടെ രാജ്യത്തെ ആദ്യത്തെ ബിഎസ്-VI നിലവാരത്തിലുള്ള മോഡലാണ് പുതിയ 300NK എന്നതും ശ്രദ്ധേയമാണ്. ബിഎസ്-IV പതിപ്പിന് സമാനമായ അതേ വിലയോടെയാണ് പുതുക്കിയ ബൈക്കും വിപണിയിൽ എത്തുന്നത്.\nബിഎസ്-VI മോഡൽ അതിന്റെ മുൻഗാമിയുടെ സ്റ്റൈലിംഗ് അതേപടി നിലനിർത്തിയാണ് നിർമിച്ചിരിക്കുന്നത്. അതിനാൽ തന്നെ 2021 മോഡൽ ലോ-സ്ലംഗ് ഫുൾ-എൽഇഡി ഹെഡ്‌ലാമ്പ്, ഡിജിറ്റൽ ഇൻസ്ട്രുമെന്റ് ക്ലസ്റ്റർ എന്നീ സവിശേഷതകളെല്ലാം അതേപടി മുമ്പോട്ടുകൊണ്ടുപോയിട്ടുണ്ട്.\nMOST READ: 2021 ഹയാബൂസ ഇന്ത്യയിൽ ഉടൻ എത്തും; ഔദ്യോഗിക ടീസറുമായി സുസുക്കി\nഅതോടൊപ്പം മസ്ക്കുലർ ഫ്യുവൽ ടാങ്ക്, അപ്‌വെപ്റ്റ് റിയർ സെക്ഷൻ, സ്പ്ലിറ്റ്-സീറ്റ് സെറ്റപ്പ്, അണ്ടർ‌ബെല്ലി എക്‌സ്‌ഹോസ്റ്റ്, റിയർ-ഫെൻഡർ മൗണ്ട് ചെയ്ത നമ്പർ പ്ലേറ്റ്, അഞ്ച്-സ്‌പോക്ക് അലോയ് വീലുകൾ എന്നിവുയും 2021 സിഎഫ് മോട്ടോ 300NK-യുടെ പ്രധാന സവിശേഷതകളാണ്.\nഎന്നാൽ കളർ ഓപ്ഷനും ഗ്രാഫിക്സും ബിഎസ്-IV മോഡലിന് സമാനമായിരിക്കുമെന്നത് അൽപം നിരാശാജനകമാണ്. ഹാർഡ്‌വെയറിൽ സസ്‌പെൻഷൻ സംവിധാനത്തിനായി മുൻവശത്ത് അപ്സൈഡ് ഡൗൺ ടെലിസ്‌കോപ്പിക് ഫോർക്കുകളും പിന്നിൽ ഒരു മോണോ ഷോക്കുമാണ് ചൈനീസ് ബ്രാൻഡ് ഉൾപ്പെടുത്തിയിരിക്കുന്നത്.\nഅതേസമയം ബ്രേക്കിംഗ് സജ്ജീകരണത്തിൽ രണ്ട് വീലുകളിലും ഡിസ്ക്ക് ബ്രേക്കുകളാണ് സിഎഫ് മോട്ടോ അവതരിപ്പിക്കുന്നത്. കൂടുതൽ സുരക്ഷക്കായി ഒരു ഡ്യുവൽ ചാനൽ എബിഎസ് സംവിധാനവും കമ്പനി വാഗ്‌ദാനം ചെയ്യുന്നു.\nമെക്കാനിക്കൽ സവിശേഷതകൾ കമ്പനി ഇതുവരെ പുറത്തുവിട്ടിട്ടില്ല. എന്നാൽ പവർ, ടോർക്ക് ഔട്ട്‌പുട്ട് നമ്പറുകളിൽ വലിയ വ്യത്യാസം കാണുമെന്ന് പ്രതീക്ഷിക്കേണ്ടതില്ല. മുൻഗാമിയിലെ അതേ 292.4 സിസി, സിംഗിൾ സിലിണ്ടർ, ലിക്വിഡ്-കൂൾഡ്, ഫ്യുവൽ എഞ്ചിൻ തന്നെയാണ് ബിഎസ്-VI സിഎഫ് മോട്ടോ 300NK ഉപയോഗിക്കുന്നത്.\nഈ എഞ്ചിൻ ബിഎസ്-IV മോഡലിൽ 33.5 bhp കരുത്തിൽ 20.5 Nm torque ഉത്പാദിപ്പിക്കാൻ ശേഷിയുള്ളതാണ്. ആറ് സ്പീഡ് ഗിയർബോക്‌സുമായാണ് എഞ്ചിൻ ജോടിയാക്കിയിരിക്കുന്നത്.\nഇതിൽ സ്ലിപ്പർ അസിസ്റ്റ് ക്ലച്ചും സ്റ്റാൻഡേർഡായി വാഗ്‌ദാനം ചെയ്യും. ഇന്ത്യൻ വിപണിയിൽ കെടിഎം 250 ഡ്യൂക്ക്, ബജാജ് ഡൊമിനാർ ശ്രേണി തുടങ്ങിയ മോഡലുകളുമായാണ് 2021 ബിഎസ്-VI സിഎഫ് മോട്ടോ 300NK ഇന്ത്യൻ വിപണിയിൽ മാറ്റുരയ്ക്കുന്നത്.\nCFMoto Launched BS6 300NK Motorcycle In India Priced At Rs 2.29 Lakh. Read in Malayalam


covid test should be increased to one lakh says cm കൊവിഡ് പരിശോധനകളുടെ എണ്ണം പ്രതിദിനം ഒരുലക്ഷമായി വര്‍ധിപ്പിക്കണമെന്ന് മുഖ്യമന്ത്രി\nകൊവിഡ് രോഗികളുടെ എണ്ണം വര്‍ധിക്കുന്ന സാഹചര്യത്തില് സംസ്ഥാനത്ത് നിയന്ത്രണങ്ങള് കര്‍ശനമാക്കുന്നു. കൊവിഡ് പരിശോധനകളുടെ എണ്ണം പ്രതിദിനം ഒരുലക്ഷമായി വര്‍ധിപ്പിക്കണമെന്ന് മുഖ്യമന്ത്രി പിണറായി വിജയന് നിര്‍ദേശിച്ചു. നിയന്ത്രണങ്ങളില് അയവുവന്നതും പൊതുവെയുള്ള ജാഗ്രത കുറഞ്ഞതുമാണ് രോഗവ്യാപനത്തിന് കാരണമെന്നാണ് കൊവിഡ് അവലോകന യോഗത്തിന്റെ വിലയിരുത്തല്.\nനിയന്ത്രണങ്ങള് കര്‍ശനമായി പാലിച്ചില്ലെങ്കില് സ്ഥിതി ഗുരുതരമാകുമെന്നാണ് സര്‍ക്കാരിന്റെ മുന്നറിയിപ്പ്. പൊതുപരിപാടികള് സംഘടിപ്പിക്കുമ്പോള് കൊവിഡ് മാനദണ്ഡങ്ങള് കര്‍ശനമായി പാലിക്കണം. മാനദണ്ഡങ്ങള് പാലിക്കുന്നുണ്ടോ എന്ന് നിരീക്ഷിക്കുന്നതിന് സെക്ടറല് മജിസ്‌ട്രേറ്റുമാര്‍ക്കൊപ്പം പൊലീസിനെ നിയോഗിക്കാനും തീരുമാനിച്ചിട്ടുണ്ട്. കണ്ടെയ്ൻമെന്റ് സോണുകളില് നിയന്ത്രണങ്ങള് കൂടുതല് കര്‍ക്കശമായിരിക്കും. ഫെബ്രുവരി പകുതിയോടെ രോഗവ്യാപനം കാര്യമായി കുറയ്ക്കാനാണ് സര്‍ക്കാര് പരിശ്രമിക്കുന്നത്. വിവാഹ ചടങ്ങുകളിലും മാനദണ്ഡങ്ങള് കര്‍ശനമായി പാലിക്കണം. ഒരു കാരണവശാലും നൂറിലധികം പേര് ഒത്തുകൂടാന് പാടില്ല. പരിശോധനകളുടെ എണ്ണം ഒരു ലക്ഷമാക്കുമ്പോള് 75 ശതമാനവും ആര്‍ടിപിസിആര് ആയിരിക്കണമെന്നും മുഖ്യമന്ത്രി നിര്‍ദേശിച്ചിട്ടുണ്ട്. 56 ശതമാനം പേര്‍ക്കും രോഗം പകരുന്നത് വീടുകള്‍ക്കുള്ളില് നിന്നാണെന്നാണ് പഠനം. അഞ്ചുശതമാനം പേര്‍ക്ക് വിദ്യാലയങ്ങളില് നിന്ന് രോഗം പകരുന്നുണ്ട്.\nഅതിഥി തൊഴിലാളികള് താമസിക്കുന്ന ക്യാമ്പുകള്, കശുവണ്ടി ഫാക്ടറി പോലെ തൊഴിലാളികള് ഒന്നിച്ചിരുന്ന് ജോലി ചെയ്യുന്ന കേന്ദ്രങ്ങള്, വയോജന കേന്ദ്രങ്ങള് എന്നിവിടങ്ങളില് എല്ലാവരേയും കൊവിഡ് പരിശോധനക്ക് വിധേയരാക്കും. നിയന്ത്രണങ്ങള് കര്‍ക്കശമാക്കുന്നുണ്ടെങ്കിലും തൊഴിലെടുക്കുന്നതിനും ജീവിതോപാധിയുമായി ബന്ധപ്പെട്ട മറ്റു കാര്യങ്ങള്‍ക്കും തടസ്സമുണ്ടാകരുതെന്നും നിര്‍ദേശം നല്‍കിയിട്ടുണ്ട്.\nStory Highlights – covid test\nരാജ്യത്ത് കൊവിഡ് വ്യാപനം കുറയുന്നു; 1,00,636 പുതിയ കേസുകൾ\nകോവിസെല്‍ഫ്’ കിറ്റ്; രണ്ടോ മൂന്നോ ദിവസത്തിനുള്ളില് വിപണിയില് ലഭ്യമാകുമെന്ന് കമ്പനി\nകൊവിഡ് നിയന്ത്രണം; ടി.പി.ആർ കുറഞ്ഞാൽ ലോക്ക്ഡൗണിൽ ഇളവ്; മാർഗനിർദേശം നീട്ടി കേന്ദ്രം


Oct 4, 2016, 10:27 AM IST\nബൈക്കില് ഏകനായി മൂന്നു രാജ്യങ്ങള് താണ്ടിയൊരു ദീര്‍ഘസഞ്ചാരം\n# എഴുത്ത്, ചിത്രങ്ങള് : രാംദേവ് കുന്നപ്പള്ളി\nകൗമാരത്തില് ജീവിതം ലണ്ടനിലേക്ക് പറിച്ചുനട്ടപ്പോഴും മനസ്സില് ഉയര്‍ന്നുനിന്ന ഒരു സ്വപ്‌നമുണ്ടായിരുന്നു. തലപ്പൊക്കത്തോടെ മാടിവിളിച്ചുകൊണ്ടിരുന്ന മോഹം-അത്യുത്തരദേശത്തെ ഹിമിഗിരിശൃംഖങ്ങള്. മോട്ടോര്‍സൈക്കിളില് ഇന്ത്യയെ തൊട്ടറിഞ്ഞ് ഹിമാലയത്തിലേക്ക് ഒരു യാത്ര. ക്യാമറയില് ആ നിമിഷങ്ങളെ നിശ്ചലമാക്കിയെടുക്കുക. യാത്ര, മോട്ടോര്‍സൈക്കിള്, ഫോട്ടോഗ്രാഫി മൂന്നു കമ്പങ്ങളോടും സമരസപ്പെടുന്ന സഞ്ചാരം. മനസ്സുകൊണ്ടതിന് തയ്യാറെടുത്തിട്ട് എത്രയോ കാലമായി. ഈ കഴിഞ്ഞ ഒക്ടോബറില് തുടങ്ങി ജനവരിവരെ നീണ്ട യാത്ര അതിന്റെ സാക്ഷാത്കാരമായിരുന്നു. ആ വിശേഷങ്ങളാണിവിടെ പങ്കുവെക്കുന്നത്. കണ്ടതും കേട്ടതും പൂര്‍ണമായി എഴുതാന് ഒരു പുസ്തകം വേണ്ടി വരും. എടുത്ത ഫോട്ടോകള് മുഴുവന് പ്രസിദ്ധീകരിക്കാന് ഈ താളുകള് മതിയാവില്ല. അതുകൊണ്ട് പ്രധാനപ്പെട്ട ചില സ്ഥലങ്ങളെക്കുറിച്ചു മാത്രമേ പ്രത്യേകം പരാമര്‍ശിക്കുന്നുള്ളൂ. വിസ്താരഭയത്തില് വിരമിക്കുന്നയിടങ്ങളിലൂടെ ഞാനെന്റെ ബൈക്ക് വേഗം ഓടിച്ചു പൊയ്‌ക്കോളാം.\nഇത്തരമൊരു യാത്ര പ്ലാന് ചെയ്യുമ്പോള് യു.കെ.യില് നിന്നുള്ള സുഹൃത്തുക്കളുടെ പ്രതികരണം എപ്പോഴാണ് എങ്ങനെയാണ് എന്നൊക്കെയായിരുന്നു. എന്നാല് ഇവിടെയെത്തിയപ്പോള് എന്തിനാ പോകുന്നത് റിസ്‌കല്ലേ തുടങ്ങി നിരുത്സാഹങ്ങളും. അനശ്വരമായ സൗഹൃദങ്ങള് സ്ഥാപിക്കാന്, സംസ്‌കാരങ്ങളെക്കുറിച്ച് മനസ്സിലാക്കാന്, ഒരു കൂപമണ്ഡൂകമാവാതിരിക്കാന്. എനിക്കതിന് അതേ ഉത്തരമുണ്ടായിരുന്നുള്ളൂ.\nലണ്ടനിലെ ജോലി ഉപേക്ഷിച്ചു. അവിടെയുള്ള എന്റെ സ്ഥാവരജംഗമവസ്തുക്കളില് വില്‍ക്കാവുന്നത് വിറ്റും സുഹൃത്തുക്കള്‍ക്ക് കൊടുക്കാവുന്നത് അവര്‍ക്കു കൊടുത്തും ഞാന് സ്വതന്ത്രനായി. കോട്ടയത്തെ ജന്മനാട്ടില്‍നിന്ന് സഹയാത്രികനായ ബുള്ളറ്റിനെ തീവണ്ടികയറ്റി. അതേ ട്രെയിനില് ഞാനും. ഇന്ത്യയെ അറിയാന് റെയില് നല്ല മാര്‍ഗമാണ്. അത് ഈ രാജ്യത്തിന്റെ സിരകള്‍തന്നെയാണ്. അതുകൊണ്ടുകൂടിയാണ് അങ്ങോട്ടുള്ള യാത്ര ഞാന് 'ഹിമസാഗറി'ലാക്കിയത്.\nജമ്മു-കശ്മീരിലെ ഒരു ശിശിരകാല സുപ്രഭാതത്തില് ഞാനെന്റെ സൂഹൃത്തിനെ ചൂടാക്കിയെടുത്തു. ശ്രീനഗര്‍വഴി ബണ്ടിപ്പുരയിലേക്ക്. പ്രധാന ഹൈവേയില്‍നിന്ന് 60 കിലോമീറ്റര് അകത്തേക്ക.് അവിടെ എന്റെ സുഹൃത്ത് മേജര് റോബിന് പണിക്കര് ഉണ്ടായിരുന്നു. ഞാനങ്ങോട്ട് വെച്ചുപിടിച്ചു. പാകിസ്താനുമായുള്ള നിയന്ത്രണരേഖയില്‍നിന്ന് 30 കിലോമീറ്റര് അകലെയാണിത്. ഏതു സമയത്തും ഒരു വെടിപൊട്ടിയേക്കാം, ജാഗ്രത നല്ലതാണ്.\nഅത് വേറൊരു ലോകമായിരുന്നു. പാകിസ്താന് സ്വാധീനം കൂടുതലുള്ള പ്രദേശം. ഹിന്ദിയെക്കാള് ഉറുദുവാണ് സംസാരിക്കുന്നത്. ജമ്മു-കശ്മീരിന് സ്വതന്ത്രപദവി വേണമെന്ന തോന്നലുള്ളവരാണ് അവരില് ഏറെയും. കേരളം എന്നൊരു നാടുണ്ടെന്നോ അത് ഇന്ത്യയിലാണെന്നോ അറിയാത്ത ഒരു തലമുറയും അവിടെയുണ്ടെന്നത് എന്നെ അദ്ഭുതപ്പെടുത്തി. ഇവിടെ സോണാര്‍വാണിയിലാണ് ഞാന് താമസിച്ചത്.\nഅവിടെനിന്ന് മുകളിലോട്ട് പോയപ്പോള് രാജ്ദങ് ചുരത്തിലെ ആട്ടിടയന്മാര് തന്ന ഊഷ്മളസ്വീകരണം ആ മഞ്ഞിന്‍തണുപ്പിനെ അകറ്റി. സമുദ്രനിരപ്പില്‍നിന്ന് 12000 അടി ഉയരത്തില്. ആടുകളും ഭക്ഷണസാമഗ്രികളുമായി അലഞ്ഞുതിരിയുന്ന അവര്‍ക്ക് ഇന്ത്യയുടെ ഇങ്ങേയറ്റത്തു നിന്നെത്തിയ ഞാനും ഒരു കൗതുകമായിരുന്നിരിക്കണം.\nവീണ്ടും ഹൈവേയിലേക്കിറങ്ങി കാര്‍ഗില്‍മുതല് ലഡാക്കുവരെ. കാര്‍ഗിലിലെ യുദ്ധസ്മാരകവും പട്ടണവും പി\nന്നിട്ട് ലഡാക്കിലേക്ക്. വഴിയില് സോജിലാപാസ് റോഡായിരുന്നില്ല. ഉരുളന്‍കല്ലും പാറകളും നിറഞ്ഞ ഓഫ്‌റോഡ്. ആ സവാരിക്കൊരു സാഹസികതയുടെ ത്രില്ലുണ്ട്. പൊടിയും മഞ്ഞും കലര്‍ന്ന പാതകള്. ഇടയ്ക്ക് വല്ലപ്പോഴും കാണുന്ന ട്രക്കുകള്, ബോര്‍ഡര് റോഡ് ഓര്‍ഗനൈസേഷന്റെ ലോറികള്, വിദേശികളായ ബൈക്കുയാത്രികര്.\nചെറിയ ഗ്രാമങ്ങളില് വണ്ടി നിര്‍ത്തും. അവിടത്തെ ഗ്രാമീണരുമായി സംസാരിക്കും. അവിടത്തെ ഒരു ജീവിതചിത്രം മനസ്സിലാക്കും. ഒറ്റയ്ക്കുള്ള യാത്രയ്ക്ക് ഇങ്ങനെയൊരു ഗുണമുണ്ട്. കാരണം നമുക്ക് ആരോടെങ്കിലും സംസാരിക്കണമെന്നു തോന്നുമ്പോള് നാം സംസാരിക്കും. മറ്റൊരാള് കൂടെയുണ്ടെങ്കില് നമ്മള് അവരോടു സംസാരിക്കാനായിരിക്കും താത്പര്യം കാണിക്കുക.\nലഡാക്കിലെത്തി അവിടെ ഏതാണ്ട് ഒരാഴ്ച താമസിച്ചു. അവിടെയെത്തിയപ്പോഴാണ് ഞാന് വന്നവഴിയില് പ്രധാന ഹൈവേയില്‍നിന്ന് തിരിഞ്ഞ് രണ്ടു മണിക്കൂര് ട്രക്ക് ചെയ്താല് ഗുഹകള് നിറഞ്ഞൊരു സ്ഥലമുണ്ടെന്നു കേട്ടത്. അതൊന്നു കാണണമെന്നു തോന്നി. അങ്ങോട്ടേക്ക് വിട്ടു. കണ്ടില്ലെങ്കില് നഷ്ടമായി പോയേനേ. പത്തു മുപ്പതു ഗുഹകള് കാണും. ഉഭയാന്‍ചോങ്. ഒരു മൊണാസ്ട്രിയുമുണ്ട്. ഫോക്കര് സോങ് മൊണാസ്ട്രി. മലനിരകള്‍ക്കിടയില് പ്രാര്‍ഥനപതാകയുമേന്തിയൊരു കെട്ടിടം. താമസിക്കാന് വലിയ സൗകര്യങ്ങളൊന്നുമില്ല. ഒരു ഗസ്റ്റ്ഹൗസിലാണ് ഞാന് തങ്ങിയത്. 200 രൂപയേ വാടകയുള്ളൂ. പക്ഷേ, ആ സ്ഥലം നല്‍കുന്ന ഒരു പ്രശാന്തത വാക്കുകള്‍കൊണ്ട് വിവരിക്കാന് ഞാനൊരു കവിയല്ല. അത് അനുഭവിച്ചുതന്നെ അറിയണം എന്നു പറഞ്ഞ് തത്കാലം രക്ഷപ്പെടുന്നു.\nഒരു ആര്യന് ഗ്രാമത്തില് പോയതും മറക്കാനാവില്ല. അതും അതിര്‍ത്തിയില്‍നിന്ന് വളരെ അടുത്തുള്ള സ്ഥലമാണ്. അവിടത്തെ വസ്ത്രവിധാനങ്ങളും കേശാലങ്കാരവുമെല്ലാം ഏറെ പ്രത്യേകതയുള്ളതായിരുന്നു. ദാ എന്നാണാ ഗ്രാമത്തിന്റെ പേര്. ലേയില് ഏതാണ്ട് ഒരാഴ്ച താമസിച്ചു. അവിടെ നിന്നും കാണാന് പോയ പാങ്‌ഗോഗ് തടാകം മനസ്സില് ഇപ്പോഴുമുണ്ട്. ഒന്നു കണ്ണടോച്ചോര്‍ത്താല് അതിന്റെ നീലിമയും ശാന്തതയും മനസ്സില് നിറയുന്നതറിയാം. ഒരുപക്ഷേ, ജീവിതയാത്രയുടെ അവസാനംവരെ മായാതെ നില്‍ക്കുന്ന ഒരു കാഴ്ചയായിരിക്കും അത്.\nകാര്‍ദുങ്‌ലായില് കനത്ത മഞ്ഞായിരുന്നു. വഴിക്ക് മഞ്ഞുവീഴ്ച കാരണം അടച്ച റോഡ് തുറക്കാന് കാത്തിരിക്കേണ്ടി വന്നു. ഓസ്ട്രിയന് ദമ്പതികളായ ആന്‍ഡ്രിയെയും സില്‍വിയയെയും അവിടെവെച്ചാണ് പരിചയപ്പെടുന്നത്. അവരും ബുള്ളറ്റിലായിരുന്നു. യാത്രയായിരുന്നു അവരുടെയും മതം. ഞങ്ങള് വേഗം അടുത്തു. ഒരു പത്തുകിലോമീറ്റര് പിന്നിട്ടപ്പോഴേക്കും വീണ്ടും മഞ്ഞുവീഴ്ച ആരംഭിച്ചു. ഫസ്റ്റ് ഗിയറും സെക്കന്റ് ഗിയറും ശരണം. പാളിവീഴാതിരിക്കാനുള്ള പെടാപ്പാടിലൂടെ, പെട്രോള് തീര്‍ന്നു പോകുമോയെന്ന ആശങ്കകള്‍ക്കിടയിലൂടെ വണ്ടി മെല്ലെമെല്ലെ ആ ധവളപാത താണ്ടി.\nവഴിക്ക് അതിര്‍ത്തി റോഡ് ഓര്‍ഗനൈസേഷന്റെ റോഡ് പണിനടക്കുന്ന ഒരിടത്ത് എന്റെ കേരളാ രജിസ്‌ട്രേഷന് ബൈക്ക് കണ്ടതും, റോഡുപണിയുടെ കോണ്‍ട്രാക്ടര് അടുത്തു വന്നു. മലയാളിയായ സുനില്. അന്നാദ്യമായി വീടുവിട്ടശേഷം ഞാന് ഒരു ഊണുകഴിച്ചു. ലഡാക്കില്‍നിന്ന് മണാലിയിലേക്കുള്ള വഴിയിലെ സര്‍ച്ചുവില്‍നിന്ന് പകര്‍ത്തിയ നിശാകാശവും മനസ്സില് കത്തിനില്‍ക്കുന്നുണ്ട്. ഇവിടെ ടെന്റ് വീടുകളും കുടിലുകളും താമസിക്കാന് കിട്ടും. ഫോട്ടോഗ്രാഫര്‍മാര്‍ക്ക് ഇതൊരു സ്വപ്‌നഭൂമിയാണ്.\nസര്‍ച്ചു-മണാലി റോഡ് ബൈക്കോടിക്കാന് മനോഹരമായൊരു ഇടമായിരുന്നു. ചിലയിടങ്ങളില് റിവര് ക്രോസിങ് ഉണ്ടാവും. മഞ്ഞുകാലത്ത് വെള്ളം കുറവായിരിക്കും. വേനലില് പക്ഷേ, മഞ്ഞുരുകി വെള്ളം പൊങ്ങും. അങ്ങനെയുള്ള സമയങ്ങളില് വണ്ടിയോടിക്കുന്നവര് കൂടുതല് ശ്രദ്ധിക്കണം. സംശയം തോന്നുന്നിടങ്ങളില് ഞാന് വണ്ടി നിര്‍ത്തി ആഴമൊന്നു പരിശോധിച്ചായിരുന്നു മുന്നോട്ട് പോയത്. വെള്ളത്തിനടിയിലെ ഉരുളന്‍കല്ലുകളാണ് മറ്റൊരു കാര്യം. ശ്രദ്ധിച്ചില്ലെങ്കില് ഗോലിയില് ചവിട്ടി തെന്നിവീഴുംപോലെ ബൈക്കും യാത്രികനും വെള്ളത്തില് കിടക്കും. അല്ലെങ്കില് മുന്നിലേതെങ്കിലും വണ്ടിയുണ്ടെങ്കില് അത് പോകുന്നത് നോക്കി പിടിക്കാം. ഇത്രയും യാത്രയ്ക്കിടയില് ലോകത്തിലെ ഏറ്റവും ഉയരത്തിലുള്ള മൂന്നു മോട്ടോറബിള് റോഡുകളും നമ്മള് താണ്ടും.\nഹിമാചല്‍പ്രദേശില് കടന്നപ്പോള് ധര്‍മശാല സന്ദര്‍ശിച്ചു. ധരംകോട്ടിലെ ഈ സ്ഥലത്താണ് ദലൈലാമ താമസിക്കുന്നത്. മങ്‌ളോഗഞ്ച് എന്നാണീ സ്ഥലത്തിന്റെ പേര്. ഒരുപാട് വിനോദസഞ്ചാരികളും സിനിമാതാരങ്ങളും രാഷ്ട്രീയക്കാരുമെല്ലാം വരുന്ന സ്ഥലമാണിത്. വലിയൊരു ക്ഷേത്രവും ചൈനക്കാരുടെ ടിബറ്റന് അധിനിവേശ ചരിത്രം വ്യക്തമാക്കുന്ന സ്ഥിരം പ്രദര്‍ശനവും ഇവിടെയുണ്ട്. വാഗാ ബോര്‍ഡര്, അമൃത്‌സര്, സുവര്‍ണക്ഷേത്രം കാഴ്ചകളിലൂടെ ഹരിയാന വഴി രാജസ്ഥാനില് എത്തി. ഫോട്ടോഗ്രാഫിക്കും സഞ്ചാരത്തിനും ഏറ്റവും പറ്റിയ ഇടം. പുഷ്‌കര്‍മേള നടക്കുന്ന സമയമായതിനാല് കാഴ്ചകള്‍ക്ക് ഒരു പഞ്ഞവുമുണ്ടായിരുന്നില്ല.\nരാജസ്ഥാനില് താമസിച്ചപ്പോഴുള്ള അനുഭവം ഹൃദ്യമായതിനാല് ഇരുപത് ദിവസത്തോളമാണ് അവിടെ ചെലവഴിച്ചത്. പുഷ്‌കറില് ഞാന് താമസിച്ച ഹോട്ടലുകാരുമായി നല്ല ചങ്ങാത്തത്തിലായി. ഒരുമിച്ച് ഒരു പാത്രത്തില്‍നിന്ന് ഊണു കഴിക്കാന്‍വരെ അവരെന്നെ ഉള്‍പ്പെടുത്തി. സാധാരണ അവരുടെ ജാതിയും വര്‍ഗവും ഗോത്രവുമൊക്കെ നോക്കിയേ അവരങ്ങനെ സ്വീകരിക്കാറുള്ളൂ. ഇവിടെയാണ് ഞാന് നേരത്തെ പറഞ്ഞപോലെ സഞ്ചാരികളുടെ ഒരു മതമുണ്ടെന്നും അത് ലോകപൗരത്വത്തിലേക്കുള്ള പാസ്‌പോര്‍ട്ടാണെന്ന തിരിച്ചറിയുന്നത്. നീലനഗരമായ ജോധ്പൂരിലും തടാകങ്ങള് നിറഞ്ഞ ഉദയ്പുരിലും ഇവരുടെ കണക്ഷന് ഉപയോഗപ്പെടുത്തിയാണ് ഞാന് താമസവും കറക്കവും പ്ലാന് ചെയ്തത്. പോകാന് നേരം രണ്ടു ദിവസത്തെ വാടക വാങ്ങിച്ചില്ലെന്നു മാത്രമല്ല 500 രൂപയും അവരിങ്ങോട്ട് തന്നു. പാവപ്പെട്ടവരാണെങ്കിലും അത്രയും ദിവസത്തെ അടുപ്പത്തിന്റെ തീവ്രത ഞാനറിഞ്ഞു. മനസ്സ് നിറഞ്ഞുപോയി. കണ്ണുകളും. ഹിന്ദി പഠിച്ചതും അതുപയോഗിച്ചതും ഇതിനൊരു കാരണമാണ്. ഭാഷ അറിയില്ലെങ്കില് സ്വാഭാവികമായൊരു അകല്‍ച്ച വരും. നന്ദി പത്താംക്ലാസ്‌വരെ അതു പഠിപ്പിച്ച ഗുരുക്കന്മാര്‍ക്ക്, പിന്നെ ലണ്ടനിലെ എന്റെ ഇന്ത്യന് സുഹൃത്തുക്കള്‍ക്കും.\nരാജസ്ഥാനിലെ മൗണ്ട് അബുവിലെ സൂര്യോദയവും അസ്തമയവും കണ്ട് ഗുജറാത്തിലെ അമീര്‍ഗഡ് എന്ന ഗ്രാമത്തിലെത്തി. നദിയും നദിയോരക്കാഴ്ചകളും പകര്‍ത്തി നേരെ മധ്യപ്രദേശിലെ നീമുച്ചു ഗ്രാമം വഴി ഡല്‍ഹി. പിന്നെ ഉത്തര്‍പ്രദേശ്. അതുവഴി ഉത്തരാഖണ്ഡിലെ ഋഷികേശില്. അവിടെനിന്ന് നേപ്പാളിലേക്ക് പ്രവേശിക്കണം. ഭീംദത്ത ബോര്‍ഡര് വഴിയാണ് കടന്നത്. അങ്ങോട്ട് കടക്കാന് ഫോട്ടോപതിച്ച തിരിച്ചറിയല് കാര്‍ഡും വിലാസം തെളിയിക്കുന്ന കാര്‍ഡും വേണം. എത്ര ദിവസം നേപ്പാളില് തങ്ങും എന്നതും മുന്‍കൂട്ടി അറിയിക്കണം. ഞാന് 14 ദിവസമാണ് തിരഞ്ഞെടുത്തത്. 1100 രൂപ കൊടുത്തു. എല്ലാത്തിനും കൂടെ 15 മിനുട്ടേ എടുത്തുള്ളൂ.\nനേപ്പാളില് കമ്യൂണിസ്റ്റ് ഗ്രാമങ്ങളിലൂടെയായിരുന്നു ആദ്യഘട്ടം. അവിടെ നെല്‍കൃഷിക്കാരാണ് ഏറെയും. എല്ലാവരും നേരത്തെ എഴുന്നേല്‍ക്കുന്ന ശീലക്കാര്. എല്ലായിടത്തും ഞാന് നേരത്തെ എഴുന്നേറ്റ് യാത്രതിരിക്കുമായിരുന്നു. കാരണം റോഡില് വാഹനങ്ങള് പെരുകും മുന്‍പ്, സൂര്യന് ചൂടാവുന്നതിനു മുന്‍പ് വണ്ടി ഓടിക്കാനുള്ള സുഖം കണക്കിലെടുത്ത്. പക്ഷേ, നേപ്പാള്‍ദേശം എന്നെ തോല്‍പ്പിച്ചുകളഞ്ഞു. ഈ വിചാരത്തോടെ രാവിലെ എഴുന്നേറ്റ് വണ്ടിയെടുത്തിറങ്ങുമ്പോഴേക്കും റോഡില് ബൈക്കുകളും ൈസക്കിളുകളും നിറഞ്ഞിട്ടുണ്ടാവും.\nകാഠ്മണ്ഡു നല്ലൊരു നഗരമാണ് അതുപോലെ ഭരത്പൂരും. പഴയ നഗരമായതിനാല് ഇടുങ്ങിയ റോഡുകളും പഴയ കെട്ടിടങ്ങളും നിറഞ്ഞ നഗരം. അതിന്റെ വര്‍ണങ്ങള്‍ക്കും ഒരു പുരാതനത്വം. അതിന്റെതായൊരു ചന്തവും. ഇവിടെയെല്ലാം ഇന്ത്യന്റുപ്പി മതിയെന്നുള്ളതൊരു ആശ്വാസമായിരുന്നു. പലരും കറന്‍സി മാറ്റി വാങ്ങിവെക്കാന് ഉപദേശിച്ചിരുന്നെങ്കിലും നേപ്പാളില് ഇന്ത്യന്റുപ്പി ഇന്ത്യയിലെന്നപോലെതന്നെ ഉപയോഗിക്കാം എന്നെനിക്ക് മനസ്സിലായി.\nനേപ്പാളിലെ ദമാന് ഒരു പ്രത്യേകതയുള്ള സ്ഥലമാണ്. ലോകത്തിലെ ഉയരംകൂടിയ പത്ത് പര്‍വതങ്ങളില് എട്ടെണ്ണത്തെയും ഒരിടത്ത് കാണാം എന്നതാണ് ദമാന്റെ വിശേഷം. മനോഹരമായ സൂര്യോദയവും സൂര്യാസ്തമയവും പകര്‍ത്താം എന്നതും സഞ്ചാരികളെ ഇങ്ങോട്ടാകര്‍ഷിക്കുന്നു. പല ഊടുവഴികളിലൂടെ ഞാനിവിടെ സഞ്ചരിച്ചു. മലമുകളില് ജോലി ചെയ്യുന്നവര്, പുറകില് ഭാരം ചുമക്കുന്നവരുമായിരുന്നു നേപ്പാളിലേറെയും. ഭാരംചുമന്ന എന്റെ ബൈക്കും തളരാന് തുടങ്ങിയിരുന്നു. ബാക്ക്‌വീലിന്റെ ബെയറിങ് പോയതാണ്. അത് ശരിയാക്കി യാത്ര തുടര്‍ന്നു.\nവീണ്ടും തല്ലിപ്പൊളി റോഡ്. ഇന്ത്യയിലേക്ക് കടന്നു. സിലിഗുരിയാണ് സ്ഥലം. വടക്കുകിഴക്കിന്റെയും നേപ്പാളിന്റെയും ഒരു ജങ്ഷന് സിലിഗുരിയെ അങ്ങനെ വിശേഷിപ്പിക്കാം. അവിടെ നിന്ന് ഡാര്‍ജിലിങ്ങിലേക്കുള്ള വഴി രസമാണ്. ചെറിയ വഴികളാണെങ്കിലും ഓടിക്കാന് നല്ല സുഖം. സിക്കിമിലെ പെല്ലിങ്ങില്‍നിന്ന് 30 കിലോമീറ്റര് മാറി നല്ലൊരു വെള്ളച്ചാട്ടക്കാഴ്ച കണ്ണിലെത്തി. കാഞ്ചന്‍ജംഗയായിരുന്നു അത്. പിന്നെ ഗാങ്‌ടോക്ക്, ഒരു ആധുനികനഗരം. എല്ലായിടത്തും വലിയ കയറ്റങ്ങള്.ഗതാഗതം നിയന്ത്രിക്കുന്ന പോലീസുകാരും.\nഇനി ഭൂട്ടാനാണ്. നേപ്പാളുപോലെയായിരുന്നില്ല അങ്ങോട്ട് പ്രവേശിക്കുന്ന കാര്യം. അല്‍പ്പം തലവേദന പിടിച്ചതാണത്. നേപ്പാളില് പതിനഞ്ചു മിനിട്ടുകൊണ്ട് സാധിച്ച കാര്യം ഇവിടെ ഒരു ദിവസമെടുത്തു എന്നു പറഞ്ഞാല് ഊഹിക്കാമല്ലോ. ഒറ്റയ്ക്കായതുകൊണ്ട് അങ്ങോട്ട് പ്രവേശനത്തിന് നൂലാമാലകള് കൂടുതലാണ്. ആരുടെയെങ്കിലും ക്ഷണം വേണം. ഒടുക്കം ഞാനൊരു സൂത്രം പ്രയോഗിച്ചു. യാത്രയ്ക്കിടയില് പരിചയപ്പെട്ട ഒരു സ്വിസ് ദമ്പതികളെ ഓര്‍ത്തു, അവരിവിടെ മൃഗഡോക്ടറായി സേവനമനുഷ്ഠിക്കുകയാണ്. ഞാനവര്‍ക്ക് മെയില് ചെയ്തു. അവരുടെ ക്ഷണം ചോദിച്ചുവാങ്ങി. അതുപയോഗിച്ച് ഭൂട്ടാനിലേക്ക് കയറി.\nഭൂട്ടാന് നല്ല നാടാണ്. നന്മയുള്ള ജനങ്ങള്, ക്രൈം റേറ്റ് കുറവാണ്. അല്‍പ്പം അലസരാണെന്നു മാത്രം. ബൈക്ക് ശരിയാക്കാന് പോയാല് നമുക്കത് നാളെ നോക്കിയാല് പോരേ എന്ന മനോഭാവം. ഇന്ത്യക്കാര് ഒരുപാടുപേരിവിടെയുണ്ട്. കൂടുതല് പേരും അധ്യാപകരാണ്. അവരെന്നോടും ചോദിക്കുന്നു. നിങ്ങളൊരു ടീച്ചറാണോയെന്ന്. ഞാന് പറഞ്ഞു അല്ല വിദ്യാര്‍ഥിമാത്രമാണ്. യാത്രയിലൂടെ പലതും പഠിച്ചുകൊണ്ടിരിക്കുന്ന ഒരു നിത്യവിദ്യാര്‍ഥി.\nഅതിര്‍ത്തിയില്‍നിന്നും ഭൂട്ടാനിന്റെ തലസ്ഥാനമായ തിമ്പുവിലേക്ക് 180 കിലോമീറ്റര് വണ്ടിയോടിക്കാനുണ്ടായിരുന്നു. നല്ല തണുപ്പിനുള്ളിലൂടെയായിരുന്നു ബൈക്കോടിയത്. തണുപ്പിനെ തടുക്കാനുള്ള ഒരുക്കങ്ങളെല്ലാം ഉണ്ടായിരുന്നെങ്കിലും അതിനെയെല്ലാം തോല്‍പ്പിക്കുന്ന ശൈത്യം. മെനസ് രണ്ട് ഡിഗ്രിയാണെങ്കിലും ബൈക്കോടിക്കുമ്പോള് മൈനസ് പത്തിന്റെ ഫീലിങ്ങാണ്. ബ്‌ളാക്ക് ഐസ് എന്നൊരു പ്രതിഭാസവും ഉണ്ട്. റോഡില് മഞ്ഞുള്ളത് നമുക്ക് മനസ്സിലാവില്ല. ബൈക്ക് സ്ലിപ്പാവും. അന്നത്തെ യാത്ര കഴിഞ്ഞ് കൈയുറകളും കാലുറകളുമെല്ലാം അഴിച്ചപ്പോള് ഉള്ള് മരവിച്ചിരുന്നു. ഹോട്ടല് മുറിയിലെ ഹീറ്ററിനു സമീപമിരുന്നാണൊന്നു ചൂടാക്കിയെടുത്തത്.\nതിമ്പുവില് പാര്‍ക്കിങ്ങാണ് തലവേദന. വളരെ മുന്തിയ ഹോട്ടലുകളില് മാത്രമേ പാര്‍ക്കിങ് സൗകര്യം കിട്ടൂ. അല്ലാത്തിടത്ത് റോഡരുകില് നിര്‍ത്തിയിടേണ്ടി വരും. അതിന്റെയൊരു ടെന്‍ഷനുണ്ടായിരുന്നു ആദ്യം. പക്ഷേ, പിന്നീടത് മാറി. കാരണം, അത്രയ്ക്ക് സേഫാണവിടെ. ഭൂട്ടാനിലെത്തുമ്പോള് പണം മാറ്റിവാങ്ങാന് മറക്കരുത്. മൂല്യം ഇന്ത്യന് റുപ്പിക്ക് തുല്യമാണിവിടെ. പക്ഷേ, നേപ്പാളിലെപോലെ വിനിമയത്തിന് ഇന്ത്യന്റുപ്പി സ്വീകരിക്കില്ല. ഭൂട്ടാനില് പറോ ഗ്രാമവും ടൈഗര് മൊണാസ്ട്രിയുമാണ് എന്നെ ഏറെ ആകര്‍ഷിച്ചത്. തിമ്പുവില്‍നിന്ന് 30 കിലോമീറ്റര് അകലെയാണ് പറോ. രണ്ടു മണിക്കൂര് ട്രക്ക് ചെയ്താണ് ടൈഗര് മൊണാസ്ട്രിയിലെത്തിയത്. കൂറ്റന് പര്‍വതത്തില് ഇപ്പോ വീഴും എന്ന മട്ടില് അള്ളിപ്പിടിച്ചിരിക്കുന്ന കെട്ടിടം, പ്രാര്‍ഥനാപതാകകളും വര്‍ണങ്ങളും കൊണ്ട് അലംകൃതം. അതിനകത്ത് ക്യാമറ കയറ്റാറില്ലെന്നതു മാത്രമാണ് സങ്കടകരം.\nഭൂട്ടാനില്‍നിന്നും സിലിഗുരി വഴി കല്‍ക്കത്തയിലേക്ക് കടന്നു. മഹാമോശം റോഡായിരുന്നു എന്നു പറയട്ടെ. ഇതിനിടയില് ബൈക്കിന്റെ പിന്‍ചക്രബെയറിങ് പിണങ്ങി. ഒരു സ്‌പെഷല് ബെയറിങ് തന്നെ ഞാന് മാറ്റിയിട്ടു. പക്ഷേ, പിന്‍ഭാഗത്തെ ഭാരം കാരണമാവാം അത് പിന്നെയും പ്രശ്‌നമുണ്ടാക്കിയിരുന്നു. ഈ റോഡാണെങ്കില് കുണ്ടും കുഴിയും. നിറയെ ലോറികളും. പതിനഞ്ച് കിലോമീറ്റര് കടക്കാന് മൂന്നു മണിക്കൂറെടുത്തു എന്നു പറഞ്ഞാല് മതിയല്ലോ. ഇവിടെവെച്ചാണ് വിജിന് നായരെ പരിചയപ്പെടുന്നത്. അദ്ദേഹം മുംബൈയില്‍നിന്നും ബൈക്കുമായി വന്നതാണ്. സിലിഗുരി ഇഷ്ടപ്പെട്ടതുകൊണ്ട് അവിടെയങ്ങു തങ്ങുന്നു. പ്രത്യേകിച്ച് ലക്ഷ്യമൊന്നുമില്ലാത്ത യാത്രികന്. എന്നെ പരിചയപ്പെട്ടപ്പോള് കൂടെ കൂടി. പുരിവരെ അദ്ദേഹവും എന്നോടൊപ്പം വന്നു. യാത്ര തന്ന ഒരു സൗഹൃദം.\nകല്‍ക്കത്തയില് രണ്ടു ദിവസം തങ്ങി. അടുത്തത് ഭുവനേശ്വര്, പുരി. പുരി ഒരു കടലോരനഗരമാണ്. അവിടെയെത്തുമ്പോഴേക്കും ക്രിസ്മസ്‌കാലമായിരുന്നു. സാംസ്‌കാരിക പരിപാടികളുടെയും ആഘോഷത്തിന്റെയും മൂഡ്. നേരത്തെ ബുക്ക് ചെയ്തിട്ടില്ലാത്തതിനാല് ഇവിടെ ഹോട്ടല്‍മുറി കിട്ടാന് പാടുപെട്ടു. ഇവിടെ മാത്രം തറയില് കിടക്കേണ്ടി വന്നു. മീന്‍വിഭവങ്ങള് ആസ്വദിച്ച് പുരിയെ ഞാന് രുചികളിലൂടെ അറിഞ്ഞു.\nഭൂവനേശ്വരില് ക്ഷേത്രങ്ങളായിരുന്നു പ്രധാനം. വിശാഖപട്ടണമാണ് അടുത്ത നഗരം. ഭുവനേശ്വര്-വിശാഖപട്ടണം ദേശീയപാത നല്ല റോഡാണ്. ഞാന് പക്ഷേ, മറ്റൊരു വഴിയാണ് തിരഞ്ഞെടുത്തത്. പഴയ ബുള്ളറ്റുകള് നന്നാക്കുന്ന ഒരു ഷോപ്പുകാരനാണ് ഈ വഴി പറഞ്ഞുതന്നത്. ഈയടുത്തുണ്ടായ കൊടുങ്കാറ്റില് തകര്‍ന്ന പ്രദേശങ്ങളിലൂടെയായിരുന്നു ആ യാത്ര. ചിലയിടങ്ങളില് ബൈക്ക് ബോട്ടില് കൊണ്ടുപോകണം. സതപതയില്‍നിന്നും നുപദയിലേക്ക് ബൈക്ക് ബോട്ട് വഴി കടത്തി. ചില്‍ക്കാ തടാകവും കണ്ടു. ദേശാടനപ്പക്ഷികള് വിരുന്നെത്തുന്ന ഇവിടെ ഒരു ദേശാടകന് തീര്‍ച്ചയായും പോയിരിക്കണം. കുട്ടികള്, തകര്‍ന്ന സ്‌കൂള്‍കെട്ടിടങ്ങളും പിഴുതെറിയപ്പെട്ട മരങ്ങളും പുനഃസ്ഥാപിക്കുന്നതിന്റെ ഒരു ചിത്രവും അവിടെ കണ്ടു.\nആന്ധ്രയിലും നല്ല റോഡായിരുന്നു. പ്രഭാതത്തിലെ നേരിയ മഞ്ഞിലൂടെയുള്ള യാത്രയ്്ക്ക് നല്ല രസം. മിഴിവാര്‍ന്ന ചിത്രങ്ങളും കിട്ടി. വിശാഖപട്ടണത്തിലെ മുങ്ങിക്കപ്പല് മ്യൂസിയം ഗംഭീരമാണ്.\nതെന്നിന്ത്യന് നഗരമായ ചെന്നൈയായിരുന്നു അടുത്ത പോയിന്റ്. പണ്ടു കണ്ട ചെന്നൈയല്ല ഇപ്പോള്. ശൗചാലയ സംസ്‌കാരത്തിലെല്ലാം നല്ല മാറ്റം വന്നിട്ടുണ്ട്. എന്നാലും ടോയ്‌ലറ്റിനടുത്ത് റോഡില് കൃത്യം നിര്‍വഹിക്കുന്നവരെ ഇപ്പോഴും കാണാം. ഇവിടെ മഹാബലിപുരത്തു കണ്ട ഒരു കാഴ്ചയും മനസ്സില് നിന്നൊരിക്കലും മായുന്നില്ല. വഴിയോരക്കച്ചവടക്കാരിയായ ഒരു പാവപ്പെട്ട സ്ത്രീ കൊച്ചിന് ഭക്ഷണം കൊടുക്കുകയാണ്. ആകെ രണ്ടു ചപ്പാത്തിയും കുറച്ച പച്ചക്കറിയും. അത് പങ്കുവെക്കുന്നതും നോക്കി ഒരു തെരുവുപട്ടിയുമുണ്ട്. അപ്പോഴാണൊരാള് ബജ്ജിയും കൈയില്‍വെച്ച് അതുവഴി വന്നത്. അയാളത് മുറിച്ച് ഒരു കഷണം പട്ടിക്കു കൊടുക്കാന് നോക്കി. ഈ സ്രത്രീ ഓടിവന്ന് അത് തട്ടിപ്പറിച്ചു. അവരത് തന്റെ കൊച്ചിന് കൊടുത്തു. വിഷണ്ണനായി നിന്ന പട്ടിയെ പക്ഷേ, അവര് ഉപേക്ഷിച്ചില്ല. തന്റെ കൈയിലെ ചപ്പാത്തിയിലൊരു കഷണം അവര് പട്ടിക്കു നല്‍കി. ലണ്ടനില് താമസിച്ച അനുഭവപരിചയം കൊണ്ട് ഞാന് പറയട്ടെ. അവിടെ ഇങ്ങനെയൊരു ദൃശ്യം ഒരിക്കലും കാണാന് പറ്റില്ല. അടിസ്ഥാനകാര്യങ്ങളില് അവരെപ്പോഴും ശ്രദ്ധിക്കും. നമ്മളിവിടെ കോടികള് മുടക്കി സ്‌പേസിലൊക്കെ പോവുമെങ്കിലും ഭക്ഷണംപോലുള്ള അടിസ്ഥാനാവശ്യങ്ങള് എല്ലാവരിലുമെത്തിക്കാന് ഇനിയും ഏറെ ദൂരം താണ്ടേണ്ടിയിരിക്കുന്നു. കന്യാകുമാരിയില് ധാരാളം യാചകരെ കണ്ടു. ചിലര് മാത്രമാണ് യഥാര്‍ഥത്തില് എന്തെങ്കിലും സഹായം അര്‍ഹിക്കുന്നത്. ഭൂരിഭാഗവും തട്ടിപ്പുകാരാണെന്നു മനസ്സിലാവും. ഇതും അവസാനിപ്പിക്കേണ്ട കാഴ്ചകള് തന്നെ.\nകന്യാകുമാരിയില്‍നിന്ന് നേരെ കോട്ടയത്തേക്ക്. കടന്നുപോയത് നാലുമാസങ്ങള്, പിന്നിട്ടത് 14500 കിലോമീറ്റര്. മൊത്തം ചെലവായത് മൂന്നുലക്ഷത്തോളം. നേടിയതോ? ഇന്ത്യയുടെ വൈവിധ്യപൂര്‍ണമായ സംസ്‌കാരത്തിലൂടെ, മറക്കാനാവാത്ത ഒരു യാത്ര. ഞാന് ജീവിതത്തില് എന്തൊക്കെയാണ് നേടിയത്? അതിന്റെ മൂല്യമെന്താണ്? ഈ യാത്ര പലതും പറഞ്ഞുതന്നു. ജീവിതനിലവാരത്തില് നമ്മളെക്കാള് താഴെയാണെന്നു കരുതുന്നവരുടെ സാംസ്‌കാരികമൂല്യവും ബന്ധങ്ങള്‍ക്ക് അവര് കല്‍പ്പിക്കുന്ന വിലയും അടുത്തുകണ്ടു. മനസ്സില് കുറിച്ചിട്ട ആ അനുഭവശേഖരവും അതിന്റെ ഓര്‍മകള് തുടച്ചുമിനുക്കാനായി ശേഖരിച്ച ചിത്രശേഖരവും എന്നെ പുതിയൊരു മനുഷ്യനാക്കിയിട്ടുണ്ടാവുമോ? അങ്ങനെ ഞാന് അവകാശപ്പെടുന്നില്ല. പക്ഷേ, ഒന്നു പറയാം ഏറെ മാറിയിട്ടുണ്ട് ഞാന്. ഇനി ലണ്ടനിലെത്തി സുഹൃത്തുക്കള് എന്താണ് പറയുന്നതെന്നുകൂടി നോക്കട്ടെ...\n(2014 ഏപ്രില് ലക്കം യാത്രയില് പ്രസിദ്ധീകരിച്ചത് )\nപുതിയ ലക്കം യാത്ര ഓണ്‍ലൈനില് വാങ്ങിക്കാം.\nഇതിനു മുന്‍പ് ചെരുപ്പുകളിടാതെ ഇത്ര ദൂരം നടന്നതെന്നാണെന്നോര്‍ത്തു നോക്കി. ..\nചൊവ്വാഴ്ച ഭാരത ബന്ദിന് ആഹ്വാനം ചെയ്ത് കര്‍ഷക സംഘടനകള്


പീഡനത്തിൽ വിദ്യാര്‍ഥിനിയുടെ ആത്മഹത്യ ; അധ്യാപകനും ജീവനൊടുക്കി\nചെന്നൈ: തമിഴ്‌നാട്ടിലെ കരൂരില് ലൈംഗികപീഡനത്തെ തുടര്‍ന്ന് ജീവനൊടുക്കിയ വിദ്യാർത്ഥിയുടെ അധ്യാപകനും ജീവനൊടുക്കി . കരൂരിലെ സ്വകാര്യ സ്‌കൂളിലെ ഗണിതാധ്യാപകനായ ശരവണനാണ് ആത്മഹത്യ ചെയ്തത്. തെറ്റൊന്നും ചെയ്യാതിരുന്നിട്ടും വേട്ടയാടപ്പെടുകയാണെന്ന് എഴുതിവെച്ചാണ് ഇയാൾ ജീവനൊടുക്കിയത് .\nഅഞ്ചുദിവസം മുമ്പാണ് സ്‌കൂള് വിദ്യാര്‍ഥിനിയായ 17-കാരി ആത്മഹത്യ ചെയ്തത്. ലൈംഗികപീഡനത്തെ തുടര്‍ന്ന് ജീവനൊടുക്കുന്ന അവസാനത്തെ പെണ്‍കുട്ടി താനായിരിക്കണമെന്ന കുറിപ്പെഴുതിയാണ് പെണ്‍കുട്ടി ജീവിതം അവസാനിപ്പിച്ചത്. അതെ സമയം കുറിപ്പില് ആരുടെയും പേരുണ്ടായിരുന്നില്ല. എന്നാല് പലരും കുട്ടിയുടെ അധ്യാപകനായ ശരവണനെ സംശയിച്ചിരുന്നു. ഇതാണ് അധ്യാപകന്റെ ആത്മഹത്യയ്ക്ക് കാരണമായതെന്നാണ് പോലീസ് ഭാഷ്യം.\nപിതാവിന് സുഖമില്ലെന്ന് പറഞ്ഞ് ശരവണന് കഴിഞ്ഞദിവസം സ്‌കൂളില്‍നിന്ന് നേരത്തെ ഇറങ്ങിയിരുന്നു. തുടര്‍ന്ന് തിരുച്ചിറപ്പള്ളിയിലെ ഭാര്യവീട്ടിലേക്കാണ് പോയത്. ഇവിടെയെത്തി മുറിയില് കയറി വാതിലടച്ചിരിക്കുകയായിരുന്നു. ദീർഘ സമയo കഴിഞ്ഞിട്ടും ശരവണന് വാതില് തുറക്കാതിരുന്നതോടെ വീട്ടുകാര് പോലീസിനെ വിവരമറിയിച്ചു. തുടര്‍ന്ന് പോലീസെത്തി വാതില് ചവിട്ടിപ്പൊളിച്ച് അകത്തുകടന്നതോടെയാണ് ശരവണനെ ജീവനൊടുക്കിയ നിലയിൽ കണ്ടെത്തിയത്. മുറിയില്‍നിന്ന് ആത്മഹത്യ കുറിപ്പും കണ്ടെടുത്തു.\nതാന് തെറ്റുകാരനല്ലെന്നും കുറ്റപ്പെടുത്തലുകള് സഹിക്കാന് കഴിയാത്തതിനാലാണ് ജീവനൊടുക്കുന്നതെന്നുമാണ് കുറിപ്പിലുണ്ടായിരുന്നത്. പഠിക്കണമെന്ന് പറഞ്ഞ് കുട്ടികളോട് ദേഷ്യപ്പെട്ടിട്ടുണ്ടെന്നും ഇതല്ലാതെ മറ്റൊരു തെറ്റും ചെയ്തിട്ടില്ലെന്നും ശരവണന്റെ കുറിപ്പിലുണ്ടായിരുന്നു.\nകെ-റെയിൽ പദ്ധതിക്കെതിരേ നിയമ സഹായവേദി\nപൊലീസ് മാന്യമായി പെരുമാറിയിരുന്നെങ്കിൽ മോഫിയ ജീവനോടെ ഉണ്ടാകുമായിരുന്നു- കെ കെ രമ


Emalayalee.com - ചങ്ങമ്പുഴക്ക് ജന്മദിനാശംസ ( ജി. പുത്തന്‍കുരിശ്)\nചങ്ങമ്പുഴക്ക് ജന്മദിനാശംസ ( ജി. പുത്തന്‍കുരിശ്)\nപ്രണയം ആത്‌മാവിന്റെ പ്രണവമന്ത്രമാക്കി മാറ്റിയ കേരളത്തിന്റെ കവി ചങ്ങമ്പുഴയുടെ ജന്മ ദിനമാണ് ഒക്‌ടോബര് പതിനൊന്ന്. അതായത്, നൂറ്റി രണ്ടു വര്‍ഷങ്ങള്‍ക്ക് മുമ്പ് 1911ലാണ് അദ്ദേഹം ജനിച്ചത്. കേരള കാവ്യ വിഹായസ്സില് വെട്ടി തിളങ്ങിയ റൊമാന്റിക്ക് നക്ഷത്രം. ചങ്ങമ്പുഴയുടെ കാലത്ത് മറ്റു കവികള് ഉണ്ടായിരുന്നെങ്കിലും ചങ്ങമ്പുഴയുടെ സ്ഥാനം എന്തുകൊണ്ടും സവിശേഷമായിരുന്നു. വള്ളത്തോളിന്റെ ഭാഷയില് പറഞ്ഞാല് ചങ്ങമ്പുഴ ഗാനയന്ത്രങ്ങളില് വീണാപ്രകാണ്ഡം പോലെയും സൂനങ്ങളില് പനിനീര്‍പ്പൂവു പോലെയും ആയിരുന്നു. ആകെയുള്ള മുപ്പത്തി ഏഴു വര്‍ഷത്തെ അദ്ദേഹത്തിന്റെ ജീവിതത്തില് പതിനേഴു വര്‍ഷം മാത്രമേയുള്ളു കാവ്യ ജീവിതം. അക്കാലത്തിനിടയില് അമ്പത്തിയൊന്‍പത് കൃതികള്. പ്രൊഫ. എസ്. ഗുപ്‌തന്‍നായര് രേഖപ്പെടുത്തിയിരിക്കുന്നതു പോലെ, സുഗന്ധിയായ ഒരു വസന്തമന്ദാനിലന്‍പോലെ ആയിരുന്നു ചങ്ങമ്പുഴയുടെ വരവ്. ആ സംഗീത സ്യന്ദനത്തിലേറി ആസ്വാദകര് മതിമോഹകങ്ങളായ സ്വപ്‌നലോകങ്ങളില് സഞ്ചരിച്ചു.\nമലയാളകവിത ചങ്ങമ്പുഴയുടെ മുന്നില് മതിമോഹനശുഭ നര്‍ത്തനമാടി എന്ന് എല്ലാവരും സമ്മതിക്കും. തന്റെ കവിതയെഴുത്തിനെപ്പറ്റി ചങ്ങമ്പുഴ ഇങ്ങനെ പറയുന്നു. `ഞാന് പലപ്പോഴും കവിതയെഴുതിയിട്ടുണ്ട്. ചിലപ്പോള് കവിത എഴുതിപ്പോയിട്ടുണ്ട്. ഇതില് രാമത്തത് സംഭവിച്ചിട്ടുള്ള അവസരങ്ങളില് ഞാന് എന്നെത്തന്നെ മറന്നിരുന്നു. കവിത താനെയങ്ങനെ എഴുതിപ്പോകുന്ന അവസരത്തില് എന്റെ ഹൃദയം സംഗീതസമ്പൂര്‍ണ്ണമായിരുന്നു. ആ സംഗീതംപോലെ മറ്റൊന്നും എന്നെ ആകര്‍ഷിച്ചിട്ടില്ല. ഞാനതില് നീന്തിപ്പുളച്ചുപോകും'. ആത്‌മവിസ്‌മൃതികരമായ ഒരവസ്ഥാവിശേഷത്തെപ്പറ്റിയാണ് കവി സൂചിപ്പിക്കുന്നത്.\nഅനുഗൃഹീതമായ ശബ്‌ദാധീശത്വമുായിരുന്നു ചങ്ങമ്പുഴയ്‌ക്ക്. മറ്റുള്ള കവികള് വളരെ പാടുപെട്ടെഴുതിയ വരികള് ഗദ്യസമാനമാകുമ്പോള്, ചങ്ങമ്പുഴ കണ്ണുംപൂട്ടി എഴുതിവിടുന്ന വരികള് രാഗതാള സമന്വതമായിത്തീരുന്നു. രമണനിലെ, `തളിരും മലരും തളിര്‍പ്പടര്‍പ്പും തണലും തണവണിപ്പുല്‍പ്പരപ്പും കളകളം പെയ്‌തു പെയ്‌തങ്ങുമിങ്ങും ഇളകിപറക്കുന്ന പക്ഷികളും.' കാവ്യനര്‍ത്തകിയിലെ, `ഘനനീലവിപിനസമാനസുകേശം, കുനുകുന്തളവലയാങ്കിതകര്‍ണ്ണാന്തികദേശം മണികനകഭൂഷിതലളിതഗളനാളം.' എന്നിങ്ങനെ വിവിധ വൃത്തങ്ങളില്, വിവിധതാളങ്ങളില് എഴുതാന് ചങ്ങമ്പുഴക്ക് അസാമാന്യമായ പാടവമുായിരുന്നു.\nചങ്ങമ്പുഴ കവിത നിശിതമായ വിമര്‍ശനങ്ങള്‍ക്കും വിധേയപ്പെട്ടിട്ടുണ്ട്. പ്രത്യേകിച്ച് സഞ്‌ജയന്റെ പരിഹാസത്തിന്. സഞ്‌ജയന് ഇങ്ങനെ എഴുതുന്നു, ചങ്ങമ്പുഴ കൃഷ്‌ണപിള്ള അവര്‍കളെ, ഭവാന് സര്‍വ്വോല്‍കര്‍ഷേണ വര്‍ത്തിപ്പൂതാക. അങ്ങയുടെ പ്രണയമയ ചിന്തകള്‍ക്കേ കാവലംബികയുടെ അവള് ആരുതന്നെയായാലും ചരണകഞ്‌ജാത സഞ്‌ജാത ശിഞ്‌ജിതങ്ങളെയും മൃദുലളിതകളസരളമഞ്‌ജുളമഞ്‌ജീരശിഞ്‌ജിതങ്ങളെയും അതിലും`പളപള'ങ്ങളായ `ലളലള'കളെയും കൈരളിയുടെ ചെവികളില് വീണ്ടും വീണ്ടും തിരിച്ചും മറിച്ചും കേള്‍പ്പിച്ച് അങ്ങുന്ന് ചാരിതാര്‍ത്ഥ്യമടവൂതാക! (എങ്കിലും)`ഒരൃ വിദ്വാന് ഉദയം മുതല് അസ്‌തമയം വരെ പ്രത്യേകിച്ച് അര്‍ത്ഥമൊന്നുമില്ലാതെ, കളലളിതകോമളം കാകളി കാഹളം, കളകളായിതം കോകിലാലാപനം.' എന്നിങ്ങനെ പിന്നെയും പിന്നെയും നില്‌ക്കാതെ ചെവിയുടെ അടുത്തു വന്നു പറഞ്ഞുകൊണ്ടിരുന്നാല്, ഈ മഹാ ശാന്തനായ എനിക്കു കൂടി അല്‌പമൊരു ശുണ്‌ഠി വന്നുപോകുമോ എന്ന് എനിക്ക് ബലമായ ശങ്കയുണ്ട്. ചങ്ങമ്പുഴക്കവിതയുടെ ശബ്‌ദാര്‍ത്ഥമായ വലിയൊരു ദൗര്‍ബല്യത്തിന്റെ നേര്‍ക്കാണ് സഞ്‌ജയന് ചാട്ടുളി പ്രയോഗിക്കുന്നത്\nചങ്ങമ്പുഴയെ അടുത്തറിഞ്ഞിരുന്ന വ്യക്‌തി എന്ന നിലയ്‌ക്കു പ്രൊഫ. എസ്. ഗുപ്‌തന്‍നായരുടെ വാക്കുകള് ശ്രദ്ധേയമാണ്. ചങ്ങമ്പുഴയുടെ മനസ്സ് എന്നും വികാരസങ്കുലമായിരുന്നു. ചെറുകാറ്റടിച്ചാല് ഇളകിമറിയുന്ന കടല്‍പോലെ മനഃശാസ്‌ത്രത്തില് `സൈക്ലൊതീമിയ' എന്ന ഒരവസ്ഥയെപ്പറ്റി പറയുന്നു്. വികാരവിജൃംഭണവും (എക്‌സൈറ്റ്‌മെന്റ്) വിഷാദമഗ്നതയും (ഡിപ്രെഷന്) മാറിമാറി വരുന്ന അവസ്ഥയാണിത്. ചങ്ങമ്പുഴയുടെ മാനസികാവസ്ഥ ഇതായിരുന്നു എന്ന് ആ ജീവിതവും കവിതകളും ഒന്നുപോലെ വിളിച്ചു പറയുന്നു. സ്വന്തം വികാരങ്ങളോട് നൂറുശതമാനം നീതിപുലര്‍ത്തി എന്ന കാര്യത്തില് സംശയമില്ല. ചാരായക്കടയാണ് ലോകം എന്നു പറയുമ്പോള് അത് സത്യമാണ്. ദുരിതത്തിന്റെ നാരായവേരാണ് സ്‌ത്രീ എന്നു പറയുമ്പോള് അതും സത്യമാണ്. ദേവതയാണ് സ്‌ത്രീ എന്നു പറയുമ്പോള് അതും സത്യം. വികാരസത്യത്തില് കവിഞ്ഞൊരു പരമസത്യത്തെപ്പറ്റി ചങ്ങമ്പുഴ അന്വേഷിച്ചിരുന്നു എന്ന് തോന്നുന്നില്ല. അദ്ദേഹത്തിന്റെ കവിതകളില് അത്തരത്തിലെന്തെങ്കിലും അന്വേഷിക്കുന്നത് വ്യര്‍ത്ഥമാണ്. പക്ഷെ കാല്‌പനീക വ്യഥയുടെ ശുദ്ധമായ ശ്രുതിയും തെളിവാര്‍ന്ന നാദവും നമുക്ക് ഇതുപോലെ മറ്റെങ്ങുനിന്നും കിട്ടാനില്ല. ആ ശബ്‌ദം ഒരു കാലഘട്ടത്തിലെ യുവത്വത്തിന്റെ ശബ്‌ദമായി പരിണമിച്ചു.\nകവരുന്നു കവിതെ, തവ നൃത്തരംഗം\nകേരളത്തിന്റെ പ്രിയപ്പെട്ട കവിയെ ഓർക്കാനെങ്കിലും ഒരാൾ ഉണ്ടായല്ലോ! നന്ദി നല്ല ലേഖനം


വംശീയ അധിക്ഷേപം: ഫുട്‌ബോള് ആരാധകന് അറസ്റ്റില്\nകേരളത്തിലെ നോഡല് ഏജന്‍സി കുടുംബശ്രീ തന്നെയെന്ന് ജയറാം രമേഷ്\nTuesday 6th November 2012 12:40am\nTuesday 6th November 2012 12:29am\nലണ്ടന്: കഴിഞ്ഞദിവസം നടന്ന ചെല്‍സി- മാഞ്ചസ്റ്റര് യുണൈറ്റഡ് ലീഗ് കപ്പ് മത്സത്തിനിടെ വംശീയ അധിക്ഷേപം നടത്തിയ ഫുട്‌ബോള് ആരാധകനെ പോലീസ് അറസ്റ്റു ചെയ്തു.\nയുണൈറ്റഡിനെ ചെല്‍സി നാലിനെതിരെ അഞ്ചു ഗോളിന് കീഴടക്കിയപ്പോള് ചെല്‍സിയുടെ ആരാധകരുടെ കൂട്ടത്തിലിരുന്ന ഒരാള് കുരങ്ങന്റേതു പോലെ അംഗവിക്ഷേപം നടത്തിയിരുന്നു. ഇയാളെയാണ് മെട്രോപോളിറ്റന് പോലീസ് അറസ്റ്റു ചെയ്തത്.\n28കാരനായ ഇയാളെ ചോദ്യം ചെയ്തുവരികയാണെന്ന് പോലീസ് പറഞ്ഞു. ഇതിന് നാല് ദിവസം മുമ്പ് നടന്ന മത്സരത്തിനിടെ ചെല്‍സിയുടെ താരം ജോണ് ഒബി മൈക്കളിനെ റഫറി മാര്‍ക്ക് ക്ലാറ്റന്‍ബര്‍ഗ് വംശീയമായി അധിക്ഷേപിച്ചെന്ന പരാതിയും ലണ്ടന് പോലീസ് അന്വേഷിച്ചുവരികയാണ്.\nChelsae Fan Arrested\nഇന്ത്യ-ശ്രീലങ്ക മത്സരത്തിനിടെ മൈതാനത്തേക്ക് കുപ്പിയെറിഞ്ഞ ആരാധകന്5വര്‍ഷത്തെ വിലക്ക്\nMonday 15th July 2013 3:23pm


അട്ടപ്പാടി ട്രൈബല് ഗേള്‍സ് ഹോസ്റ്റല് നിര്‍മാണത്തില് ലക്ഷങ്ങളുടെ അഴിമതി; പണം തിരിച്ചടക്കാന് സര്‍ക്കാര് ഉത്തരവിട്ടിട്ടും നടപടിയുണ്ടായില്ല. അതേ കരാറുകാരന് ബോയ്‌സ് ഹോലസ്റ്റല് നിര്‍മാണം ഏല്‍പ്പിച്ചപ്പോളാണ് തട്ടിപ്പ് പുറത്ത് വരുന്നത്. – NavaKerala News\nHome/Kerala News/അട്ടപ്പാടി ട്രൈബല് ഗേള്‍സ് ഹോസ്റ്റല് നിര്‍മാണത്തില് ലക്ഷങ്ങളുടെ അഴിമതി; പണം തിരിച്ചടക്കാന് സര്‍ക്കാര് ഉത്തരവിട്ടിട്ടും നടപടിയുണ്ടായില്ല. അതേ കരാറുകാരന് ബോയ്‌സ് ഹോലസ്റ്റല് നിര്‍മാണം ഏല്‍പ്പിച്ചപ്പോളാണ് തട്ടിപ്പ് പുറത്ത് വരുന്നത്.\nഅഗളില് ഐ ടി ഡി പിയുടെ കീഴില് നിര്‍മിക്കുന്ന പ്രീമെട്രിക് ഹോസ്റ്റലിന്റെ മറവിലാണ് പതിനഞ്ചുലക്ഷത്തിലധികം രൂപ തട്ടിയെടുത്തത്. ഹോസ്റ്റല് നിര്‍മാണത്തിനുള്ള പണം കൈപ്പറ്റിയിട്ടും നിര്‍മാണം പൂര്‍ത്തിയായിരുന്നില്ല. ഇതേത്തുടര്‍ന്ന് പൊതുപ്രവര്‍ത്തകന് ബിജുകുമാര് എസ് ടി കമ്മിഷന് പരാതി നല്‍കിയതോടെയാണ് വെട്ടിപ്പ് പുറത്ത് വരുന്നത്. കരാറുകാരന് മുഹമ്മദ് ജക്കീറില്‍നിന്ന് തുക ഈടാക്കുന്നതുള്‍പ്പെടെയുള്ള നടപടികള്‍ക്ക് മണ്ണാര്‍ക്കാട് തഹസില് നടപടി ആരംഭിച്ചെങ്കിലും റവന്യൂ റിക്കവറി പോലുമുണ്ടായില്ല. പട്ടിക വര്‍ഗ വകുപ്പും ആര് ഡി ഓയും ഒത്തുകളിക്കുകയാണെന്നാണ് ആക്ഷേപം. വിവാദത്തിന്റെ ചുഴിയില്‍നില്‍ക്കുമ്പോഴും ഇതേ കരാറുകാരനുതന്നെ ബോയ്‌സ് ഹോസ്റ്റലിന്റെ കരാറും നല്‍കിയിട്ടുണ്ട്. ഇതിനായി പണവും കൈപ്പറ്റിയിട്ടുണ്ട്. ബോയ്‌സ് ഹോസ്റ്റല് നിര്‍മാണ് സമയബന്ധിതമായി പൂര്‍ത്തിയാക്കാമെന്ന് കരാറുകാരന് ഉറപ്പുനല്‍കിയിട്ടുണ്ടെന്നും പൂര്‍ത്തിയാക്കാതിരുന്ന ഗേള്‍സ് ഹോസ്റ്റല് പട്ടികജാതി പട്ടിക വര്‍ഗ വകുപ്പിന്റെ അധിക കേന്ദ്രസഹായ പദ്ധതിയില് ഉള്‍പ്പെടുത്താമെന്നും അതിനാല് റവന്യൂ റിക്കവറി നടപടികള് നിര്‍ത്തിവെയ്ക്കണമെന്നും ഐ ടി ഡി പി ഓഫിസര് തന്നെ ആവശ്യപ്പെട്ടു. ഇതാണ് അഴിമതിയില് പട്ടികവര്‍ഗ വകുപ്പിലെ ഉദ്യോഗസ്ഥരെക്കൂടി സംശയത്തിന്റെ നിഴലിലാക്കിയത്.\nസഭാ തർക്കം നിലനിന്നിരുന്ന പാലക്കാട് ചാലിശേരി സെന്റ് പീറ്റേഴ്സ് ആൻഡ് സെന്റ് പോൾസ് പള്ളി ഏറ്റെടുത്തു ഓർത്തഡോക്സ് സഭക്ക് കൈമാറി.


എന്റെ മുറി | സസ്നേഹം അര്‍ജുന്\nഎനിക്കൊരു സുഹൃത്തുണ്ട്. അതെന്റെ പ്രിയപ്പെട്ട ഈ മുറിയാണ്. എന്റെ എല്ലാ സുഖങ്ങളെയും ആരെയും കാണിക്കാതെ സംരക്ഷിക്കുന്ന, എന്റെ സ്വകാര്യതകളെ സ്വന്തം ചുമരുകള്‍ക്ക് അപ്പുറത്തേക്ക് വിടാതെ കാത്തു സൂക്ഷിക്കുന്ന എന്റെ സ്വന്തം മനസാക്ഷി സൂക്ഷിപ്പുകാരന്. അവന് എത്ര പാതിരാത്രിയില് വന്നാലും വാതില് തുറന്നു തരും. കിടക്കാന് ഇടം തരും.ഒരിക്കല് പോലും എന്നോട് ചോദിച്ചിട്ടില്ല "എന്താടോ താന് തോന്നിയ സമയത്ത് കയറി വരുന്നേ" എന്ന്.അതുകൊണ്ട് തന്നെ ഞങ്ങളുടെ ഇടയില് ഇത് വരെ ഒരു കലഹവുമുണ്ടായിട്ടില്ല. കരണ്ട് ഇല്ലെങ്കില് അവന് സ്വന്തം സ്വഭാവം കാണിക്കും. പലപ്പോഴും അവനെന്നെ ഉന്തി തള്ളി പുറത്തേക്ക പറഞ്ഞയക്കും. കാരണം എന്താണെന്നോ അവനു ചൂടെടുക്കുമത്രേ.പക്ഷെ നല്ലവനാണ് കേട്ടോ, എപ്പോള് കരണ്ട് വന്നാലും അവന് ലൈറ്റ് തെളിച്ചു ഒരു സിഗ്നല് കാണിക്കും പോരെ എന്ന്. അപ്പോള് ഞാന് ചെന്നിരിക്കണം.ഞാന് ചെല്ലാതെ അവന് ഒരിക്കലും ലൈറ്റ് കെടുത്തുകയും ഇല്ല.അവന് പ്രകൃതിയെയും ഇഷ്ടപെടുന്നു എന്ന് കുറച്ചു ദിവസങ്ങളില് എനിക്ക് മനസിലായി. എങ്ങനാനെന്നോ? ഒരു ദിവസം ഞാന് വന്നപ്പോള് ഒരു കലപില ശബ്ദം. ഞാന് അവനോടു ചോദിച്ചു ഇതെന്താ ഒരു ശബ്ദമെന്ന്.അപ്പോള് അവന് പറഞ്ഞു "പാവം മുട്ടയിടാനാനെന്നു തോന്നുന്നു അല്പം സ്ഥലം ചോദിച്ചു, ഞാന് കൊടുത്തു"എന്ന്.ചുമ്മാ അങ്ങ് കൊടുത്തോ എന്നായി എന്റെ ചോദ്യം.പണ്ടേ ചോദ്യത്തിന് മുകളില് ചോദ്യം ചോദിക്കുന്നത് എന്റെയൊരു ശീലവുമാണ്.അവന് പറഞ്ഞു ചുമ്മാതല്ല എന്നും എന്നെ വിളികേണ്ട ഡ്യൂട്ടി ഇനി മുതല് ആ കുരുവികള്‍ക്ക് കൊടുതുത്രേ.ഞാന് കരുതി അവന് എന്നെയൊന്നു പരിഹസിച്ചതാനെന്നു. പക്ഷെ പിറ്റേന്ന് മുതല് ഇന്ന് വരെ അവര് അതിനൊരു മുടക്കവും വരുത്തിയിട്ടില്ല. കൃത്യം രാവിലെ നാലുമണി മുതല് അവര് കലപില കൂട്ടാന് തുടങ്ങും. അലാറം ആണേല് വെള്ളത്തില് മുക്കുകയോ,അതിന്റെ തലയിലെ ബട്ടണില് അമര്‍ത്തുകയോ ചെയ്താല് നിക്കും.ഇതൊരു രക്ഷയുമില്ല.എന്തായാലും എന്നെ എനീപിക്കാന് എന്റെ പ്രിയ കൂട്ടുകാരന് കണ്ട വഴി കൊള്ളാം.തീര്‍ന്നില്ല ഇനിയുമുണ്ട് ഒരുപാട് വിശേഷണങ്ങള്.ഇദേഹത്തിനു എല്ലാ ദിവസമൊന്നും കുളിക്കാന് ഇഷ്ടമില്ല.മാത്രമല്ല കുളിപ്പിക്കാനും, മേലൊക്കെ തുടക്കാനും, പൊടി തട്ടുവാനും ജോലിക്കാരും ഉണ്ട്. സുഹൃത്തിനെ കുളിപ്പിക്കാന് ജോലിക്കാരന് വരുമ്പോള് ഞാന് ഉണര്ന്നിടുണ്ടാവില്ല .എന്നോട് വിളിച്ചു പറയും വാതിലൊന്നു തുറന്നു കൊടുക്കാന്. ഞാന് പോയി വാതില് തുറന്നു കൊടുത്ത് വീണ്ടും കിടക്കും.മനുഷ്യനായി പോയില്ലേ, ഇടക്ക് കുളി സീന് ഒന്ന് കാണാം എന്ന് വിചാരിച് ഇടം കണ്ണിട്ടു നോക്കും.ബഹു കേമമാണ് കുളി.ഇങ്ങനെ ഞാന് എന്റെ ഓര്‍മയില് ആനയെ കുളിപ്പിക്കുന്നതെ കണ്ടിട്ടുള്ളു.അത്രയ്ക്ക് കേമം.ആദ്യം ഒരു പൊടി തട്ടലുണ്ട്.ഇടക്ക് ഉറങ്ങുന്ന എന്റെ മൂക്കില് പോലും കേറും അത്രയ്ക്ക് പൊടിയാകും. ഇടക്കല്ലേ ഈ പള്ളിനീരാട്ടു ഉള്ളു. നീണ്ട ഒരു ബ്രഷ് കൊണ്ട പൊടി തട്ടുക. പിന്നെ സോപ്പ് അല്ല, മറിച്ച് സോപ്പ് പൊടി കലക്കി കൊണ്ട് വന്നിട്ടുണ്ടാകും. മനം അടിക്കാന്ടിരിക്കാന് ആണെന്ന് തോന്നുന്നു എന്തൊകെയോ സ്പ്രേയും. പിന്നെ നന്നായി മേലൊക്കെ കഴുകും. അതിനു ശേഷം നന്നായി തുടയ്ക്കും. എന്തൊകെയായാലും ഒരു വൃത്തി കേട്ട ജന്തുവിനെ വൃത്തിയാക്കിയ പേരില് ഞാന് ജോലിക്കാര്‍ക്ക് പൂര്‍ണ മനസോടെ ചില്ലറ കൊടുക്കും.അല്പം കൈക്കൂലി കൊടുകാതെ ആരാ ഈ പണിയൊക്കെ ചെയ്യുക? എന്തൊക്കെ പറഞ്ഞാലും എന്റെ സുഹൃത്ത് മനസാക്ഷിയുള്ളവനും എന്നെ ഒരുപാട് സ്നേഹിക്കുന്നവനുമാണ്. ഞാന് ജോലിക്ക് പോയി വരുന്നത് വരെ എന്റെ സ്ഥാവര ജന്ഗമ വസ്തുക്കളെല്ലാം ഒരു പ്രതിഫലം പോലും ഇശ്ചിക്കാതെ നോക്കുന്നത് ഇദേഹം ആണ്.എനിക്കെന്നും ഒരു വല്ലാത്ത സുരക്ഷിതത്വം, ആശ്വാസം,ഒറ്റപെടലുകളില് നിന്നും ഒരു മോചനം എന്തെല്ലാമോ ആണ് എന്റെ ഈ സുഹൃത്ത്.എന്നെങ്ങിലും ഞാന് ഇവിടം വിട്ടു പോകുമെന്ന് അറിഞ്ഞിട്ടും ഇപ്പോളും ഇതു പാതിരാത്രിയിലും ഉറങ്ങാതെ എന്നെ കാത്ത്കൊണ്ടേയിരിക്കുന്നു എന്റെ പ്രിയ സുഹൃത്ത്.\nഎഴുതിയത് @rjun at 8:21:00 PM\n"സ്വന്തം മുറിയന്" കഥകളാണ് അല്ലെ? :)\n2011, ഫെബ്രുവരി 22 12:04 AM\nഇതുപോലൊരു മുറി എനിക്കുമുണ്ട്..നല്ല ഭാവന! ആശംസകള്!\n2011, മാർച്ച്61:46 PM\n2011, ഏപ്രിൽ25:21 PM


ഓണനാളില് തലചായ്ക്കാനിടംതേടി കൂടരഞ്ഞി ദുരിതാശ്വാസക്യാമ്പിലെ ഒരു കൂട്ടം കുടുബങ്ങള് – Calicutpost\nഓണനാളില് തലചായ്ക്കാനിടംതേടി കൂടരഞ്ഞി ദുരിതാശ്വാസക്യാമ്പിലെ ഒരു കൂട്ടം കുടുബങ്ങള്\nPosted by: web desk in Uncategorized, താമരശ്ശേരി August 26, 2018\nതാമരശ്ശേരി: പ്രളയം ദുരന്തം വിതച്ചത് അത്ത നാളുകളിലായിരുന്നു എന്നാല് തിരുവോണനാളിലും ആ ദുരിതം മാറാതെ കൂടരഞ്ഞി സെയ്ന്റ് സെബാസ്റ്റ്യന്‍സ് ഹയര്‍സെക്കന്‍ഡറി സ്‌കൂളിലെ ദുരിതാശ്വാസക്യാമ്പിലെ ഒരു കൂട്ടം കുടുബങ്ങള്. പുതിയ ജീവിതത്തിലേക്കുള്ള പുറപ്പാടായിരുന്നു കൂടരഞ്ഞി സെയ്ന്റ് സെബാസ്റ്റ്യന്‍സ് ഹയര്‍സെക്കന്‍ഡറി സ്‌കൂളിലെ ദുരിതാശ്വാസക്യാമ്പിലുള്ള കുടുംബങ്ങള്‍ക്ക് ഉത്രാടംനാള്. തലചായ്ക്കാനിടംതേടിയുള്ള പാച്ചില്. അതിനിടെ ഓണമെത്തിയത് ആരുടെയും ഒര്‍മ്മയില്‍പോലും വന്നില്ല…..\nഉരുള്‍പൊട്ടലുണ്ടായ കല്‍പിനിയിലെ സുനിതയും രാജ്കുമാറും ഇത്തവണ ഓണത്തിന് വീട്ടിലേക്കില്ല. ഇവരുടെ വീട് ഉരുള്‍പൊട്ടലില് നാശമായി. മക്കള് പ്ലസ് ടു വിദ്യാര്‍ഥിനി മായാരാജും ഒമ്പതാംക്ലാസ് വിദ്യാര്‍ഥി അമല്‍രാജും സുനിതയുടെ ചേച്ചിയുടെ എടവണ്ണപ്പാറയിലെ വീട്ടിലാണ്. ഇവര്‍ക്ക് വാടകവീട് കണ്ടുവച്ചിട്ടുണ്ട്. പക്ഷേ, ഉത്രാടനാളിലെ യാത്ര എടവണ്ണപ്പാറയിലേക്കാണ്. കല്‍പിനിയില് കുടുംബശ്രീ അയല്‍ക്കൂട്ടത്തിന്റെ ഓണാഘോഷം എല്ലാവരും കൂടി ആഘോഷിക്കാറുള്ളതാണ്. ഇത്തവണ ഉരുള്‍പൊട്ടല് ആഘോഷത്തെയെല്ലാം ഒഴുക്കിക്കളഞ്ഞു. കല്‍പിനിയിലെ നാല് വീടുകള് താമസിക്കാന് പറ്റാതെ കുടുംബങ്ങള് ദുരിതാശ്വാസക്യാമ്പിലായിരുന്നു. ഇവിടെ ഒരു കുടുംബത്തിലെ രണ്ട് പേരുടെ ജീവനും ഉരുള്‍പൊട്ടലില് പൊലിഞ്ഞു.\nകല്‍പിനിയില് ഉരുള്‍പൊട്ടലുണ്ടായതിന്റെ തൊട്ടുതാഴെയായാണ് കൊറ്റോലില് ദേവസ്യയും സാലിയും കുടുംബവും താമസിച്ചുവന്നത്. ഇവരുടെ വീട് താമസിക്കാന് പറ്റാതായി. മക്കള് പി.വി.സി.ആശുപത്രിയില് നഴ്സായ സൗമ്യ, പ്ലസ് ടു വിദ്യാര്‍ഥിനി സ്നേഹ, പ്ലസ് വണ് വിദ്യാര്‍ഥിനി സാനിയ എന്നിവരുമൊത്ത് ദുരിതാശ്വാസക്യാമ്പ് ഒഴിഞ്ഞ് കല്‍പിനിയില്‍തന്നെയുള്ള വാടകവീട്ടിലേക്കാണ് ഇവരുടെ യാത്ര. അഞ്ച് സെന്റ് സ്ഥലമായിരുന്നു ഇവര്‍ക്കുണ്ടായിരുന്നത്. ഇതില് കുറേഭാഗം ഉരുള്‍പൊട്ടലില് ഒഴുകിപ്പോയി.\nചെറിയ രീതിയിലൊരു ഉത്രാടസദ്യയൊരുക്കി കുഞ്ഞുങ്ങള്‍ക്ക് നല്‍കേണ്ടതായിരുന്നു. പക്ഷേ, ഇത്തവണ എവിടെ, എങ്ങനെ ഓണം ആഘോഷിക്കാനാണ്…? കൂടരഞ്ഞി കൂട്ടക്കര കോളനിയിലെ കണ്ടംപറമ്പത്ത് ശ്രീജ ചോദിക്കുന്നു. ഉത്രാടംനാള് ഉച്ചകഴിഞ്ഞിട്ടും തങ്ങളുടെ പുനരധിവാസമെവിടെയാണെന്ന് തീര്‍ച്ചയാകാതെ നില്‍ക്കുകയായിരുന്നു ശ്രീജയും ഭര്‍ത്താവ് നടക്കാന് ശേഷിക്കുറവുള്ള വിനോദും പന്ത്രണ്ടും ഏഴും വയസുകാരായ രണ്ട് ആണ്‍കുട്ടികളും എട്ട്മാസം പ്രായമുള്ള പെണ്‍കുട്ടിയുമുള്ള കുടുംബം. എല്ലാവര്‍ക്കും പോകാനിടമായിട്ടും തനിക്കാകാതിരുന്നപ്പോള് കുഞ്ഞുങ്ങളെയുംകൊണ്ട് നിന്ന ശ്രീജയുടെ കണ്ണ് നിറഞ്ഞു. അവസാനം കല്‍പിനിയിലെ ഒരു വൃദ്ധസദനത്തില് ഇവര്‍ക്ക് താമസിക്കാന് ഇടം കണ്ടെത്തി വില്ലേജ് ഓഫീസര് ആശ്വസിപ്പിച്ചു. വെള്ളപ്പൊക്കത്തില്‍പെട്ട് വീട് താമസിക്കാന് പറ്റാതായാണ് കുടുംബം ദുരിതാശ്വാസക്യാമ്പിലെത്തിയത്. മണ്‍കട്ടകൊണ്ടുണ്ടാക്കിയ വീടിന്റെ ചുമരുകള് വീഴാറായി നില്‍ക്കുകയാണ്. വിനോദിന്റെ സഹോദരിയുടെ വീട്ടിലാണ് താമസിച്ചുവന്നത്. ഇവര്‍ക്ക് സ്വന്തമായി വീടില്ല.\nമൂന്നേക്കര് കൃഷിഭൂമിയുള്ള പനക്കച്ചാലിലെ അമ്പാട്ട് ജോയിയും കുടുംബവും വീടിനടുത്തുള്ള വാടകവീട്ടിലേക്കാണ് പോകാനൊരുങ്ങുന്നത്. മക്കള് ഒമ്പതാംക്ലാസില് പഠിക്കുന്ന ഇരട്ടക്കുട്ടികളായ ജര്‍ലിനും ജസ്ലിനും അഞ്ചാംക്ലാസുകാരനായ ജുവലും സ്‌കൂളിലെ ക്യാമ്പില്‍നിന്നും മടങ്ങുമ്പോള് ഓണമായെന്ന കാര്യം ഓര്‍ക്കുന്നുപോലുമില്ല. വീടിനുമുകള്‍ഭാഗത്തെ ഉരുള്‍പൊട്ടല് മക്കള് നേരിട്ടുകണ്ട് രണ്ട് ദിവസത്തേക്ക് ഉറക്കത്തില് പേടിച്ചുകരയുമായിരുന്നെന്ന് ജോയിയുടെ ഭാര്യ ഷൈനി പറയുന്നു. ഭൂമിയുള്ളതിനാല് ജോയിക്ക് വീട് തകര്‍ച്ചബാധിച്ചതിന്റെ ആനുകൂല്യങ്ങളൊന്നും കാര്യമായി കിട്ടാനിടയില്ല. പക്ഷേ, ഒരേക്കറോളം സ്ഥലമാണ് ഉരുള്‍പൊട്ടലില് ഒഴുകിപ്പോയത്. മുകളില്‍നിന്നും ഉരുള്‍പൊട്ടി കല്ലും മരവും മണ്ണുമെല്ലാം ഇവരുടെ വീടിനുനേര്‍ക്കാണ് ഒഴുകിവന്നത്. വീടിന്റെ ഭിത്തിക്കും തറയ്ക്കും കേടുപറ്റി. ഈ വീട്ടില് ഇനി പഴയതുപോലെ ജീവിക്കാനാവില്ല. കൃഷിചെയ്തുണ്ടാക്കിയ റബ്ബര് സ്വന്തമായി ടാപ്പിങ് നടത്തിയാണ് കഴിഞ്ഞുവന്നത്. ഇപ്പോള് അതും ഇല്ലാതായി.\nകൂമ്പാറ ഹോമിയോ ആശുപത്രിയിലേക്കാണ് കല്ലുപറമ്പില് ഷാന്റിയും കുടുംബവും യാത്രയായത്. ഭര്‍ത്താവ് ബേബിയും പ്ലസ് വണ് വിദ്യാര്‍ഥിനി ഷാലുവും ഏഴില് പഠിക്കുന്ന ഷിബിന, രണ്ടുവയസുളള ഷിയോണ എന്നിവരും അമ്മ മേരിയും ഇനി അവിടെ താമസിക്കണം. കല്‍പിനിയിലെ അഞ്ച് സെന്റ് സ്ഥലത്തായിരുന്നു ഇവരുടെ വീട്. ഉരുള്‍പൊട്ടിയ സ്ഥലത്തെ വീട്ടില് ഇനി താമസിക്കാന് വയ്യ.\nപതിനേഴ് കുടുംബങ്ങളിലായി 69 അംഗങ്ങളായിരുന്നു വെള്ളിയാഴ്ച ദുരിതാശ്വാസക്യാമ്പിലുണ്ടായിരുന്നത്. ക്യാമ്പ് അവസാനിപ്പിച്ചതോടെ ഇതില് ഏഴ് കുടുംബങ്ങള് വാടകവീടുകളിലേക്കാണ് പോയത്. കൂമ്പാറ ഹോമിയോ ആശുപത്രിക്കെട്ടിടത്തില് രണ്ട് കുടുംബങ്ങളും കൂമ്പാറ ആരോഗ്യ ഉപകേന്ദ്രത്തിലും കല്‍പിനിയിലെ വൃദ്ധസദനത്തിലുമായി ഓരോ കുടുംബങ്ങള് ഇടം തേടി. മൂന്ന് കുടുംബങ്ങള് സ്വന്തം വീട്ടിലേക്ക് മടങ്ങി. ബാക്കിയുള്ളവര് ബന്ധുവീടുകളിലേക്കും പോയി.\nfamlies koodaqranji relief camp searching for shelter\t2018-08-26\nTagged with: famlies koodaqranji relief camp searching for shelter\nശബരിമല തന്ത്രി തന്നോട് നിയമോപദേശം തേടുകയായിരുന്നു; പരാമര്‍ശത്തില് പ്രതികരണത്തിനില്ലെന്ന് പി.എസ് ശ്രീധരന്‍പിള്ള\nഉള്ളിയേരി അങ്കണവാടി കെട്ടിടത്തിന്കെട്ടിട ഉടമ പൂട്ടിട്ടു\nകനത്ത മഴയില് ജില്ലയില് ഇന്ന് ആറ് മരണം\nപിങ്ക് മാൾ ഉദ്ഘാടനം ആഘോഷമാക്കി വനിതകൾ; നാടിന്റെ വിവിധഭാഗങ്ങളിൽ നിന്നെത്തിയത് ആയിരങ്ങൾ


88 lakh unaccounted money seized from kochi, AA Rahim Slams PT Thomas MLA | കള്ളപ്പണ ഇടപാടിന് പോകുമ്പോഴെങ്കിലും ഖദർ മാറ്റിവച്ചു പോകണം, പിടി തോമസിനെതിരെ റഹീം - Malayalam Oneindia\nUpdated: Fri, Oct 9, 2020, 9:34 [IST]\nകൊച്ചി: എറണാകുളത്ത് കള്ളപ്പണ റെയ്ഡിനിടെ ഒരു എംഎല്‍എ ഓടി രക്ഷപ്പെട്ടതായാണ് റിപ്പോര്‍ട്ടുകള്. കോണ്‍ഗ്രസ് എംഎല്‍എ പിടി തോമസ് ആണ് ആ എംഎല്‍എ എന്നാണ് പ്രചരിക്കുന്നത്. എന്നാല് തന്റെ പേരില് പ്രചരിക്കുന്ന വാര്‍ത്ത പിടി തോമസ് നിഷേധിച്ചിരിക്കുകയാണ്.\nഅതേസമയം പിടി തോമസിന് എതിരെ ഇടത് നേതാക്കൾ രംഗത്ത് എത്തിയിരിക്കുകയാണ്. കള്ളപ്പണ കേന്ദ്രത്തിൽ താൻ ഉണ്ടായിരുന്നു എന്ന് സ്ഥിരീകരിച്ച പിടി തോമസിന് ഒരു നിമിഷം പോലും എം എൽ എ സ്ഥാനത്തു തുടരാൻ അദ്ദേഹത്തിന് അവകാശമില്ലെന്ന് ഡിവൈഎഫ്ഐ സംസ്ഥാന പ്രസിഡണ്ട് എഎ റഹീം തുറന്നടിച്ചു.\nഎംഎൽഎ ഓടി രക്ഷപ്പെട്ടു\nഎഎ റഹീമിന്റെ കുറിപ്പ് ഇങ്ങനെ: '' ഇന്നലെ, ആദായ നികുതി വകുപ്പിന്റെ റെയിഡിൽ കൊച്ചിയിൽ ലക്ഷങ്ങളുടെ കള്ളപ്പണം പിടിച്ചെടുത്തു. റെയ്ഡിനിടയിൽ കള്ളപ്പണക്കാർക്ക് ഒപ്പം ഉണ്ടായിരുന്ന കോൺഗ്രസ്സ് എംഎൽഎ ഓടി രക്ഷപ്പെട്ടതായാണ് വാർത്ത. താൻ ഓടിയില്ലെന്നും എന്നാൽ കള്ളപ്പണ കേന്ദ്രത്തിൽ ഉണ്ടായിരുന്നു എന്നും ശ്രീ പി ടി തോമസ് എംഎൽഎ സ്ഥിരീകരിച്ചു.\nരണ്ട് കേന്ദ്രങ്ങളിൽ റെയ്ഡ്\nഅപമാനകരമാണ് ഈ സംഭവം. ഒരു നിമിഷം പോലും എം എൽ എ സ്ഥാനത്തു തുടരാൻ അദ്ദേഹത്തിന് അവകാശമില്ല. രാജ്യത്തിന്റെ സമ്പദ് വ്യവസ്ഥയെ ആട്ടിമറിക്കുന്ന ഗുരുതരമായ ക്രിമിനൽ പ്രവർത്തനത്തിൽ ഒരു എംഎൽഎ നേരിട്ട്, അറിഞ്ഞു കൊണ്ട് പങ്കെടുക്കുന്നു. രണ്ട് കേന്ദ്രങ്ങളിലാണ് ഇന്നലെ റെയിഡ് നടന്നതായി മനസ്സിലാക്കുന്നത്.\nഈ സംഘങ്ങളുടെ തലവൻ ശ്രീ പി ടി തോമസ് ആണെന്നാണ് പുറത്തു വരുന്ന വിവരം. കള്ളപ്പണ സംഘവുമായി എംഎൽഎ യ്ക്കുള്ള ബന്ധം എന്താണ്? ഈ ഇടപാടിൽ അദ്ദേഹം പങ്കാളിയാണോ? അതോ ഇടനിലക്കാരനാണോ? മുൻപ് ഇതുപോലെയുള്ള കള്ളപ്പണ ഇടപാടിൽ ഇദ്ദേഹത്തിന്റെ പങ്ക് എന്തായിരുന്നു? പിടിച്ചെടുത്ത കള്ളപ്പണത്തിന്റെ ഉറവിടം ഏതാണ്? സമഗ്രമായ അന്വഷണം ആവശ്യമാണ്.\nഅദ്ദേഹത്തിന്റെയും ബന്ധുക്കളുടെയും പേരിലുള്ള വസ്തുവകകളുടെ വളർച്ച പരിശോധിക്കണം. ബിനാമി ഇടപാടുകളും അന്വഷിക്കണം. കള്ളപ്പണ ഇടപാടിന് പോകുമ്പോഴെങ്കിലും ഖദർ മാറ്റിവച്ചുപോകാൻ കെപിസിസി, തങ്ങളുടെ നേതാക്കൾക്ക് പ്രത്യേകം നിർദേശം നൽകണം. ഖദറിൽ ഗാന്ധിയുടെ ഓർമയുണ്ട്. ഗാന്ധിയെ നിന്ദിക്കരുത് എന്നെങ്കിലും ഏറ്റവും കുറഞ്ഞത് ശ്രീ പി ടി തോമസിനെ ഉപദേശിക്കാൻ അഭിമാന ബോധമുള്ള കോൺഗ്രസ്സ് പ്രവർത്തകർ തയ്യാറാകണം''.\npt thomas malayalam news ആദായ നികുതി വകുപ്പ് എംഎല്‍എ\n88 lakh unaccounted money seized from kochi, AA Rahim Slams PT Thomas MLA


അച്ഛന്റെ നിബന്ധനകള് എന്നെ ശ്വാസം മുട്ടിച്ചു, ശരിക്കും തടവറയിലടച്ച രാജകുമാരിയുടെ അവസ്ഥ; വൈറലായി ചിത്രയുടെ വാക്കുകള് - metromatinee.com Lifestyle Entertainment & Sports\nമലയാള സിനിമാ പ്രേക്ഷകര്‍ക്ക് ചിത്ര എന്ന താരത്തെ പരിചയപ്പെടുത്തേണ്ട ആവശ്യമില്ല. ആട്ടക്കലാശം എന്ന മോഹന്‍ലാല് ചിത്രത്തിലെ ചിത്രയുടെ അഭിനയം ഏറെ പ്രശംസ നേടിയിരുന്നു. ഇപ്പോഴിതാ ഒരു അഭിമുഖത്തില് ചിത്ര പറഞ്ഞ വാക്കുകളാണ് വീണ്ടും ശ്രദ്ധ നേടുന്നത്.\nഷൂട്ടിങ്ങിന്റെ തിരക്കില് നടന്നിരുന്ന കാലത്ത് തനിക്ക് അച്ഛന്റെ നിയന്ത്രണം ശക്തമായിരുന്നെന്നും ഏറെ വര്‍ഷങ്ങളോളം തടവറയിലെ രാജകുമാരിയെ പോലെയാണ് താന് കഴിഞ്ഞതെന്നും ചിത്ര പറയുന്നു. കേരള കൗമുദിക്ക് നല്‍കിയ അഭിമുഖത്തിലാണ് താരം തന്റെ പഴയകാല ഓര്‍മ്മകള് പങ്കുവയ്ച്ചത്. ഒരിക്കല് നടി ശോഭന തന്നെ മുറിയിലേക്ക് വിളിച്ചപ്പോള് അച്ഛന് ദേഷ്യപ്പെട്ടെന്നും അന്ന് താന് പൊട്ടിക്കരഞ്ഞെന്നും താരം പറയുന്നു.\n‘അമ്മയുടെ മരണത്തിന് ശേഷം അച്ഛന്റെ കാര്‍ക്കശ്യം ഒന്നുകൂടി വര്‍ദ്ധിച്ചു. ലൊക്കേഷനില് വച്ച് ആരുമായും സംസാരിച്ചുകൂടാ. ഷൂട്ടിങ് തീര്‍ന്നാല് നേരെ മുറിയിലെത്തണം. ലൊക്കേഷനില് ഇതരനടികളുമായി ഏതൊരു കോണ്‍ടാക്ടും പാടില്ല. അച്ഛന്റെ നിബന്ധനകള് എന്നെ ശ്വാസം മുട്ടിച്ചു.\nശരിക്കും തടവറയിലടച്ച രാജകുമാരിയുടെ അവസ്ഥ. അമ്മയില്ലാതെ വളരുന്ന മൂന്ന് പെണ്‍കുട്ടികളെക്കുറിച്ചുള്ള ഉത്കണ്ഠയായിരിക്കും അച്ഛനെ അക്കാലം ഭരിച്ചിരുന്നത്.നടിയായതുതന്നെ അച്ഛന്റെയോ അമ്മയുടെയോ ബന്ധുക്കള്‍ക്ക് പിടിച്ചിട്ടില്ല. പിന്നെ പേരുദോഷം കേള്‍പ്പിച്ചാലുള്ള കാര്യം പറയേണ്ടതില്ലല്ലോ.\nമാത്രവുമല്ല അത്യാവശ്യം പേരും പ്രശസ്തിയുമുള്ള എന്റെ ജീവിതത്തില് എന്തെങ്കിലും പാളിച്ചകള് സംഭവിച്ചാല് അത് വലിയ വാര്‍ത്തയാകും. അതോടെ ചേച്ചിയുടെയും അനിയത്തിയുടെയും ഭാവിജീവിതവും അവതാളത്തിലാകും. ഇതെല്ലാമായിരിക്കണം അദ്ദേഹം ചിന്തിച്ചിട്ടുണ്ടാവുക.\nഒപ്പം അഭിനയിക്കുന്ന സീമചേച്ചിയും ഉര്‍വശിയും ശോഭനയും ഉണ്ണിമേരി ചേച്ചിയുമെല്ലാം കമ്പനിയടിച്ച് ചീട്ടുകളിക്കുന്നതും ഷോപ്പിംഗിന് പോകുന്നതും ഒക്കെ കാണുമ്പോള് എന്റെ സങ്കടം വര്‍ദ്ധിക്കും. സീമചേച്ചിക്ക് പക്ഷേ അച്ഛന്റെ മനസ് വായിക്കാന് കഴിഞ്ഞിരുന്നു.\nസ്‌നേഹം കൊണ്ടാ മോളേ അച്ഛന് നിന്നെ പൊതിഞ്ഞുവച്ചിരിക്കുന്നത് ‘എന്നും പറഞ്ഞ് ചേച്ചി ആശ്വസിപ്പിക്കും. ഡോളര് എന്ന ചിത്രത്തിലേക്ക് ഓഫര് വന്നത് അനിയത്തിയുടെ കല്യാണം നിശ്ചയിച്ച കാലത്താണ്. യാതൊരു കാരണവശാലും അച്ഛന് വീട്ടില്‍നിന്ന് മാറിനില്‍ക്കാന് കഴിയാത്ത അവസ്ഥ. അമേരിക്കയിലാണ് ഷൂട്ടിങ്.\nഇരുപത് ദിവസത്തെ ഡേറ്റായിരുന്നു നല്‍കിയത്. മനസ്സില്ലാ മനസോടെ എന്നെ തനിച്ച് വിട്ടു. ശരണ്യയുമുണ്ടായിരുന്നു ആ സിനിമയില്. അടിച്ചുപൊളിച്ച് അഭിനയിച്ച ഏക ഷൂട്ടിങ് സെറ്റ് ഡോളറുടേതായിരുന്നു.\nശരണ്യയുമായി അന്ന് തുടങ്ങിയ സൗഹൃദം അതേ തീവ്രതയോടെ ഇപ്പോഴും തുടരുന്നു.ഒരിക്കല് ഏതോ സിനിമയുടെ സെറ്റില്‍വച്ച് ശോഭന എന്നെ അവരുടെ മുറിയിലേക്ക് വിളിച്ചു.\nവിവരമറിഞ്ഞ് അച്ഛന് കലിതുള്ളി. ‘അവളാരാ, നീയെന്തിനാ അവളുടെ മുറിയില് പോകുന്നത്. അവള് വേണമെങ്കില് നിന്റെ മുറിയില് വരട്ടെ’… ഞാന് മുറിയില് കിടന്ന് പൊട്ടിക്കരഞ്ഞു. ഈ സംഭവം ശോഭന എങ്ങനെയോ അറിഞ്ഞു. ആ കുട്ടിക്ക് പിന്നീട് എന്നോട് മിണ്ടാന് പ്രയാസമായിരുന്നു.\nപ്രതിഫലം കണക്കുപറഞ്ഞു വാങ്ങുന്ന കാര്യത്തില് അച്ഛന് തികഞ്ഞ പരാജയമായിരുന്നു. ജോലിയുള്ളതിനാല് മകളെ വച്ച് കാശ് സമ്പാദിക്കുന്നതിനെക്കുറിച്ച് അദ്ദേഹം ആലോചിച്ചിരുന്നില്ല. നല്ല കഥാപാത്രങ്ങളിലൂടെ എന്റെ കലാപരമായ സിദ്ധി വര്‍ദ്ധിപ്പിക്കാനായിരുന്നു\nഅച്ഛന് ശ്രമിച്ചത്. ആട്ടക്കലാശത്തില് അഭിനയിച്ചതിന് കിട്ടിയത് അയ്യായിരത്തിയൊന്ന് രൂപയാണ്. കാശ് കിട്ടിയപാടേ എന്നെയും കൂട്ടി ഭീമാജൂവലറിയില് പോയി നല്ല കാഴ്ചയുള്ള ഒരു ജോടി ഇയര്‍റിങ് വാങ്ങിതന്നു.\nവീട്ടിലെ പെണ്‍കുട്ടികള്‍ക്കെല്ലാം പട്ടുപാവാടയ്ക്കുള്ള തുണിയും എടുത്തു. ഏറ്റവും കൂടിയ പ്രതിഫലം വാങ്ങുന്നത് അമരത്തിലെ അഭിനയത്തിനാണ്. ഒരുലക്ഷം രൂപ.\nബാക്കി സിനിമകള്‍ക്കെല്ലാം കുറഞ്ഞ പ്രതിഫലമാണ് കിട്ടിയത്. തമിഴില് നിന്ന് കിട്ടിയ വണ്ടിച്ചെക്കുകള്‍ക്ക് എണ്ണമില്ല. എങ്കിലും കിട്ടിയ കാശ് ധൂര്‍ത്തടിക്കാതെ കുടുംബത്തിന്റെ പുരോഗതിയ്പക്ക് ഉപയോഗിക്കുവാന് അച്ഛന് ശ്രദ്ധാലുവായിരുന്നു’.